രാജ്യത്ത് ഇനി കോണ്‍ഗ്രസിന് ഭാവിയില്ല; ബിജെപിയിലേക്ക് കൂറുമാറിയത് പണം വാങ്ങിയിട്ടല്ല: രാജിവെച്ച കോണ്‍ഗ്രസ് എംഎല്‍എ - BIGNEWSLIVE | Latest Malayalam News\nഎംഎല്‍എമാര് ബിജെപി ദേശീയാധ്യക്ഷന് അമിത് ഷായുമായി കൂടിക്കാഴ്ച നടത്തും.\nപനാജി: കോണ്‍ഗ്രസിന് രാജ്യത്ത് ഇനി ഭാവിയില്ലെന്ന് ഗോവയില് രാജിവെച്ച കോണ്‍ഗ്രസ് വിമത എംഎല്‍എ ബാബുഷ് മോണ്‍സ്രാട്ട്. ബിജെപിയുടെ നയങ്ങളാണ് തന്നെ കൂറുമാറ്റത്തിന് പ്രേരിപ്പിച്ചതെന്നും പണം വാങ്ങിയാണ് കൂറുമാറിയതെന്ന പിസിസി അധ്യക്ഷന്റെ ആരോപണം തെറ്റാണെന്നും ബാബുഷ് പറഞ്ഞു.\nകര്‍ണാടകയില് കോണ്‍ഗ്രസ് നിലയില്ലാതെ മുങ്ങിത്താഴുമ്പോഴാണ് പ്രതിസന്ധിയുടെ ആക്കം കൂട്ടി ഗോവയിലെ 10 കോണ്‍ഗ്രസ് എംഎല്‍എമാര് കൂട്ടത്തോടെ രാജി സമര്‍പ്പിച്ച് ബിജെപിയിലേക്ക് ചേക്കേറിയത്. പ്രതിപക്ഷ നേതാവിന്റെ നേതൃത്വത്തില് കോണ്‍ഗ്രസിന്റെ ആകെയുള്ള പതിനഞ്ച് എംഎല്‍എമാരില് പത്തുപേരും ബിജെപിയിലേക്ക് ചോക്കേറുകയായിരുന്നു. പ്രതിപക്ഷ നേതാവ് ചന്ദ്രകാന്ത് കാവേല്‍ക്കറുടെ നേതൃത്വത്തിലാണ് സ്പീക്കറെ കണ്ട് എംഎല്‍എമാര് ഇന്നലെ രാജി സമര്‍പ്പിച്ചത്. ഡല്‍ഹിയിലേക്ക് തിരിച്ച എംഎല്‍എമാര് ബിജെപി ദേശീയാധ്യക്ഷന് അമിത് ഷായുമായി കൂടിക്കാഴ്ച നടത്തും.\nഅതേസമയം, കോണ്‍ഗ്രസ് കൂറുമാറ്റ നിയമപ്രകാരം നിയമനടപടികള് സ്വീകരിക്കാന് പോലും സാധിക്കാതെ കുഴയുകയാണ്. മൂന്നില് രണ്ട് ഭാഗം എംഎല്‍എമാരും പാര്‍ട്ടി വിടുന്നതിനാല് കൂറുമാറ്റ നിരോധനത്തിന്റെ പരിധിയില് വിഷയം വരില്ലെന്നാണ് നിയമവിദഗ്ധര് ചൂണ്ടിക്കാട്ടുന്നത്. നാല്‍പത് അംഗ ഗോവ നിയമസഭയില് നിലവില് ബിജെപിക്ക് 17 എംഎല്‍എമാരാണുളളത്. കോണ്‍ഗ്രസ് വിമതര് കൂടി എത്തുന്നതോടെ ബിജെപിയുടെ കക്ഷിനില 27 ആകും. നിലവില് ഗോവ ഫോര്‍വേര്‍ഡ് പാര്‍ട്ടിയുടേയും സ്വതന്ത്രന്മാരുടേയും പിന്തുണയോടെയാണ് ബിജെപി ഭരണം കൈയ്യാളുന്നത്. അംഗസംഖ്യ 21 കടക്കുന്നതോടെ സംസ്ഥാനം ഒറ്റയ്ക്ക് ഭരിക്കാനുള്ള കേവലഭൂരിപക്ഷം ബിജെപിക്ക് ലഭിക്കും. ഇതോടെ ഗോവ മന്ത്രിസഭയില് വന്‍അഴിച്ചുപണി നടക്കുമെന്നാണ് സൂചന.


ലോകത്തെ വിറപ്പിച്ച വാണക്രൈ റാന്‍സംവെയര് ആക്രമണത്തിനു പിന്നില് ഉത്തരകൊറിയയോ? ഞെട്ടിക്കുന്ന റിപ്പോര്‍ട്ടുകളുമായി അന്താരാഷ്ട്ര മാധ്യമങ്ങള്\nTuesday 16th May 2017 6:31pm\nവാഷിങ്ടണ്: ലോകത്തെ ഞെട്ടിച്ച വാണക്രൈ സൈബര് ആക്രമണത്തിന് പിന്നില് നോര്‍ത്ത് കൊറിയയാണെന്ന് സംശയം. സംഭവത്തില് ഉത്തരകൊറിയയുടെ പങ്ക് തെളിയിക്കുന്ന സാങ്കേതിക തെളിവുകള് പുറത്ത് വിട്ടെന്ന് അന്താരാഷ്ട്ര മാധ്യമങ്ങള് റിപ്പോര്‍ട്ട് ചെയ്യുന്നുണ്ട്.\nവാണക്രൈ 1.0 വൈറസുകളെ ഡീകോഡ് ചെയ്യാന് അന്താരാഷ്ട്ര സൈബര് സുരക്ഷാ വിദഗ്ധര്‍ക്ക് സാധിച്ചിുവെന്നും ഈ കോഡുകളെ വിശകലനം ചെയ്തതില് നിന്നും നോര്‍ത്ത് കൊറിയന് ഹാക്കേഴ്‌സ് മുന്‍പ് ഉപയോഗിച്ചിട്ടുള്ള കോഡുകളാണ് ഇതെന്ന് കണ്ടെത്തിയതായാണ് വാര്‍ത്തകള്.\n150 ലധികം ലോകരാഷ്ട്രങ്ങളിലായി രണ്ട് ലക്ഷത്തിലധികം കംപ്യൂട്ടര് ശൃംഖലകളിലാണ് ഇപ്പോള് ഈ റാന്‍സംവെയര് കടന്നുകയറിയിരിക്കുന്നത്. ഇന്ത്യയുള്‍പ്പടെ സകല ലോക രാഷ്ട്രങ്ങള്‍ക്കും തങ്ങളുടെ ഡിജിറ്റല് വിവര ശേഖരത്തിന് മുകളില് യാതൊരു സുരക്ഷിതത്വവും ഇല്ലെന്ന ബോധ്യപ്പെടുത്തലാണ് വാണക്രൈ റാന്‍സംവെയറിന്റെ ഉപജ്ഞാതാക്കള് നല്‍കിയത്.\nദക്ഷിണ കൊറിയയിലെ സിമാന്റക് ലാബില് നിന്നും കാര്‍സ്‌ബെര്‍കി ലാബില് നിന്നും ഉത്തര കൊറിയന് ഹാക്കേഴ്‌സ് മുന്‍പ് ഉപയോഗിച്ചിട്ടുള്ള കോഡുകള് വാണക്രൈയില് ഉപയോഗിച്ചിട്ടുണ്ടെന്ന് സ്ഥിരീകരിച്ചിട്ടുണ്ട്. ഇപ്പോള് പുറത്തു വന്നിട്ടുള്ള റിപ്പോര്‍ട്ടുകള് സത്യമാണെന്നും ഉത്തര കൊറിയയുടെ ഭാഗത്തു നിന്ന് ഇത്തരമൊരു സൈബര് ആക്രമണം ഉണ്ടാകുമെന്ന് തങ്ങള് നേരത്തെ മുന്നറിയിപ്പ് നല്‍കിയിരുന്നതാണെന്നും കാസ്‌പേര്‍സ്‌കി ലാബ് വിദഗ്ധര് വ്യക്തമാക്കുന്നു.\nഹാക്കര്‍മാര് വിന്‍ഡോസിന്റെ തകരാര് മനസിലാക്കിയാണ് റാന്‍സംവെയര് ലോകമാകെയുള്ള കംപ്യൂട്ടര് ശൃംഖലകളിലേക്ക് തുറന്നുവിട്ടത്. ഇന്നോളം ലോകം അഭിമുഖീകരിച്ച സൈബര് അറ്റാക്കുകളില് ഏറ്റവും മാരകമായതും ഏറ്റവും അധികം രാജ്യങ്ങളിലേക്ക് ആക്രമണം നടത്തിയതും ഇപ്പോള് പുറത്തിറങ്ങിയിരിക്കുന്ന വാണക്രൈ റാന്‍സംവെയറാണ്.\nറഷ്യയിലും ചൈനയിലും ഇന്നലെയും രൂക്ഷമായ ആക്രമണം നടന്നിരുന്നു. ചൈനയില് 29000 സ്ഥാപനങ്ങളില് റാന്‍സംവെയര് ആക്രമിച്ചതായാണ് റിപ്പോര്‍ട്ടുകള്. എന്നാല് റാന്‍സംവെയര് ആക്രമണത്തില് ഏറ്റവും അധികം മുറിവേറ്റത് റഷ്യയ്ക്കാണെന്നാണ് പുറത്തുവരുന്ന വിവരം. പക്ഷെ ഇവിടെ നിന്നുള്ള കണക്കുകള് ലഭ്യമായിട്ടില്ല.\nAlso Read: ലൈംഗിക പീഡനം: ജനം ടി.വി ഡിസ്ട്രിബ്യൂഷന് മേധാവിയ്‌ക്കെതിരെ പൊലീസ് കേസ്\nറാന്‍സംവെയര് ആക്രമണം കേരളത്തിലുമുണ്ടായിരുന്നു. വയനാട്, പത്തനംതിട്ട, കൊല്ലം, തൃശ്ശൂര്, പാലക്കാട്, തിരുവനന്തപുരം തുടങ്ങിയ ജില്ലകളിലായിരുന്നു സൈബര് ആക്രമണമുണ്ടായത്. ഇന്ന് രാവിലെ ബാങ്കുകളിലെ കംപ്യൂട്ടര് ഓപ്പറേറ്റിങ് സിസ്റ്റവും ആന്റിവൈറസും പുതുക്കിയ ശേഷം മാത്രം പ്രവര്‍ത്തനം ആരംഭിച്ചാല് മതിയെന്ന് ബാങ്കുകള്‍ക്ക് നിര്‍ദ്ദേശം നല്‍കിയിരുന്നു. പുറത്തുനിന്നുള്ള മെയിലുകളിലെ ഉള്ളടക്കം തടയുന്നതിനുള്ള സംവിധാനവും ഒരുക്കിയിട്ടുണ്ട്.


Kerala PSC Malayalam Note - 1 (പ്രകാശം) - Kerala PSC Malayalam GK Questions\nHome / Light / Physics / PSC Exam Notes / Kerala PSC Malayalam Note - 1 (പ്രകാശം)\nKerala PSC Malayalam Note - 1 (പ്രകാശം)\nHARI Mash January 08, 2017 Light, Physics, PSC Exam Notes\nKERALA PSC MALAYALAM NOTES\n* ഒരു തരം വികിരണോർജ്ജമാണ് പ്രകാശം.\n* പ്രകാശത്തെ കുറിച്ചുള്ള പഠന ശാഖയാണ് ഒപ്റ്റിക്സ് (Optics).\n* പ്രകാശത്തിന് സഞ്ചരിക്കാൻ മാധ്യമം (Medium) ആവശ്യമില്ല.\n* പ്രകാശം ഒരു അനുപ്രസ്ഥ തരംഗം (Transverse wave) കൂടിയാണ്.\n* പ്രകാശം അനുപ്രസ്ഥ തരംഗമാണ് എന്ന് തെളിയിച്ച ശാസ്ത്രജ്ഞനാണ് അഗസ്റ്റിൻ ഫ്രണേൽ.\n* പ്രകാശത്തിന് ഏറ്റവും കൂടുതൽ വേഗത ഉള്ളത് ശൂന്യതയിൽ ആണ്.\n* പ്രകാശത്തിന് ഏറ്റവും കൂടുതൽ വേഗത ശൂന്യതയിൽ ആണെന്ന് കണ്ടെത്തിയ ശാസ്ത്രജ്ഞൻ ലിയോൺ ഫുക്കാൾട്ട്.\n* ശൂന്യതയിൽ പ്രകാശത്തിൻറെ വേഗം 3X108 മീറ്റർ/സെക്കൻറ് ആണ്.\n* പ്രകാശം ഏറ്റവും സാവധാനം സഞ്ചരിക്കുന്ന മാധ്യമമാണ് വജ്രം.\n* പ്രകാശ സാന്ദ്രത ഏറ്റവും കൂടിയ വസ്തു വജ്രം ആണ്.\n* ആദ്യമായി പ്രകാശത്തിൻറെ വേഗത കണക്കാക്കിയത് റോമക്കാരാണ്.\n* പ്രകാശത്തേക്കാൾ വേഗത്തിൽ സഞ്ചരിക്കുന്ന കണങ്ങളാണ് ടാക്കിയോണുകൾ.\n* ടാക്കിയോണുകൾ കണ്ടുപിടിച്ച ശാസ്ത്രജ്ഞനാണ് ഇ.സി.ജി.സുദർശൻ.\n* സൂര്യൻറെ പ്രകാശം ഭൂമിയിൽ എത്താൻ എടുക്കുന്ന സമയം 8.2 മിനിട്ടാണ്[500 സെക്കൻറ്].\n* ചന്ദ്രൻറെ പ്രകാശം ഭൂമിയിൽ എത്താൻ എടുക്കുന്ന സമയം 1.3 സെക്കൻറ് ആണ്.\n* പ്രകാശം ഒരുവർഷം കൊണ്ട് സഞ്ചരിക്കുന്ന ദൂരമാണ് പ്രകാശവർഷം.\n* ആകാശഗോളങ്ങൾ തമ്മിലുള്ള ദൂരം അളക്കുന്നതിനുള്ള ഏകകമാണ് പ്രകാശവർഷം.\n* ഒരു പ്രകാശവർഷം 9.46 X 1012 കിലോമീറ്റർ ആണ്.\nBy HARI Mash at January 08, 2017


When Biju Menon asked to Samyuktha to act again, what she replied - Malayalam Filmibeat\n38 min ago അമിതാഭ് ബച്ചൻ ആശുപത്രിയിലാണോ, അഭിഷേക് ബച്ചന്റെ രസകരമായ മറുപടി വൈറൽ\nഅഭിനയിക്കാന് ബിജു മേനോന് വിളിച്ചപ്പോള് സംയുക്ത പറഞ്ഞ മറുപടി; ചിരിവരും!!\n| Published: Tuesday, November 17, 2015, 12:58 [IST]\nവിവാഹ ശേഷം ഇന്റസ്ട്രി വിട്ട പലരും തിരിച്ചു വന്നപ്പോള് സംയുക്തയുടെ തിരിച്ചുവരവ് എന്നാണെന്ന് പലരും ചോദിച്ചു. ബിജു മേനോനോട് ചോദിക്കുമ്പോള് തനിക്കെതിര്‍പ്പില്ലെന്നാണ് നടന്റെ മറുപടി.\nഇപ്പോള് നിറഞ്ഞ സദസ്സില് പ്രദര്‍ശനം തുടരുന്ന ബിജു മേനോന്റെ സാള്‍ട്ട് മാംഗോ ട്രീ എന്ന ചിത്രത്തിന് വേണ്ടി നടന് സംയുക്തയെ വിളിച്ചിരുന്നുവത്രെ. ബിജു ചേട്ടനെ കാണുമ്പോള് എനിക്ക് ചിരിവരും എന്നാണത്രെ അപ്പോള് സംയുക്ത പറഞ്ഞത്. സിനിമയെ കുറിച്ചും കുടുംബത്തെ കുറിച്ചും മനോരമയ്ക്ക് നല്‍കിയ അഭിമുഖത്തില് ബിജു സംസാരിക്കുന്നു.\nRead More: 'കുടുംബ ജീവിതം സ്വകാര്യമാണ്, അത് സംയുക്ത ഉള്ളതുകൊണ്ടാണ്'\nസീരിയസ് പൊലീസ് വേഷങ്ങളൊക്കെ ഒരുപാട് ഞാന് ചെയ്തിട്ടുണ്ട്. അതിനൊക്കെ കൈയ്യടികളും ലഭിച്ചു. എന്നാല് ആളുകള് എന്ന കാണുമ്പോള് ഭയ ഭക്തിയോ മാറി നില്‍ക്കും. കോമഡി ചെയ്യാന് തുടങ്ങിയപ്പോള് കഥ മാറി. എല്ലാവരും ബിജുച്ചേട്ടാ എന്ന് വിളിച്ച് അടുത്തു വന്ന സൗഹൃദത്തോടെ സംസാരിക്കും. ഈ സ്‌നേഹമാണ് എനിക്ക് വേണ്ടത്. എന്ന് കരുതി സീരിയസ് വേഷങ്ങള് ചെയ്യില്ല എന്നല്ല.\nഇടത്തരക്കാരുടെ പ്രശ്‌നങ്ങള് പറയുന്ന ചിത്രമാണ് സാള്‍ട്ട് മാംഗോ ട്രീ. കുട്ടികളുടെ വിദ്യാഭ്യാസമാണ് ഈ സിനിമയുടെ പ്രമേയം. സത്യത്തില് ഇതല്ലേ ഇപ്പോഴത്തെ ഏറ്റവും വലിയ പ്രശ്‌നം. കുട്ടികള്‍ക്ക് പകരം മാതാപിതാക്കളെ ഇന്റര്‍വ്യു ചെയ്യുന്ന സ്‌കൂളുകാണ് ഇപ്പോള് മിക്കതും. മാതാപിതാക്കള്‍ക്ക് ഇംഗ്ലീഷ് അറിയില്ലെങ്കില് എന്ത് ചെയ്യും. രണ്ട് പേര്‍ക്കും നല്ല ജോലി ഇല്ലെങ്കില് മക്കളെ എങ്ങനെ പഠിപ്പിയ്ക്കും. ഇത്തരം കുടുംബ കാര്യങ്ങള് നര്‍മത്തില് പൊതിഞ്ഞവതരിപ്പിയ്ക്കുന്നതാണ് സിനിമ. നമ്മുടെ സ്ത്രീകള് ഫോണ് വിളിക്കുന്നത് ശ്രദ്ധിച്ചാലറിയാം. അവര്‍ക്കെപ്പോഴും മക്കളുടെ പഠിപ്പിനെ കുറിച്ചേ പറയാനുള്ളൂ\nസംയുക്ത എന്നെ വിളിയ്ക്കുന്നത് കൂടുതലായും നാലാം ക്ലാസില് പഠിക്കുന്ന മകനെപ്പറ്റി പറയാനാണ്. അവനെ പഠിപ്പിയ്ക്കാന് അവള്‍ക്ക് ഒറ്റയ്ക്ക് പറ്റുന്നില്ല എന്നാണ് പറയാറുള്ളത്. നമ്മളൊക്കെ പത്താം ക്ലാസില് പഠിച്ച കാര്യങ്ങളാണ് അവനിപ്പോള് നാലാം ക്ലാസില് പഠിക്കുന്നതെന്ന് സംയുക്ത പറയും. എന്നാല് ഞാന് വീട്ടിലെത്തിയാല് അവനോട് പഠിപ്പിനെ പറ്റി ഒരക്ഷരം മിണ്ടില്ല. ഇന്ന് നന്നായി കളിച്ചോടാ ചക്കരേ എന്നേ ചോദിക്കൂ. ഇതിന്റെ പേരില് ഉണ്ടാകുന്ന പുകില് ചില്ലറയല്ല.\nസംയുക്ത വര്‍മയെ നായികയാക്കി ഒരു സാധാരണക്കാരിയുടെ കഥയുമായി ഏതെങ്കിലും സംവിധായകന് വന്നാല് അഭിനയിക്കാന് ബിജു മേനോന് സമ്മതിയ്ക്കുമോ എന്ന് ചോദിച്ചപ്പോള് എനിക്കൊരു എതിര്‍പ്പും ഇല്ല എന്നായിരുന്നു നടന്റെ മറുപടി\nസാള്‍ട്ട് മാംഗോ ട്രീയിലേക്ക് നായികെ കണ്ടെത്താന് വൈകിയപ്പോള് ഞാന് തന്നെ സംയുക്തയോട് ചോദിച്ചിരുന്നു. അപ്പോള് അവള് പറഞ്ഞു, ഇനിയതൊന്നും ചിന്തിക്കാന് പറ്റില്ലെന്ന്. ബിജു ചേട്ടനെ കാണുമ്പോള് എനിക്ക് ചിരിവരുമെന്നും പറഞ്ഞു.\nനമ്മളെ വച്ച് പടം പിടിയ്ക്കുന്ന നിര്‍മാതാവിന് പണം തിരിച്ചു കിട്ടണം. അത്രയ്ക്ക് ആത്മവിശ്വാസം തോന്നുന്ന കഥകളാണെങ്കിലേ ഞാന് തിരഞ്ഞെടുക്കൂ. എനിക്ക് നായകനാകാന് വേണ്ടി വലിയ ടെന്‍ഷന് എടുത്ത് തലയില് വച്ച് ഉറക്കം കളയാന് ഞാനില്ല. എനിക്ക് സന്തോഷത്തോടെ അഭിനയിക്കണം. സന്തോഷത്തോടെ ജീവിയ്ക്കണം. അതാണ് പ്രധാനം\nഅനുരാഗ കരിക്കിന് വെള്ളത്തിലാണ് ഇപ്പോള് അഭിനയിക്കുന്നത്. ചിത്രത്തില് ബിജു മേനോന്റെ അച്ഛന്റെ വേഷമാണ്. അത് കഴിഞ്ഞാല് രഞ്ജിത്തിന്റെ ലീല എന്ന സിനിമയില് നായകന് ഞാനാണ്.\nWhen Biju Menon asked to Samyuktha to act again, what she replied\nStory first published: Tuesday, November 17, 2015, 12:58 [IST]


25 more Omicron cases reported in Kerala, total 305\nസംസ്ഥാനത്ത് 25 പേര്‍ക്ക് കൂടി ഒമിക്രോണ്; ആകെ രോഗികള് 305\nമലപ്പുറം ജില്ലയില് 19 പേര്‍ക്കും ആലപ്പുഴ, തൃശൂര് ജില്ലകളില് മൂന്നുപേര്‍ക്കു വീതവുമാണ് രോഗം സ്ഥിരീകരിച്ചത്\nUpdated: January 7, 2022 6:41:30 pm\nതിരുവനന്തപുരം: സംസ്ഥാനത്ത് 25 പേര്‍ക്കു കൂടി ഒമിക്രോണ് സ്ഥിരീകരിച്ചതായി ആരോഗ്യ മന്ത്രി വീണാ ജോര്‍ജ് അറിയിച്ചു. മലപ്പുറം ജില്ലയില് 19 പേര്‍ക്കും ആലപ്പുഴ, തൃശൂര് ജില്ലകളില് മൂന്നുപേര്‍ക്കു വീതവുമാണ് രോഗം സ്ഥിരീകരിച്ചത്.\n23 പേര് ലോ റിസ്‌ക് രാജ്യങ്ങളില്‍നിന്നു വന്നവരാണ്. രണ്ടു പേര്‍ക്ക് സമ്പര്‍ക്കത്തിലൂടെയാണു രോഗം ബാധിച്ചത്. മലപ്പുറം ജില്ലയിലെ നാല്‍പ്പത്തി രണ്ടുകാരിക്കും തൃശൂര് ജില്ലയിലെ പത്തു വയസുകാരിക്കുമാണു് സമ്പര്‍ക്കത്തിലൂടെ രോഗം ബാധിച്ചത്.\nമലപ്പുറത്ത് രോഗം സ്ഥിരീകരിച്ചവരില് 14 പേര് യുഎഇയില്‍നിന്നും നാലുപേര് പേര് ഖത്തറില്‍നിന്നും വന്നതാണ്. ആലപ്പുഴയിലെ രണ്ടു പേര് യുഎഇയില്‍നിന്നും ഒരാള് സൗദി അറേബ്യയില്‍നിന്നും തൃശൂരില് ഒരാള് ഖത്തറില്‍നിന്നും ഒരാള് അമേരിക്കയില്‍നിന്നും വന്നതാണ്.\nസംസ്ഥാനത്ത് ഇന്ന് 5296 പേര്‍ക്കാണ് കോവിഡ് സ്ഥിരീകരിച്ചത്. തിരുവനന്തപുരം- 1116, എറണാകുളം- 1086, കോഴിക്കോട്- 551, തൃശൂര്- 437, കൊല്ലം- 302, കണ്ണൂര്- 289, കോട്ടയം- 289, പത്തനംതിട്ട- 261, ആലപ്പുഴ- 223, മലപ്പുറം- 210, പാലക്കാട്- 201, ഇടുക്കി- 142, വയനാട്- 118, കാസര്‍ഗോഡ്- 71 എന്നിങ്ങനെയാണ് ജില്ലകളില് ഇന്ന് രോഗബാധ സ്ഥിരീകരിച്ചത്.\nRead More: 5296 പേര്‍ക്ക് കോവിഡ് സ്ഥിരീകരിച്ചു; രണ്ട് ജില്ലകളിൽ ആയിരത്തിലധികം പുതിയ രോഗികൾ\nWeb Title: 25 more omicron cases reported in kerala total 305


നാരകം – പുറമ്പോക്ക്\nകാലങ്ങളെ പുഷ്പിച്ച് കൂട്ടി ഫലങ്ങൾ പൊഴിച്ച ആ നാരകം. പ്രണയത്താൽ എത്തിപിടിക്കാൻ ശ്രമിച്ച ആകാശത്തെ വെടിഞ്ഞ്, വളർത്തിയ ഭൂമിയെ ചുമ്പിച്ച് നിലം പതിച്ചു.” പ് ധും “എന്ന ശബ്ദത്തിൽ വിട്ടകന്ന ജീവനെ തിരിച്ചുപിടിക്കാനാഞ്ഞത് മണ്ണിൽ കുഴികൾക്ക് ജന്മം നൽകി. “കാ……” വിളികളാൽ അന്തരീക്ഷം നിറച്ച് ചില കാക്കകൾ മാനത്തേക്ക് പറന്നു.\nപുറകിൽ നിന്നിരുന്ന വീടുകൾക്കും രൂപം മാറി കിണറായ മുന്നിലെ കുളത്തിനേക്കാളും പ്രായം ഉണ്ടെന്ന് പണ്ടെങ്ങോ വല്ലുമ്മ പറഞ്ഞതായിരുന്നു മനസ്സിൽ.\n“അല്ല ഒരു മരം വീണതിൽ എന്താണിത്ര ചിന്തിക്കൻ?!!”\nഓർമ്മകൾ മുളച്ച് തുടങ്ങിയ പ്രായത്തിൽ ഇതേ നാരകമാണു എന്നെ മരം കയറ്റം പഠിപ്പിച്ചതെന്ന ഒറ്റ കാരണം മതി ഇത്രയെങ്കിലും ഇവിടെ കോറിയിടാൻ…\nഗുരു സ്ഥാനത്തേക്കാമരത്തെ ഉയർത്തിയത് അതിൽ കായച്ചു നിന്നിരുന്ന ബബ്ലൂസ് നാരങ്ങകളായിരുന്നു, വേനൽ ഒന്ന് കടുത്താൽ പിളർന്ന് വീണിരുന്നവ. മൂത്ത് തുടങ്ങുമ്പോഴേക്കും പറിക്കാനുള്ള ശ്രമത്തിന്റെ ബാക്കി പത്രമായിരുന്ന ആ മരം കയറ്റം.\nഇന്നലെ അതിൽ പച്ച അണിഞ്ഞിരുന്ന കൊമ്പുകളും അറുത്ത് മാറ്റി. കടയ്ക്കൽ പണ്ടെങ്ങോ കരിഞ്ഞിരുന്ന ആ പോതിനു മുകളിൽ ചെറിയ നനവായി ആ ഓർമ്മ അവശേഷിച്ചു. “പൊട്ടർ….പൊട്ടർ “എന്ന് ഇടക്കിടെ പാട്ട് പാടിയിരുന്ന ആ പേരതത്ത ഇനി എവിടെ ഇരിക്കും? എന്നതിനേക്കാൾ വിഷമിപ്പിച്ചത് ബാല്യത്തെ ഭക്ഷിച്ച ആ നാരങ്ങകൾ ഇനിയില്ലെന്ന തിരിച്ചറിവാണു.\nആരോ പറഞ്ഞ പോലെ “അവസാനത്തിൽ നാമെല്ലാം ഒറ്റക്കാരിക്കും…”\nഓർമ്മകൾക്കു പോലും വേണ്ടാതെ…\nഡിസംബര് 30, 2015\nAbdu hannan, abdul hannan edavanakad, അബ്ദുൽ ഹന്നാൻ എടവനക്കാട്, എടവനക്കാട്, ഓർമ്മ, കഥ, പരിസ്ഥിതി ദിനം, മലയാളം, Global Warming, Story\n3 thoughts on “നാരകം”\nഡിസംബര് 30, 2015 -ല് 5:17 pm\nഓർമ്മകൾക്കു പോലും വേണ്ടാതെ….. 👌👌\nഅൻസൽ മീരാൻ പറയുക:\nജനുവരി 1, 2016 -ല് 3:33 pm\nമനുഷ്യൻ വെട്ടിമാട്ടുന്ന ഓരോ വൃക്ഷവും ഭൂമിയുടെ ഓരോ അവയവം ആണ് . നമ്മുടെ കൈയും കാലും ഒക്കെ മുറിച്ചു മാറ്റുന്നതിന്നുതുല്യം . മനുഷ്യ കൈകളുടെ കടന്നു കയറ്റതിനെ വരച്ചു കാണിക്കുനതിനു താങ്കള്ക്ക് കഴിഞ്ഞു . ബാല്യത്തിലെ കളി തമാശ കൾക്ക് കളിക്കൂടുകാരുടെ കൂടെ അവിഭാജ്യ ഖടകങ്ങളായിരുന്നു ആൽതറകലും പേര മരങ്ങളും മാവിൻ ചുവടും പുഴയോരങ്ങളും എല്ലാം . ഇന്ന് അത് ഓരോന്നോരോന്നായി ഇല്ലാതാകുന്നത് കണ്‍മുന്നില് കണ്ടുകൊണ്ടിരിക്കുന്നു.\nജനുവരി 8, 2016 -ല് 7:09 am\nഒരു പ്രായം കഴിഞ്ഞാൽ ആണ്‍കുട്ടികൾ കരയാൻ പാടില്ല എന്ന് പറഞ്ഞ ആ പ്രായം കഴിഞ്ഞ് എന്നെ കരയിപ്പിച്ച ഒരു ചെമ്പോട്ടിയുടെ പതനം ഓര്മ്മിപ്പിച്ചു. മരം കേറ്റം പഠിപ്പിച്ച പല ഗുരുക്കന്മാരും ഇന്ന് പറമ്പിലില്ല.


മലപ്പുറത്ത് ആറ് നിയമസഭാ മണ്ഡലങ്ങളിലും യു.ഡി.എഫ് കുതിപ്പ്\nശബരിമലയില് യുവതികള് സന്ദര്‍ശനം നടത്തിയ സംഭവം; വിജിലന്‍സ് അന്വേഷണത്തിന് ഉത്തരവിട്ടതായി കടകംപള്ളി സുരേന്ദ്രന്\nMonday 17th April 2017 9:31am\nമലപ്പുറം: മലപ്പുറം ലോക്‌സഭാ തെരഞ്ഞെടുപ്പില് യു.ഡി.എഫ് സ്ഥാനാര്‍ത്ഥി പി.കെ കുഞ്ഞാലിക്കുട്ടി വിജയത്തിലേക്ക്.നിയമസഭാ മണ്ഡലങ്ങളില് ഏഴിലും യു.ഡി.എഫ് മികച്ച നിലയില് മുന്നേറുകയാണ്.\nമഞ്ചേരി, പെരിന്തല്‍മണ്ണ, മങ്കട, മലപ്പുറം, വേങ്ങര, വള്ളിക്കുന്ന്, കൊണ്ടോട്ടി എന്നീ മണ്ഡലങ്ങളിലെല്ലാം യു.ഡി.എഫ് മുന്നേറുകയാണ്. മലപ്പുറം ലോക്‌സഭാ മണ്ഡലത്തിലെ എല്.ഡി.എഫ് ഭരിക്കുന്ന പല പഞ്ചായത്തുകളിലും യു.ഡി.എഫ് വന്‍മുന്നേറ്റം കാഴ്ചവെച്ചു. വള്ളിക്കുന്ന് പഞ്ചായത്തിലും കൊണ്ടോട്ടി പഞ്ചായത്തിലുമാണ് എല്.ഡി.എഫിന് മുന്നേറ്റം കാഴ്ചവെയ്ക്കാനായത്.\nമഞ്ചേരിയിലെ ചെറുപള്ളിക്കല്, കാരക്കുന്ന് തുടങ്ങി എല്.ഡി.എഫിന് വലിയ സ്വാധീനമുള്ള മേഖലകളില്‍വരെ 1000ത്തിലേറെ വോട്ടുകള്‍ക്ക് കുഞ്ഞാലിക്കുട്ടി മുന്നേറുകയാണ്.\nപെരിന്തല്‍മണ്ണയിലെ വോട്ടെണ്ണല് പുരോഗമിക്കുന്ന മേലാറ്റൂര്,ചെമ്മാടിയോട്, കാരൂര് തുടങ്ങിയ പ്രദേശങ്ങള് ചെറിയ തോതില് എല്.ഡി.എഫിന് സ്വാധീനമുള്ള മണ്ഡലങ്ങളാണ്. എന്നാല് ഇവിടെയും കുഞ്ഞാലിക്കുട്ടിയുടെ മുന്നേറ്റം തന്നെയാണ് കാണുന്നത്.\nമങ്കടയില് വള്ളിക്കാന്‍പറ്റ, കൂട്ടിലങ്ങാടി ഭാഗങ്ങളിലാണ് വോട്ടെണ്ണല് പുരോഗമിക്കുന്നത്. ഇത് ലീഗിന് വന് സ്വാധീനമുള്ള മണ്ഡലങ്ങളാണ്. ഇവിടെ വന്‍മുന്നേറ്റം കാഴ്ചവെയ്ക്കാന് കുഞ്ഞാലിക്കുട്ടിയ്ക്കു കഴിഞ്ഞു.\nനിയമസഭാ തെരഞ്ഞെടുപ്പില് വെറും 579വോട്ടുകള്‍ക്ക് മുസ്‌ലിം ലീഗ് സ്ഥാനാര്‍ത്ഥി വിജയിച്ച പെരിന്തല്‍മണ്ണയില് കുഞ്ഞാലിക്കുട്ടിയുടെ ലീഡ് രണ്ടായിരം കടന്നിരിക്കുകയാണ്.\nവോട്ടെണ്ണല് ആരംഭിച്ച് ഒരു മണിക്കൂറിനുള്ളില് തന്നെ യു.ഡി.എഫ് സ്ഥാനാര്‍ത്ഥി പി.കെ കുഞ്ഞാലിക്കുട്ടിയുടെ ഭൂരിപക്ഷം 35,000കടന്നു.


Central government should change their vaccine policy Kerala CM Pinarayi Vijayan writes to PM Modi: കേന്ദ്ര സർക്കാരിന്റെ വാക്സിൻ വിതരണനയത്തിൽ മാറ്റം വരുത്തണം; പ്രധാനമന്ത്രിക്ക് കത്തയച്ച് മുഖ്യമന്ത്രി\nആരോഗ്യപരിപാലനം സംസ്ഥാനങ്ങളുടെ ഭരണഘടനാപരമായ ബാധ്യതയാണ്. അത് നിറവേറ്റുന്നതിനു സംസ്ഥാനങ്ങൾക്ക് ആവശ്യമായ ക്വാട്ട ഉറപ്പാക്കുകയും മഹാമാരിയുടെ സാഹചര്യത്തിൽ അത് സൗജന്യമായി നൽകുകയും വേണം. സംസ്ഥാനങ്ങൾക്ക് മതിയായ വാക്സിൻ ഉറപ്പാക്കേണ്ടത് പൊതു താല്പര്യമാണെന്നും മുഖ്യമന്ത്രി പറഞ്ഞു\nUpdated: April 20, 2021 7:58:57 pm\nതിരുവനന്തപുരം: സംസ്ഥാനങ്ങൾക്കാവശ്യമായ കോവിഡ് -19 വാക്സിൻ പൂർണമായും സൗജന്യമായി ഉറപ്പാക്കുന്ന രീതിയിൽ കേന്ദ്ര സർക്കാരിന്റെ വാക്സിൻ വിതരണനയത്തിൽ മാറ്റം വരുത്തണമെന്ന് പ്രധാനമന്ത്രിക്കയച്ച കത്തിൽ മുഖ്യമന്ത്രി പിണറായി വിജയൻ ആവശ്യപ്പെട്ടു. പൊതു വിപണിയിലേക്ക് പ്രത്യേക ക്വാട്ട അനുവദിക്കുകയും അതിന് താങ്ങാവുന്ന വില നിശ്ചയിക്കുകയുമാണ് വേണ്ടതെന്ന് മുഖ്യമന്ത്രി നിർദ്ദേശിച്ചു.\nകേന്ദ്ര സർക്കാരിന്റെ പ്രഖ്യാപനമനുസരിച്ച് രാജ്യത്ത് ഉൽപ്പാദിപ്പിക്കുന്ന കോവിഡ് വാക്സിന്റെ അമ്പത് ശതമാനം കേന്ദ്രസർക്കാരിനുള്ളതാണ്. ബാക്കി അമ്പത് ശതമാനമാണ് സംസ്ഥാനങ്ങൾക്കും പൊതു വിപണിയിലേക്കുമായി മാറ്റി വെക്കുന്നത്. ആരോഗ്യപരിപാലനം സംസ്ഥാനങ്ങളുടെ ഭരണഘടനാപരമായ ബാധ്യതയാണ്. അത് നിറവേറ്റുന്നതിനു സംസ്ഥാനങ്ങൾക്ക് ആവശ്യമായ ക്വാട്ട ഉറപ്പാക്കുകയും മഹാമാരിയുടെ സാഹചര്യത്തിൽ അത് സൗജന്യമായി നൽകുകയും വേണം. സംസ്ഥാനങ്ങൾക്ക് മതിയായ വാക്സിൻ ഉറപ്പാക്കേണ്ടത് പൊതു താല്പര്യമാണെന്നും മുഖ്യമന്ത്രി പറഞ്ഞു.\nRead Also: ജലീലിന് തിരിച്ചടി; ലോകായുക്ത ഉത്തരവിനെതിരായ ഹർജി ഹൈക്കോടതി തള്ളി\nഏപ്രിൽ 19ന് പ്രഖ്യാപിച്ച നയമനുസരിച്ച് വാക്സിൻ നിർമാതാക്കൾ അമ്പത് ശതമാനം കേന്ദ്രസർക്കാരിന് നൽകണം. ബാക്കി 50 ശതമാനം സംസ്ഥാനങ്ങൾക്കും പൊതു വിപണിയിലുമായി വിതരണം ചെയ്യാൻ നിർമ്മാതാക്കൾക്ക് സ്വാതന്ത്ര്യം നൽകിയിരിക്കുകയാണ്. നിർമാതാക്കളിൽ നിന്ന് വിലകൊടുത്തു വാങ്ങാനാണ് സംസ്ഥാനങ്ങളോട് പറഞ്ഞിട്ടുള്ളത്. കോവിഡ് മഹാമാരി കാരണം സംസ്ഥാനങ്ങൾ ഇപ്പോൾ തന്നെ വലിയ സാമ്പത്തിക ബാധ്യത നേരിടുകയാണ്. ഇന്നത്തെ സാഹചര്യത്തിൽ ജനങ്ങൾക്ക് സൗജന്യമായി വാക്സിൻ നൽകുകയും വേണം. സാമ്പത്തികമാന്ദ്യം നിലനിൽക്കുന്ന സാഹചര്യത്തിൽ സംസ്ഥാനങ്ങൾക്ക് അധികബാധ്യത വലിയ പ്രയാസം ഉണ്ടാക്കും.\nആവശ്യമായ വാക്സിൻ കിട്ടാത്തതുകൊണ്ട് കേരളം നേരിടുന്ന പ്രയാസം മുഖ്യമന്ത്രി കത്തിൽ ചൂണ്ടിക്കാട്ടി. 50 ലക്ഷം ഡോസ് വാക്സിൻ അടിയന്തരമായി നൽകണമെന്ന് കേരളം ആവശ്യപ്പെട്ടിരുന്നു. എന്നാൽ 5.5 ലക്ഷം ഡോസ് വാക്സിൻ മാത്രമാണ് ലഭിച്ചത്. ഇതുകാരണം വാക്സിനേഷനുള്ള സ്പോട്ട് റജിസ്ട്രേഷൻ മുടങ്ങിയിരിക്കുകയാണ്. കേരളം ആവശ്യപ്പെട്ടതിൽ ബാക്കിയുള്ള വാക്സിൻ അടിയന്തരമായി ലഭ്യമാക്കണം.\nവാക്സിന്റെ കാര്യത്തിൽ പൊതുവിപണിയിലെ ബിസിനസുകാരോട് മത്സരിക്കാൻ സംസ്ഥാനങ്ങളെ തള്ളിവിടരുതെന്ന് മുഖ്യമന്ത്രി അഭ്യർത്ഥിച്ചു. കേന്ദ്രസർക്കാർ ചാനൽ എന്നതിന് പകരം കേന്ദ്രവും സംസ്ഥാന സർക്കാരുകളും അടങ്ങുന്ന ഗവൺമെന്റ് ചാനലാണ് വേണ്ടതെന്നും മുഖ്യമന്ത്രി നിർദ്ദേശിച്ചു.\nCovid VaccineNarendra ModiPinarayi Vijayan\nWeb Title: Central government should change their vaccine policy kerala cm pinarayi vijayan writes to pm modi


സീതാറാം യെച്ചൂരി രാജ്യസഭയിലേക്ക് | Yechuri, Karat file papers for RS polls - Malayalam Oneindia\nസീതാറാം യെച്ചൂരി രാജ്യസഭയിലേക്ക്\nകൊല്‍ക്കത്ത: സിപിഎം പോളിറ്റ് ബ്യൂറോ അംഗം സീതാറാം യെച്ചൂരി പശ്ചിമബംഗാളില് നിന്നുള്ള രാജ്യസഭാംഗമാവും. ജൂലൈ നാല് തിങ്കളാഴ്ച യെച്ചൂരി നാമനിര്‍ദേശ പത്രിക നല്‍കി.\nസിപിഎമ്മം പോളിറ്റ് ബ്യൂറോയിലെ ഏക വനിതാ അംഗം വൃന്ദ കാരാട്ടും പത്രിക സമര്‍പ്പിച്ചിട്ടുണ്ട്. സിറ്റിംഗ് എംപിമാരായ സിപിഎം നേതാവ് ചിത്തബ്രത മുക്കര്‍ജിയും ആര്‍എസ്പി നോവ് അബനി റോയിയുമാണ് മറ്റ് ഇടതുപക്ഷ സ്ഥാനാര്‍ഥികള്.\nനാല് ഇടതുമുന്നണി സ്ഥാനാര്‍ഥികളും രാജ്യസഭയിലേക്ക് തിരഞ്ഞെടുക്കപ്പെടുമെന്ന് ഉറപ്പാണ്. ആറ് സീറ്റുകളാണ് ഒഴിവുള്ളത്.\nഇത് ആദ്യമായാണ് സീതാറാം യെച്ചൂരി പാര്‍ലമെന്റിലേക്ക് മത്സരിക്കുന്നത്. പാര്‍ലമെന്റിലെ സിപിഎമ്മിന്റെ പ്രവര്‍ത്തനങ്ങള് കൂടുതല് ശക്തിപ്പെടുത്തുക എന്ന ലക്ഷ്യത്തോടെയാണ് യെച്ചൂരിയെ രാജ്യസഭയിലെക്ക് അയക്കുന്നത്.


ഇ-വേ ബില് നടപ്പാക്കുന്നത് ജിഎസ്ടി വരുമാനം 25% വരെ വര്‍ധിപ്പിച്ചേക്കും - FUTURE KERALA - Future Kerala\nവാറ്റ് സംവിധാനത്തിനു കീഴില് ഇ-വേ ബില് നടപ്പാക്കിയ സംസ്ഥാനങ്ങളിലെ വാര്‍ഷിക നികുതി വരുമാനത്തില് 20 മുതല് 25 ശതമാനം വരെ വര്‍ധന നിരീക്ഷിക്കാനായിട്ടുണ്ട്\nന്യൂഡെല്‍ഹി: രാജ്യത്ത് ഇലക്ട്രോണിക് ബില് (ഇ-വേ ബില്) സംവിധാനം നടപ്പാക്കുന്നതോടെ ഏകീകൃത ചരക്ക് സേവന നികുതി (ജിഎസ്ടി)യില് നിന്നുള്ള വരുമാനം വര്‍ധിക്കുമെന്ന് പ്രതീക്ഷിക്കുന്നതായി കേന്ദ്ര സര്‍ക്കാര്. ഇ-വേ ബില് പ്രാബല്യത്തില് വരുന്നത് ജിഎസ്ടി വരുമാനത്തില് 20 മുതല് 25 ശതമാനം വരെ വര്‍ധനവുണ്ടാക്കുമെന്നാണ് സര്‍ക്കാരിന്റെ കണക്കുകൂട്ടല്. നികുതി ചോര്‍ച്ച പരിശോധിക്കുന്നതിനും ഇ-വേ ബില് സഹായകമാകും. അന്തര് സംസ്ഥാന ചരക്കുനീക്കത്തിന് ഫെബ്രുവരി ഒന്നുമുതല് ഇ-വേ ബില് നിര്‍ബന്ധമാകും.\nജിഎസ്ടി പ്രാബല്യത്തില് വന്നതു മുതല് ചില ബിസിനസുകാര്‍ക്ക് നികുതി ഹോളിഡേ ആണെന്ന് ഉദ്യോഗസ്ഥര് ചൂണ്ടിക്കാണിക്കുന്നു. പുതിയ നികുതി സംവിധാനം നടപ്പില് വന്നതോടെ നികുതിയില് നിന്ന് ഭാഗികമായി രക്ഷപെടാനാകാത്ത സാഹചര്യം ഉണ്ടായതിനാലാണിത്. ഒന്നുകില് നികുതി പൂര്‍ണമായും അടക്കാതിരിക്കുകയോ അല്ലെങ്കില് പൂര്‍ണമായും അടക്കുകയോ മാത്രമാണ് ജിഎസ്ടിക്കു കീഴില് ഇപ്പോള് സാധ്യമായിട്ടുള്ളത്. ഇതിനാല് ജിഎസ്ടിയില് നിന്ന് മാറിനില്‍ക്കുന്ന ചില ബിസിനസുകളെ കണ്ടെത്തിയിട്ടുണ്ടെന്നും ഇവരെ നികുതി സംവിധാനത്തിന്റെ ഭാഗമാക്കുന്നതിനുള്ള ഒരു മാര്‍ഗമാണ് ഇ-വേ ബില് എന്നും നികുതി വകുപ്പ് ഉദ്യോഗസ്ഥര് ചൂണ്ടിക്കാട്ടി.\nവാറ്റ് സംവിധാനത്തിനു കീഴില് ഇ-വേ ബില് നടപ്പാക്കിയ സംസ്ഥാനങ്ങളിലെ വാര്‍ഷിക നികുതി വരുമാനത്തില് 20 മുതല് 25 ശതമാനം വരെ വര്‍ധന നിരീക്ഷിക്കാനായിട്ടുണ്ട്. രാജ്യവ്യാപാകമായി ഇ-വേ ബില് നടപ്പാക്കുന്നതോടെ ജിഎസ്ടിയില് നിന്നുള്ള വരുമാനത്തിലും ഇതേ രീതിയിലുള്ള വര്‍ധനയുണ്ടാകുമെന്നാണ് സര്‍ക്കാരിന്റെ കണക്കുകൂട്ടല്. ഉത്തര്‍പ്രദേശ്, ഉത്തരാഖണ്ഡ് തുടങ്ങി രാജ്യത്തെ 17 സംസ്ഥാനങ്ങളിലാണ് ഇതിനകം ഇ-വേ ബില് നടപ്പാക്കിയിട്ടുള്ളത്. ഫെബ്രുവരി ഒന്നുമുതല് ബാക്കി 14 സംസ്ഥാനങ്ങളില് കൂടി ജിഎസ്ടി നിയമപ്രകാരമുള്ള ഇ-വേ ബില് ചട്ടങ്ങള് പ്രാബല്യത്തില് വരും.\nസംസ്ഥാനങ്ങള് തമ്മിലുള്ള ചരക്കുനീക്കത്തിന് നിലവില് ഉപയോഗിക്കുന്ന ട്രാന്‍സിറ്റ് പാസ് സംവിധാനത്തിന് പകരമായാണ് ഇ-വേ ബില് നടപ്പാക്കുന്നത്. രാജ്യവ്യാപകമായി ഇ-വേ ബില് സംവിധാനം നടപ്പാക്കുന്നതിനുള്ള തയാറെടുപ്പുകളും പൂര്‍ത്തിയായി കഴിഞ്ഞതായാണ് വിവരം. ഈ മാസം 15 മുതല് കമ്പനികള്‍ക്ക് ഇ-വേ ബില് ജനറേറ്റ് ചെയ്ത് തുടങ്ങാം. ജൂണ് ഒന്നുമുതല് രാജ്യവ്യാപകമായി സംസ്ഥാനങ്ങള്‍ക്കകത്തും പുറത്തുമുള്ള ചരക്കുനീക്കത്തിന് ഇ-വേ ബില് പദ്ധതി നടപ്പാക്കുകയും ചെയ്യും.\nനിലവില് കര്‍ണാടകയില് പദ്ധതിയുടെ പരീക്ഷണ ഘട്ടം നടന്നുകൊണ്ടിരിക്കുകയാണ്. പദ്ധതി വിജയകരമായി മുന്നോട്ടുപോകുന്നുണ്ടെന്നും സംസ്ഥാനത്ത് പ്രതിദിനം 1.1 ലക്ഷം ഇ-വേ ബില്ലുകള് ജനറേറ്റ് ചെയ്യുന്നതായും സര്‍ക്കാര് വൃത്തങ്ങള് അറിയിച്ചു. രാജ്യവ്യപാകമായി പദ്ധതി നടപ്പാക്കുന്നതിനു മുന്‍പ് പ്രതിദിനം ഏകദേശം 40 ലക്ഷത്തോളം ഇ-വേ ബില്ലുകള് ജനറേറ്റ് ചെയ്യാനാകുമെന്നാണ് കേന്ദ്ര സര്‍ക്കാര് പ്രതീക്ഷിക്കുന്നത്. ഇതില് 40 ശതമാനത്തോളം അന്തര് സംസ്ഥാന ചരക്കുനീക്കത്തിന് വേണ്ടിയുള്ളതായിരിക്കുമെന്നും ഇവര് പറയുന്നു.\nTags:\tE-way bills to increase GST collections by 20-25%: Tax officials\nഅടല് ഇന്നൊവേഷന് മിഷനുമായി സാപ് സഹകരിക്കുന്നു\nഐഒസി പ്ലാന്റിലെ സമരം രണ്ടാം ദിവസത്തിലേക്ക്\nഓസ്‌ട്രേലിയയിലേക്ക് ഇന്ത്യന് സന്ദര്‍ശകരുടെ ഒഴുക്ക്


Benjamin Bailey | ഗ്രന്ഥപ്പുര\nചെറു പൈതങ്ങൾക്ക ഉപകാരാർത്ഥം ഇംക്ലീശിൽ നിന്ന പരിഭാഷപ്പെടുത്തിയ കഥകൾ\nPosted on February 8, 2014 June 7, 2016 by Shiju Alex\n(വളരെ നാളുകൾക്ക് ശേഷം പഴയ മലയാളപുസ്തകങ്ങളെ പറ്റിയുള്ള പോസ്റ്റുകൾ പുനഃരാംരംഭിക്കുകയാണ്. ഇതിനിടയ്ക്ക് ജോർജ്ജ് മാത്തന്റെ മലയാഴ്മയുടെ വ്യാകരണം അടക്കം പല പുസ്തകങ്ങളും ഡിജിറ്റൽ സ്കാൻ ഉണ്ടാക്കാൻ പങ്കാളി ആയിരുന്നെങ്കിലും പല തിരക്കുകൾ മൂലം അവയ്ക്കായി പ്രത്യേക പോസ്റ്റ് ഒന്നും ഇടാൻ കഴിഞ്ഞില്ല. അത് പരിഹരിക്കാനുള്ള ശ്രമം കൂടി ആണ് ഇത്.)\nകേരളത്തിൽ അച്ചടിച്ച ആദ്യത്തെ മലയാളപുസ്തകം എന്ന് ആധുനികകേരളത്തിൽ 1980 വരെയെങ്കിലും അറിയപ്പെട്ടിരുന്നത് 1829-ൽ ബെഞ്ചമിൻ ബെയ്‌ലിയുടെ മലയാളം ബൈബിൾ (പുതിയ നിയമം) ആയിരുന്നു. ഈ കൃതിയുടെ സ്കാനിനെ കുറിച്ചുള്ള വിശദാംശങ്ങൾ ഇവിടെ ലഭ്യമാണ് (https://shijualex.in/malayalam_new_testament_benjamin_bailey/).\nഎന്നാൽ ഈ അറിവ് പുതുക്കപ്പെടേണ്ടി വന്നത് 1980 ജുൺ/ജൂലൈ മാസങ്ങളിൽ ആണ്.\n1980 ജൂൺ 20 ആം തീയതി പത്രത്തിൽ വന്ന വാർത്ത കാണുക\n(ഈ സമയത്ത് ജോർജ്ജ് ഇരുമ്പയം കാലിക്കറ്റ് സർവ്വകലാശാലയിൽ സുകുമാർ അഴീകോടിന്റെ കീഴിൽ ഗവേഷണം ചെയ്യുകയായിരുന്നു)\nതുടർന്ന് 1980 ജൂലൈ 13നു മാതൃഭൂമി പത്രത്തിൽ ജോർജ് ഇരുമ്പയം എഴുതിയ “ഒന്നാമത്തെ അച്ചടി ഗ്രന്ഥം” എന്ന ലേഖനത്തിൽ ഇതു സംബന്ധിച്ച കുറച്ച്കൂടി വിശദാംശങ്ങൾ കാണാം. ബെഞ്ചമിൻ ബെയിലിയുടെ 1829ലെ ബൈബിൾ അല്ല, 1824-ൽ ബെഞ്ചമിൻ ബെയ്‌ലി തന്നെ ഇംഗ്ലീഷിൽ നിന്ന് പരിഭാഷ ചെയ്ത് കോട്ടയം സി.എം.എസ്. പ്രസ്സിൽ നിന്ന് പ്രസിദ്ധീകരിച്ച “ചെറു പൈതങ്ങൾക്ക ഉപകാരാർത്ഥം ഇംക്ലീശിൽ നിന്ന പരിഭാഷപ്പെടുത്തിയ കഥകൾ” എന്ന പുസ്തകമാണ് കേരളത്തിൽ അച്ചടിച്ച ആദ്യത്തെ മലയാളപുസ്തകം എന്ന് ജോർജ് ഇരുമ്പയം സ്ഥാപിച്ചു. മാതൃഭൂമിയിൽ 1980 ജൂലൈ 13നു വന്ന ജോർജ്ജ് ഇരുമ്പയത്തിന്റെ ലേഖനം താഴെ കൊടുക്കുന്നു.\nബ്രിട്ടീഷ് മ്യൂസിയം ലൈബ്രറിയിലെ കാറ്റലോഗ് സൂക്ഷ്മമായി പരിശോധിച്ചപ്പോൾ വളരെ അവിചാരിതമായാണ് ഈ പുസ്തകം കണ്ടെത്തിയത് എന്ന് ജോർജ് ഇരുമ്പയം മാതൃഭൂമിയിൽ എഴുതിയ ലേഖനത്തിൽ പറയുന്നുണ്ട്. ഇതോടെ കേരളത്തിൽ അച്ചടിച്ച ആദ്യത്തെ മലയാളപുസ്തകത്തിന്റെ ചരിത്രം5വർഷം പുറകോട്ട് പൊയി. ഈ വിഷയത്തെ കുറിച്ച് കെ.എം. ഗോവി ഇങ്ങനെ പറയുന്നു (കെ.എം. ഗോവി:ആദിമുദ്രണം ഭാരതത്തിലും മലയാളത്തിലും,1998;109)\nഇതിനു ശേഷം ജോർജ് ഇരുമ്പയം ബ്രിട്ടീഷ് ലൈബ്രറിയിൽ നിന്ന് പുസ്തകത്തിന്റെ നൂറോളം പേജുകൾ ഫോട്ടോ കോപ്പി ചെയ്ത് കൊണ്ട് വന്നു. (പുസ്തകം മൊത്തം ഫോട്ടോ കോപ്പി എടുക്കാനുള്ള ചെലവ് താങ്ങാൻ പറ്റാഞ്ഞത് കൊണ്ടാണ് അന്നത് മൊത്തം ഫോട്ടോ കോപ്പി ചെയ്യാഞ്ഞത് എന്ന് ഇരുമ്പയം എവിടെയോ പറഞ്ഞത് ഓർക്കുന്നു.) അതിനെ തുടർന്ന് അദ്ദേഹം പുസ്തകത്തെ പറ്റി കൂടുതൽ ലേഖനങ്ങൾ എഴുതുകയും മറ്റും ചെയ്തിരുന്നു. അതിനു ശേഷം ഇന്ന് വരെയായി കേരളത്തിൽ അച്ചടിച്ച ആദ്യത്തെ മലയാളപുസ്തകമായി കരുതുന്നത് ബെഞ്ചമിൻ ബെയ്‌ലി പരിഭാഷ ചെയ്ത് 1824-ൽ കോട്ടയം പ്രസ്സിൽ നിന്ന് പ്രസിദ്ധീകരിച്ച “ചെറു പൈതങ്ങൾക്ക ഉപകാരാർത്ഥം ഇംക്ലീഷിൽ നിന്ന പരിഭാഷപ്പെടുത്തിയ കഥകൾ” ആണ്. മറിച്ചുള്ള തെളിവുകൾ ഒന്നും ഇതുവരെ കിട്ടിയിട്ടില്ല.\n1980കളിൽ ജോർജ് ഇരുമ്പയം ഈ ലേഖനം എഴുതിയ കാലത്ത് കുറച്ചൊക്കെ ജനശ്രദ്ധ പതിഞ്ഞെങ്കിലും ഈ പുസ്തകത്തെ കുറിച്ച് കൂടുതൽ പഠിക്കാനോ ഒന്നും ആരും ശ്രദ്ധിച്ചില്ല. അങ്ങനെ അത് പതുക്കെ വിസ്മൃതിയിലായി. ഇതിനു മാറ്റം വരുന്നത് 1990കളുടെ അവസാനം ആണ്. ഇപ്പോൾ കോട്ടയം സി.എം.എസ് കോളേജ് പ്രൊഫസറും ബെഞ്ചമിൻ ബെയിലിയെ പറ്റിയുള്ള ഗവേഷണങ്ങളിൽ തല്പരനുമായ ഡോ. ബാബു ചെറിയാനാണ് ഈ പുസ്തകം പിന്നീട് ജനശ്രദ്ധയിൽ കൊണ്ടു വരുന്നത്.\nഅദ്ദേഹം ഇതിനായി അക്കാലത്ത് ഇംഗ്ലണ്ടിലെ മലയാളികൾക്ക് ഇടയിൽ സേവനം അനുഷ്ഠിച്ചിരുന്ന ഒരു പുരോഹിതന്റെ (റവ:ജോൺ ടി. ജോർജ്?) സഹായത്തോടെ ബ്രിട്ടീഷ് ലൈബ്രറിയിൽ നിന്ന് കൃതിയുടെ മൈക്രോ ഫിലിം സംഘടിപ്പിച്ചു. ആ മൈക്രോ ഫിലിം കോട്ടയത്തെ ചില പത്രസ്ഥാപനങ്ങളുടെ കൈയ്യിലുള്ള മൈക്രോഫിലിം റീഡർ ഉപയോഗിച്ച് ഓരോ പേജും നോക്കി അതിലെ ഉള്ളടക്കം വളരെ പതുക്കെ എഴുതിയെടുത്തുതിനു ശേഷം ഇതിലെ ഉള്ളടക്കവും ലിപികളുടെ കാര്യവും ഒക്കെ പരാമർശിച്ച് വിശദമായ ഒരു പഠനവും പുസ്തകത്തിന്റെ ഉള്ളടക്കവും ചേർത്ത് 2010-ൽ പ്രസിദ്ധീകരിച്ചു. പ്രഭാത് ബുക്ക് ഹൗസ് ആണ് പുസ്തകം പ്രസിദ്ധീകരിച്ചത്. അതിന്റെ കോപ്പികൾ ഇപ്പോൽ ലഭ്യമല്ല എന്നാണ് അറിയുന്നത്. എന്തായാലും ബാബു ചെറിയാൻ അയച്ച് തന്നതു മൂലം പുസ്തകത്തിന്റെ ഒരു പ്രതി എന്റെ കൈയ്യിൽ ഉണ്ട്.\nബാബു ചെറിയാന്റെ പുസ്തകത്തിൽ ആദ്യം ചെറുപൈതങ്ങളെ കുറിച്ചുള്ള പഠനവും അതിനു ശേഷം ചെറുപൈതങ്ങളുടെ ഉള്ളടക്കവുമാണ്. ബാബു ചെറിയാന്റെ പുസ്തകത്തിൽ ചെറു പൈതങ്ങളുടെ ചില താളുകളുടെ ചിത്രവും കൊടുത്തിട്ടുണ്ട്.\nകേരളത്തിൽ അച്ചടിച്ച ആദ്യത്തെ മലയാളപുസ്തകം എന്ന് കവർ പേജിൽ തന്നെ കൊടുത്തതിനാലാവാം പുസ്തകം മൊത്തമായി വിറ്റു പോയി എന്നാണ് അറിയാൻ കഴിഞ്ഞത് (ആൽഫബെത്തും ഗ്രന്ഥാണിക്കോ മലബാറിക്കം പുനഃപ്രസിദ്ധീകരിച്ചവർ വരുത്തിയ ഗംഭീര തെറ്റ് (https://shijualex.in/samkshepam-alphabethum-malabaricum/) എന്തായാലും ബാബു ചെറിയാൻ ചെയ്തില്ല. അത് കൊണ്ട് തന്നെ പുസ്തകം മൊത്തം വിറ്റു പൊയി).\nകാര്യങ്ങൾ ഇങ്ങനെ ഒക്കെ ആണെങ്കിലും 1824ലെ പുസ്തകത്തിന്റെ സ്കാൻ പതിപ്പ് കാണാനും ഒറിജിനൽ പുസ്തകം എങ്ങനെ ആയിരുന്നു എന്ന് കാണാനും അധികം പേർക്ക് കഴിഞ്ഞില്ല. ഡോ. ജോർജ്ജ് ഇരുമ്പയവും, ഫിലിമിൽ ഓരോ പേജും സുസൂക്ഷം പരിശോധിച്ച ബാബു ചെറിയാനും അടക്കം വളരെ കുറച്ച് പേർ മാത്രമായിരിക്കണം ഒറിജിനൽ പുസ്തകം മൊത്തമായി കണ്ടത്. ഇനി ആ സ്ഥിതി മാറുകയാണ്. ബെയിലിയുടെ പുസ്തകത്തിന്റെ ഡിജിറ്റൽ പതിപ്പ് എല്ലാവർക്കുമായി ലഭ്യമാവുകയാണ്.\nപുസ്തകത്തിന്റെ ഡിജിറ്റൽ പതിപ്പ് ഇന്ന് (2014 February 08) ഉച്ചയ്ക്ക്2മണിക്ക് തൃശൂർ കേരളസാഹിത്യ അക്കാദമിയിൽ വെച്ച് പ്രകാശനം ചെയ്യും. ചടങ്ങിൽ ജോർജ് ഇരുമ്പയവും, ബാബു ചെറിയാനും പങ്കെടുക്കും.\nഈ ഡിജിറ്റൽ പതിപ്പ് ലഭ്യമാക്കാനായി എല്ലാവിധ മുൻകൈയും എടുത്തത് മാതൃഭൂമി ഓൺലൈനിലെ ശ്രീ. സുനിൽ പ്രഭാകർ ആണ്. പഴയ പുസ്തകങ്ങൾ തപ്പിയെടുക്കാൻ ശ്രമം ആരംഭിച്ചപ്പോൾ തന്നെ ചെറുപൈതങ്ങളുടെ സ്കാൻ പതിപ്പ് ബ്രിട്ടീഷ് ലൈബ്രറിയിൽ നിന്ന് സംഘടിപ്പിക്കാൻ ശ്രമിച്ചിരുന്നു. അതിനായി വിക്കിമീഡിയ യു.കെ. അടക്കം പലരും സഹായം തരാം എന്ന് പറഞ്ഞെങ്കിലും മറ്റ് യൂറോപ്യൻ രാജ്യങ്ങളിൽ നിന്ന് (ഉദാ: ജർമ്മനി) ഡിജിറ്റൽ സ്കാനുകൾ സംഘടിപ്പിക്കുന്നത് പോലെ എളുപ്പമല്ല യു.കെ.യിലെ കാര്യം മനസ്സിലാക്കി. അതിനാൽ അതിനുള്ള ശ്രമം ഉപേക്ഷിച്ചു.\nപിന്നീടാണ് ബാബു ചെറിയാന്റെ കൈയിലുള്ള മൈക്രോഫിലിമിലേക്ക് ശ്രദ്ധതിരിയുന്നത്. മൈക്രോ ഫിലിം കോപ്പി ഉപയോഗിച്ച് ഡിജിറ്റൽ പതിപ്പ് ഉണ്ടാക്കാം എന്ന ആശയം സുനിൽ പ്രഭാകർ മുൻപോട്ട് വെച്ചപ്പോൾ തന്നെ എല്ലാ സഹായവും വാഗ്ദാനം ചെയ്ത് ബാബു ചെറിയാൻ വന്നു.\nസുനിൽ പ്രഭാകർ ആ മൈക്രോ ഫിലിം ചെന്നെയിലെ റോജാ മുത്തയ്യ ലൈബ്രറിയിലേക്ക് അയക്കുകയും അവരുടെ സഹായത്തൊടെ ഡിജിറ്റൽ പതിപ്പ് നിർമ്മിക്കുകയും ചെയ്തു. പ്രസ്തുത പതിപ്പിൽ നിന്നുള്ള ഒരു താൾ ഇവിടെ പങ്ക് വെക്കുന്നു.\nസാഹിത്യ അക്കാദമിയിൽ നടന്ന പരിപാടി സംബന്ധിച്ച് ഫെബ്രുവരി 9ലെ മാതൃഭൂമിയിൽ വന്ന വാർത്ത താഴെ കൊടുക്കുന്നു.\nചെറുപൈതങ്ങളെ കണ്ടെത്തിയതിനെ പൊതുവായും, മാതൃഭൂമി വാർത്തയിൽ കടന്നു കൂടിയ ചില തെറ്റുകളെ പറ്റിയും ജോർജ്ജ് ഇരുമ്പയത്തിന്റെ വിശദീകരണം മാതൃഭൂമിയിലെ “വായനക്കാർക്കുള്ള കത്തിൽ”.\nമൈക്രോ ഫിലിമിൽ നിന്ന് നിർമ്മിച്ച പതിപ്പ് ഇവിടെ നിന്ന് ലഭിക്കും: https://archive.org/details/Cherupaithangal\nജോർജ് ഇരുമ്പയത്തിന്റെ ലേഖനങ്ങളിലും ബാബു ചെറിയാന്റെ പഠനത്തിലും ഈ പുസ്തകത്തെ വിശദമായി വിലയിരുത്തുന്നുണ്ട്.\nഈ പുസ്തകത്തിന്റെ ഡിജിറ്റൽ പതിപ്പ് പൊതുജനങ്ങൾക്കായി എത്തിക്കാൻ എല്ലാവിധ ശ്രമവും ഏകോപ്പിച്ച സുനിൽ പ്രഭാകറിനു പ്രത്യേക നന്ദി.\nBenjamin Bailey, സി.എം.എസ്. പ്രസ്സ്\nബെഞ്ചമിൻ ബെയിലിയും സ്വരം മായ്ക്കാനുള്ള ചിഹ്നവും\nPosted on August 10, 2013 August 26, 2013 by Shiju Alex\nഇതിനകം നമ്മൾ പരിചയപ്പെട്ട പഴയ കൃതികളുടെ സ്കാനുകളിൽ നിന്ന് 1867-നു മുൻപ് മീത്തലിനായി അച്ചടിയിൽ പ്രത്യേക ലിപി ഉപയോഗിച്ചിരുന്നില്ല എന്ന് മനസ്സിലാക്കിയല്ലോ.\nമീത്തലിനായി 1867നു മുൻപ് ഒരു ചിഹ്നവും ഉപയൊഗിച്ചിരുന്നില്ല എന്ന അഭിപ്രായം ഞാൻ ഭാഗികമായി തിരുത്തുന്നു. അതിനെ കുറിച്ചാണ് ഈ ലേഖനം. ഈ ലേഖനം തയ്യാറാക്കുന്നതിന് എനിക്ക് സഹായകരമായി തീർന്നത് കോട്ടയം സി.എം.എസ്. കൊളേജ് പ്രൊഫസർ ശ്രീ. ബാബു ചെറിയാന്റെ പുസ്തകങ്ങളും അദ്ദേഹവുമായി നേരിട്ട് നടത്തിയ ഫോൺസംഭാഷണങ്ങളും ആണ്. അതിനാൽ അദ്ദേഹത്തിന് എല്ലാ നന്ദിയും അറിയിക്കട്ടെ. അദ്ദേഹത്തിന്റെ അഭിപ്രായത്തോടൊപ്പം ഈ വിഷയത്തിൽ വ്യത്യസ്ത അഭിപ്രായം പ്രകടിപ്പിച്ച സിബു, സുനിൽ, നവീൻ എന്നിവരുടെ അഭിപ്രായങ്ങൾ കൂടെ ഈ ലേഖനത്തിൽ ചേർത്തിട്ടുണ്ട്.\nമീത്തലും ബെയിലിയുമായുള്ള ബന്ധം കാണുന്നത് കേരളത്തിൽ അച്ചടിച്ച ആദ്യത്തെ മലയാളപുസ്തകമായ ചെറുപൈതങ്ങളിൽ… തന്നെയാണ്. ഇതിന്റെ സ്കാൻ നമുക്ക് കിട്ടാത്തത് കൊണ്ട് അതിനെ കുറിച്ച് പ്രൊഫസർ ബാബു ചെറിയാൻ ലഭ്യമാക്കിയ ചെറുപൈതങ്ങളുടെ ഒന്നോ രണ്ടോ താളുകളുടെ ഫൊട്ടോ കോപ്പി മാത്രമേ നമുക്ക് ഉള്ളൂ. സ്കാൻ നമുക്ക് കിട്ടുകയാണെങ്കിൽ കൂടുതൽ കാര്യങ്ങൾ നമുക്ക് മനസ്സിലാക്കാൻ സാധിക്കും. ബെയിലിയും മീത്തലും ചെറുപൈതങ്ങളുമായുള്ള ബന്ധം പറയുന്നതിനു മുൻപ് ചെറുപൈതങ്ങൾ അച്ചടിക്കുന്നത് വരെയുള്ള മലയാളം ഫോണ്ടുകളെ കുറച്ച് കാര്യങ്ങൾ പറയട്ടെ.\nആദ്യത്തെ മലയാളം അച്ചടി പുസ്തകം സംക്ഷേപവേദാർത്ഥം ആണല്ലോ. ഈ പുസ്തകം അച്ചടിക്കുന്നതിനു ഉപയൊഗിച്ച ഫോണ്ട് തന്നെയാണ് ആൽഫബെത്തും പഴഞ്ചൊൽ ശേഖരം പൗളിനോസ് പാതിരിയുടെ വിവിധ കൃതികൾ തുടങ്ങി റോമിൽ നിന്ന് ഇറങ്ങിയ മലയാള ലിപി അച്ചടിച്ചിരിക്കുന്ന എല്ലാ പുസ്തകങ്ങളും ഉപയോഗിച്ചിരിക്കുന്നത്. ഈ ഫോണ്ടിനെ നമുക്ക് സൗകര്യത്തിനു വേണ്ടി സംക്ഷേപ ഫോണ്ട് എന്ന് പറയാം.\nഇതിനു ശേഷം മറ്റൊരിടത്ത് മലയാളലിപി അച്ചടിക്കുന്നത് ബോംബെയിൽ നിന്ന് 1799-ൽ ഇറങ്ങിയ Robert Drummondന്റെ കൃതിയാണ്. ഇതേ ഫോണ്ട് തന്നെയാണ് 1811-ൽ റമ്പാൻ ബൈബിളും അച്ചടിക്കാൻ ഉപയോഗിച്ചിരിക്കുന്നത്. ഇതിനെ ബോംബെ കുറിയർ ഫോണ്ട് എന്ന് നമുക്ക് വിളിക്കാം.\nഇതിനു ശേഷം ഏകദേശം 1818ൽ ആണ് ബെഞ്ചമിൻ ബെയിലി കേരളത്തിൽ എത്തുന്നത്. അദ്ദേഹത്തിന്റെ പ്രത്യേക താല്പര്യത്തിൽ 1821ഒക്ടോബറിൽ അച്ചടി യന്ത്രം ഇംഗ്ലണ്ടിൽ നിന്ന് കോട്ടയത്ത് എത്തിച്ചേർന്നു. പക്ഷെ അച്ചടി യന്ത്രം മാത്രം ഉണ്ടായിട്ട് കാര്യമില്ലല്ലോ, മലയാളലിപി അച്ചടിക്കാൻ മലയാളം ഫോണ്ട് കൂടെ വേണമല്ലോ. അതിനായി ബെഞ്ചമിൻ ബെയിലി മദ്രാസിലുള്ള തന്റെ മാതൃസംഘടനാ ഓഫീസിലേക്ക് എഴുതി. ബെയിലിയുടെ ആവശ്യപ്രകാരം മദ്രാസിൽ മലയാളം അച്ചുകൾ നിർമ്മിക്കാൻ തുടങ്ങി. വളരെ വൈകി ഏതാണ്2വർഷത്തോളമെടുത്ത് 1823 ജൂണിൽ ആണ് മദ്രാസിൽ നിന്നുള്ള മലയാളം ഫോണ്ടുകൾ ബെയിലിക്ക് കോട്ടയത്ത് കിട്ടുന്നത്. ഇതിനെ നമുക്ക് മദ്രാസ് ഫോണ്ടെന്ന് വിളിക്കാം.\nമദ്രാസ് ഫോണ്ടിന്റെ കാര്യത്തിൽ പല വിധ കാരണങ്ങൾ കൊണ്ട് ബെയിലി അതൃപ്തൻ ആയിരുന്നു. അങ്ങനെയാണ് അദ്ദേഹം സ്വയം ഫോണ്ടുണ്ടാക്കാൻ മുൻപിട്ട് ഇറങ്ങുന്നത്. അതിന്റെ കൂടുതൽ വിവരങ്ങൾ മറ്റൊരു അവസരത്തിൽ പറയാം.\nപക്ഷെ മറ്റൊരു ഫോണ്ട് നിർമ്മിച്ച് വരുന്നത് വരെ വെറുതെ ഇരിക്കുക എന്നത് ശരിയല്ലല്ലോ. അതിനാൽ തന്നെ മദ്രാസ് ഫോണ്ടിന്റെ കാര്യത്തിൽ ഒട്ടും തൃപ്തൻ അല്ലെങ്കിലും ആ ഫോണ്ട് ഉപയോഗിച്ച് ബെയിലി മലയാളം അച്ചടി തുടങ്ങി. അങ്ങനെ മദ്രാസ് ഫോണ്ടിൽ അച്ചടിച്ച ആദ്യത്തെ പുസ്തകമാണ് ചെറുപൈതങ്ങൾ…\nമുകളിൽ സൂചിപ്പിച്ച പോലെ ഇനി ബെയിലിയും മീത്തലും ചെറുപൈതങ്ങളുമായുള്ള ബന്ധം പറയട്ടെ. മദ്രാസ് ഫോണ്ടിൽ രേഫം സൂചിപ്പിക്കാൻ ഒരു ചെറു വര ആണ് ഉപയൊഗിച്ചിരിക്കുന്നത്. സംക്ഷേപ, കുറിയർ ഫോണ്ട് എന്നിവയിലും ചെറു വര തന്നെയാണ്. (അർണ്ണൊസ് പാതിരിയുടെ കൈയ്യെഴുത്ത് പ്രതികളിലും നമ്മൾ രേഫത്തിന് ഉപയോഗിച്ചിരിക്കുന്ന ചെറു വരെ കണ്ടതാണ്)\nഇനി നമ്മൾ ഈ പോസ്റ്റിൽ കൈകാര്യം ചെയ്യുന്ന വിഷയത്തെ കുറിച്ച് ഡോ: ബാബു ചെറിയാൻ പറയുന്നത് നോക്കൂ\n…കൂട്ടക്ഷരങ്ങള് രൂപപ്പെടുത്തിയിട്ടുള്ളത് പല വിധത്തിലാണ്. ഏ, ഓ എന്നീ സ്വരങ്ങളുടെ ഉപലിപി ഇല്ലാത്തതുപോലെ സംവൃതോകാരവും പ്രയോഗത്തിലില്ല. എന്നാല് ഇംഗ്ലീഷ് പദങ്ങളുടെ ട്രാന്‍സ്‌ലിറ്ററേഷനില് വര്‍ണങ്ങളുടെ ഉച്ചാരണത്തെ കുറിക്കാന് അക്ഷരത്തിന് മുകളില് (രേഫ ചിഹ്നം പോലെ) ഒരു ചെറുവര (|) ചേര്‍ത്തിട്ടുണ്ട്. ഇംഗ്ലീഷ് പദങ്ങളില് ഈ ചിഹ്നം സംവൃതോകാരത്തിന്റെ ഉച്ചാരണമൂല്യമാണു സൃഷ്‌ടിക്കുന്നത്\nചെറു പൈതങ്ങളിൽ ഈ വിധത്തിൽ സംവൃതോകാരത്തിന്റെ ഉച്ചാരണമൂല്യം സൂചിപ്പിക്കാൻ ഈ ചിഹ്നം ഉപയോഗിച്ചിരിക്കുന്ന ചില വാക്കുകൾ ചിത്രമായി താഴെ കൊടുക്കുന്നു.\nഇതിൽ യെശുക്രിസ്തൊസ് എന്ന വാക്ക് ഉൾക്കൊള്ളുന്ന ചെറുപൈതങ്ങളിലെ താളിന്റെ ചിത്രം നമുക്ക് ലഭിച്ചിട്ടുണ്ട്. അത് താഴെ കാണാം.\nഇംഗ്ലീഷ് പദങ്ങൾക്ക് സംവൃതോകാരത്തിന്റെ ഉച്ചാരണമൂല്യം സൂചിപ്പിക്കാൻ | ചിഹ്നം ഉപയോഗിച്ചിട്ടുണ്ടെങ്കിലും മലയാളപദങ്ങൾക്ക് ഇങ്ങനെ ഉപയോഗിച്ചിട്ടേയില്ല. ഈ വര സംവൃതോകാരത്തെക്കുറിക്കാന് മലയാളത്തില് ഉപയോഗിക്കാമായിരുന്നു എന്നൊരു നിരീക്ഷണവും ബാബു ചെറിയാൻ നടത്തുന്നുണ്ട്.\nഎന്നാൽ ഈ ചിഹ്നം ബെയിലി ഉപയോഗിച്ചിരിക്കുന്നത് വ്യജ്ഞനാക്ഷരങ്ങളിലെ സ്വരം മായിച്ചു കളയാനാണെന്നാണ് സിബു, സുനിൽ, നവീൻ ശങ്കർ എന്നിവർ നിരീക്ഷിക്കുന്നത് (ഈ പോസ്റ്റിലെ കമെന്റുകൾ കാണുക). ഞാനും ഈ അഭിപ്രായത്തോട് യോജിക്കുന്നു. ഇന്ന് നമ്മൾ ചന്ദ്രക്കല ഉപയോഗിക്കുന്നത് ഈ ആവശ്യത്തിനും കൂടിയാണ് എന്നത് ആലോചിക്കുമ്പോൾ സ്വരം മായിച്ചു കളയുന്ന പരിപാടിക്ക് ഈ ചിഹ്നം ഉപയോഗിച്ച്, ചന്ദ്രക്കല പൂർണ്ണമായും സംവൃതോകാരത്തിനായി ഉപയൊഗിക്കാമായിരുന്നു എന്ന സുനിലിന്റെ അഭിപ്രായം യോജിക്കത്തക്കതാണ്.\nപിന്നീട് സംവൃതോകാരചിഹ്നത്തെ സൂചിപ്പിക്കാൻ വന്ന ു ചിഹ്നം, പിന്നെ വന്ന്എന്ന ചിഹ്നം, പിന്നെ അത് രണ്ടും കൂടെ ചേർന്ന് വന്ന ു് എന്ന രൂപവും ഒക്കെ നമ്മൾ കണ്ടതാണ്. സംവൃതോകാരത്തെ സൂചിപ്പിക്കാൻ ബാസൽ മിഷൻകാർ കൊണ്ടു വന്ന്ചിഹ്നം പിന്നീട് സ്വരത്തെ കളഞ്ഞ് കൂട്ടക്ഷരം പിരിക്കാനും തുടങ്ങി വിവിധ ആവശ്യങ്ങൾക്ക് ഉപയോഗിക്കുകയും ചെയ്തത് നമ്മൾ കണ്ടതാണല്ലോ.\nബെഞ്ചമിൻ ബെയിലി ചെറുപൈതങ്ങളിൽ മലയാളപദങ്ങൾക്ക് ഈ ചിഹ്നം ഉപയോഗിക്കാതിരിക്കാൻ കാരണം മലയാളത്തിൽ അങ്ങനെ ഒന്ന് ഉണ്ടായിരുന്നില്ല എന്നത് ആണെന്നാണ് എന്റെ അനുമാനം. എഴുത്തിൽ ഉണ്ടായിരുന്ന രീതിയെ ഒറ്റയടിക്ക് മാറ്റി മറിക്കാൻ ബെയിലി ശ്രമിച്ചിട്ടില്ല എന്ന് ബെഞ്ചമിൻ ബെയിലിയെ കൂടുതൽ പഠിക്കുമ്പോൾ മനസ്സിലാകുന്നു. ആദ്യം എഴുത്തിൽ ഉള്ളത് അതേ പോലെ പുനർനിർമ്മിക്കാനാണ് അദ്ദേഹം ശ്രമിച്ചത്. ബാക്കിയുള്ള വിപ്ലവങ്ങൾ വളരെ സമയമെടുത്താണ് അദ്ദേഹം ചെയ്യുന്നത്. പ്രത്യേകിച്ച് ഏ, ഓ കാരങ്ങളുടെ ഒക്കെ കാര്യത്തിൽ. ഏ കാരം ഓകാരം അതിന്റെ ചിഹ്നങ്ങൾ, കുത്ത് കോമ തുടങ്ങിയ punctuation ചിഹ്നങ്ങൾ, പ്ലേസ് വാല്യു സിസ്റ്റം ഉപയോഗിച്ചുള്ള മലയാളം അക്കങ്ങളുടെ എഴുത്ത് തുടങ്ങി എല്ലാം വളരെ പതുക്കെ പതുക്കെയാണ് ബെയിലി മലയാളത്തിൽ കൊണ്ടു വന്നത്. എന്നാൽ സംവൃതോകാരത്തിന്റെ/സ്വരം കളയുന്ന ചിഹ്നനത്തിന്റെ കാര്യത്തിൽ അദ്ദേഹം ഒന്നും ചെയ്തില്ല താനും.\nചെറുപൈതങ്ങളുടെ സ്കാൻ നമുക്ക് കിട്ടിയാൽ ഈ വിഷയം ഉയർത്തുന്ന കുറേ ചോദ്യങ്ങൾക്ക് പരിഹാരമാകും എന്ന് കരുതുന്നു.


actor krishnakumar | ഇത് കരുതിക്കൂട്ടിയുള്ള ആക്രമണം; എനിക്കുണ്ടായ ഈ ആക്രമണം പുറത്തു നിന്നല്ല, ഇൻഡസ്ട്രിക്ക് അകത്ത് നിന്ന് തന്നെയാണ്... വെളിപ്പെടുത്തലുമായി നടൻ കൃഷ്ണകുമാർ - Malayalivartha.com Widgets Magazine\n15 JUNE 2019 10:01 AM IST\nസോഷ്യൽ മീഡിയയിൽ നടൻ കൃഷ്ണകുമാറിന്‍റേതെന്ന പേരിൽ പ്രചരിക്കുന്ന പ്രസ്താവന വ്യാജം. തന്റെ ഭാഗത്ത് നിന്ന് അത്തരത്തിലൊരു വര്‍ഗീയ സ്പർധ വളർത്തുന്ന പ്രസ്താവന ഉണ്ടായിട്ടില്ലെന്നും അങ്ങനെ സംസാരിക്കുന്ന ആളല്ല താനെന്നും കൃഷ്ണകുമാർ വ്യക്തമാക്കി. സുഹൃത്തുക്കളിൽ ചിലർ ഫോർവേര്‍ഡ് ചെയ്താണ് ഈ മെസേജ് ആദ്യം എന്‍റെ ശ്രദ്ധയിൽ പെട്ടത്. ഷൂട്ടിങ്ങ് തിരക്കിലായിരുന്നതിനാൽ ഇത്തരത്തിലൊരു ചർച്ച നടക്കുന്നത് ശ്രദ്ധിച്ചിരുന്നതേ ഇല്ല. പോസ്റ്റിൽ മതപരവും രാഷ്ട്രീയപരവുമായ ആംഗിളുകളുണ്ട്.\nപ്രസ്താനവനയിൽ മത, രാഷ്ട്രീയ ആംഗിളുകൾ കൊണ്ടുവരാന് ചില വാക്കുകൾ ഉപയോഗിച്ചിട്ടുണ്ട്, എന്നാൽ അത്ര വ്യക്തമായൊരു പ്രസ്താവനയുമല്ല. പലരോടും ചോദിച്ചാണ് എന്താണ് ഇതിൽ ഉദ്ദേശിക്കുന്നതെന്ന് ഉറപ്പുവരുത്തിയത്. മമ്മൂട്ടിയുടെയോ മോഹൻലാലിന്‍റെയോ ഒക്കെ പേരിൽ ഇത്തരത്തിലൊരു പ്രസ്താവന ഇറങ്ങിയാൽ അത് വ്യാജമാണോ യഥാർത്ഥമാണോ എന്നത് പെട്ടെന്നു മനസിലാക്കാം. എന്നാൽ എന്നെപ്പോലെയുള്ള നടീനടൻമാരുടെ അവസ്ഥ അതല്ല. ആളുകൾ ചിലപ്പോൾ അത് സത്യമാണെന്ന് വിശ്വസിക്കും. വ്യാജസൃഷ്ടിയാണോ എന്നത് പെട്ടെന്ന് മനസിലാകില്ല- കൃഷ്ണകുമാർ വ്യക്തമാക്കുന്നു.\nഇതിന്‍റെ അപകടം മനസിലായതിനു ശേഷം സൈബര് സെല്ലിലും മുഖ്യമന്ത്രിക്കും ഡിജിപിക്കും കേന്ദ്ര ആഭ്യന്തര സെക്രട്ടറിക്കും പരാതി നല്‍കിയിട്ടുണ്ട്. തനിക്കെതിരെയുണ്ടായ ഈ ആക്രമണം പുറത്തുനിന്നല്ല എന്നു തന്നെയാണ് വിശ്വസിക്കുന്നത്. ഇൻഡസ്ട്രിക്ക് അകത്തുനിന്നു എന്നെ അറിയാവുന്ന ആരെങ്കിലും തന്നെയാണെന്നാണ് കരുതുന്നത്. സമൂഹത്തിൽ മതസ്പർധ ഉണ്ടാക്കാനുള്ള മനപൂർവമായ ശ്രമമാണിത്.\nഅറിയപ്പെടുന്നവരുടെ പേര് ഉപയോഗിച്ച് ഇങ്ങനെ ചെയ്താൽ അവർക്ക് ഇതിന്‍റെ ഗുണം കിട്ടും. എന്റെ മകൾ അഹാനയുടെ മൂന്ന് സിനിമകൾ റിലീസിന് ഒരുങ്ങുകയാണ്. അതുമായി ഈ സംഭവത്തിന് ഏതെങ്കിലും ബന്ധമുണ്ടോ എന്നറിയില്ല. അത്തരത്തിലുള്ള സംശയങ്ങളും ഉണ്ട്. ഞാൻ ഏതെങ്കിലും പാർട്ടി അംഗത്വമുള്ള ആളല്ല, ഏതെങ്കിലും പാർട്ടിയെയോ മതത്തെയോ വിമര്‍ശിക്കുന്ന ആളല്ല. തമാശക്കു പോലും മറ്റൊരാളുടെ മതത്തെ കുറ്റം പറയാതിരിക്കുക, സ്വന്തം മതത്തെ പുകഴ്ത്താതിരിക്കുക എന്ന കാര്യങ്ങളൊക്കെ മക്കളോടും പറഞ്ഞുകൊടുക്കാറുള്ളതാണ്.\nലൂക്കായിലെ പാട്ട് യൂട്യൂബിൽ എത്തിയതിനു ശേഷം നെഗറ്റീവ് കമൻറുകൾ വരുന്നത് ശ്രദ്ധയിൽ പെട്ടിരുന്നു. ആ അക്കൗണ്ടുകൾ പരിശോധിച്ചപ്പോൾ എല്ലാം വ്യാജമാണെന്നു മനസിലായി. അതും ഈ സംഭവവും തമ്മിൽ ബന്ധമുണ്ടോ എന്നറിയില്ലെന്നും കൃഷ്ണകുമാർ കൂട്ടിച്ചേർത്തു.\nമലയാള സിനിമയിലും സീരിയേലിലുമായി നിറഞ്ഞ് നിന്ന് മുഖമാണ് കൃഷ്ണകുമാറിന്റേത്. ഏഷ്യാനെറ്റില് സംപ്രേക്ഷണം ചെയ്ത സ്ത്രീ എന്ന സീരിയേലിലൂടെയാണ് കൃഷ്ണകുമാര് മിനിസ്‌ക്രീന് പ്രേക്ഷകര്‍ക്ക് പ്രിയങ്കരനായത്. അബ്ബാസിന് മുമ്പ് ഹാര്‍പിക്കിന്റെ പരസ്യത്തിലും കൃഷ്ണകുമാര് ആയിരുന്നു അഭിനയിച്ചിരുന്നത്. സുരേഷ് ഗോപിയെ നായകനാക്കി 1994ല് രാജീവ് അഞ്ചല് സംവിധാനം ചെയ്ത കാശ്മീരം എന്ന ചിത്രത്തിലൂടെയാണ് കൃഷ്ണകുമാര് അഭിനയ രംഗത്തെത്തുന്നത്.\nകഴിഞ്ഞ ദിവസമാണ് നടൻ കൃഷ്ണകുമാര് തന്റെ 51-ാം പിറന്നാള് ആഘോഷിച്ചത്. അച്ഛനൊപ്പമുള്ള പഴയൊരു ചിത്രം പങ്കുവെച്ച് ആശംസകള് അറിയിച്ച് കൊണ്ട് മകളും നടിയുമായ ആഹാന എത്തിയിരുന്നു. മലയാളത്തിന് പുറമേ തമിഴ് സിനിമയിലും താരം അഭിനയിച്ചിരുന്നു. പിന്നീട് നായകനായും വില്ലനായും സ്വഭാവ നടനുമായെല്ലാം നിരവധി സിനിമകളില് താരം അഭിനയിച്ചിരുന്നു. സിനിമകള്‍ക്കപ്പുറം വാര്‍ത്ത അവതാരകനായിരുന്നു താരത്തെ ടെലിവിഷന് സീരിയലുകളാണ് ശ്രദ്ധേയനാക്കിയത്.\nപ്രിയങ്ക നിക് ദമ്പതികളുടെ ലൊസാഞ്ചല്‍സിലെ ആഡംബര വസതി (33 minutes ago)\nഐഐടി വിദ്യാര്‍ത്ഥിനിയുടെ മരണം... അധ്യാപകന് സുദര്‍ശന് പത്മനാഭനെ വീണ്ടും ചോദ്യം ചെയ്തു (39 minutes ago)\nതമന്നയുടെ ഹോട്ട് ലുക്ക് കണ്ട് ഞെട്ടി ആരാധകര് (40 minutes ago)


ലോക്ക് ഡൗൺ: മുകേഷ് അംബാനിയുടെ ആസ്തി 2000 കോടിയിലധികം കുറഞ്ഞു – Times Kerala\nലോക്ക് ഡൗൺ: മുകേഷ് അംബാനിയുടെ ആസ്തി 2000 കോടിയിലധികം കുറഞ്ഞു\nറിലയന്‍സ് ഇന്‍ഡസ്ട്രീസ് ഉടമ മുകേഷ് അംബാനിയുടെ ആസ്തി 2000 കോടി രൂപയിലധികം കുറഞ്ഞു. 28 ശതമാനം ഇടിവാണ് രണ്ട് മാസം കൊണ്ട് അംബാനിയുടെ ആസ്തിയിലുണ്ടായത്. ഇപ്പോള് മുകേഷ് അംബാനിയുടെ ആസ്തി 48 ബില്യണ് ഡോളറാണ്.\nഓഹരി വിലയിലുണ്ടായ കനത്ത ഇടിവാണ് അംബാനിയുടെ ആസ്തിയില് ഇത്രയും കുറവ് വരാന് കാരണമായത്. ഹുറൂണ് ഗ്ലോബല് സമ്പന്ന പട്ടികയിലെ ആഗോള റാങ്കിംഗിലും മുകേഷിന്റെ സ്ഥാനം താഴേക്കാണ്. എട്ടാം സ്ഥാനത്ത് നിന്ന് പതിനേഴാം സ്ഥാനത്തേക്കാണ് മുകേഷ് അംബാനി പിന്തള്ളപ്പെട്ടത്.\nആസ്തിയില് കനത്ത ഇടിവുണ്ടായ മറ്റൊരു ഇന്ത്യക്കാരന് ഗൗതം അദാനിയാണ്. 37 ശതമാനത്തോളം നഷ്ടമാണ് അദ്ദേഹത്തിനുണ്ടായത്. ആറ് ബില്യണ് ഡോളര് അദ്ദേഹത്തിന് നഷ്ടം വന്നു. മറ്റ് സമ്പന്നരായ ഇന്ത്യക്കാര്‍ക്കും വന് നഷ്ടമാണ് ലോക്ക് ഡൗണ് മൂലമുണ്ടായിരിക്കുന്നത്. രാജ്യത്തിന്റെ ഓഹരി വിപണിയ്ക്കും കൊവിഡ് മൂലമുണ്ടായ ഇടിവ് 25 ശതമാനത്തിലധികമാണ്.\nലോക്ക് ഡൗൺ: രാത്രി ബ്ലാക്ക് മാനെ പിടിക്കാനിറങ്ങിയ യുവാക്കൾ അറസ്റ്റിൽ\nകോവിഡ് 19: രണ്ടു വര്‍ഷത്തേക്ക് എംപിമാർക്ക് ഫണ്ടില്ല; എതിര്‍ത്ത് പ്രതിപക്ഷം\nകൊറോണ വാക്സിനേഷൻ; സംസ്ഥാനത്ത് വ്യാഴാഴ്ച്ച 10,953 ആരോഗ്യ പ്രവർത്തകർ വാക്സിൻ…\nഅഞ്ച് ലക്ഷം ഡോസ് സിനോഫാം കോവിഡ് വാക്സിൻ സൗജന്യമായി പാകിസ്താന് നൽകുമെന്ന്…\nകൂളിങ് ഫിലിം, കര്‍ട്ടന് വാഹന പരിശോധന; ‘ഓപ്പറേഷന് സ്ക്രീന്’ പിന്‍വലിച്ചു\nതീപിടുത്തത്തിൽ മരിച്ചവരുടെ ആശ്രിതർക്ക് 25 ലക്ഷം രൂപ നഷ്ടപരിഹാരം പ്രഖ്യാപിച്ച് സിറം…\nവേളി ഇംഗ്ലിഷ് ഇന്ത്യന് ക്ലേ തുറക്കുന്ന കാര്യത്തിൽ തീരുമാനമായില്ല; ഫെബ്രുവരി 24 ന്…\nസിറം ഇൻസ്റ്റിറ്റ്യൂട്ടിലുണ്ടായ തീപിടുത്തം; രാഷ്ട്രപതിയും പ്രധാനമന്ത്രിയും അനുശോചിച്ചു


ഇടിക്കൂട്ടില് നിന്ന് വീണ്ടും മരണ വാര്‍ത്ത; എതിരാളിയുടെ ഇടിയേറ്റ് റഷ്യന് താരത്തിന് ദാരുണാന്ത്യം • Suprabhaatham\nഇടിക്കൂട്ടില് നിന്ന് വീണ്ടും മരണ വാര്‍ത്ത; എതിരാളിയുടെ ഇടിയേറ്റ് റഷ്യന് താരത്തിന് ദാരുണാന്ത്യം\nJuly 25, 2019 | 11:06 am IST\nമോസ്‌കോ: ബോക്‌സിങ് താരം മത്സരത്തിനിടെ എതിരാളിയുടെ ഇടിയേറ്റ് മരിച്ചു. റഷ്യന് താരം മാക്‌സീം ദദാഷേവാ(28)ണ് ദാരുണമായി മരിച്ചത്. അന്താരാഷ്ട്ര ബോക്‌സിങ് ഫെഡറേഷന്റെ ലൈറ്റ് വാള്‍ട്ടര്‍വെയ്റ്റ് മത്സരത്തിനിടെയാണ് സംഭവം.\nപ്യൂര്‍ട്ടോ റിക്കോയുടെ സുബ്രിയേല് മതിയാസുമായി ഏറ്റുമുട്ടുന്നതിനിടെ 11ാം റൗണ്ടിന് ശേഷം ദാദാഷേവ് റിങ്ങില് തളര്‍ന്നുവീഴുകയായിരുന്നു. ഉടന് ആശുപത്രിയില് എത്തിച്ചെങ്കിലും രക്ഷിക്കാനായില്ല. മത്സരത്തില് ഗുരുതരമായി പരുക്കേറ്റ ദദാഷേവിന് തലച്ചോറിലുണ്ടായ രക്തസ്രാവമാണ് മരണത്തിനിടയാക്കിയതെന്നാണ് മെഡിക്കല് റിപ്പോര്‍ട്ട്. ലൈറ്റ് വാര്‍ട്ടര്‍വെയ്റ്റ് വിഭാഗത്തില് മറ്റ് 13 മത്സരങ്ങളിലും താരം വിജയിച്ചിരുന്നു. എന്നാല് മാതിയസുമായുള്ള മത്സരത്തില് പിടിച്ചുനില്‍ക്കാനായില്ല.\nദദാഷേവിന്റെ തളര്‍ച്ച മനസ്സിലാക്കിയ പരിശീലകന് ബഡി മക്ഗ്രിത്ത് പലതവണ പിന്‍മാറാന് ആവശ്യപ്പെട്ടെങ്കിലും താരം പിന്‍മാറുകയായിരുന്നു. നിരവധി തവണ മതിയാസിന്റെ പഞ്ചുകള് ദദാഷേവിന്റെ തലയില് പതിച്ചിരുന്നു. സംഭവത്തില് റഷ്യന് ബോക്‌സിങ് ഫെഡറേഷന് അന്വേഷണം പ്രഖ്യാപിച്ചു.


ഹലോ പ്രിയ സുഹൃത്തുക്കളെ. ഞങ്ങളുടെ സൈറ്റിൽ നൂറുകണക്കിന് ജർമ്മൻ പാഠങ്ങളുണ്ട്. നിങ്ങളുടെ അഭ്യർത്ഥനപ്രകാരം ഞങ്ങൾ ഈ പാഠങ്ങൾ തരംതിരിച്ചിട്ടുണ്ട്. പ്രത്യേകിച്ചും ഞങ്ങളുടെ സുഹൃത്തുക്കളിൽ പലരും "ജർമ്മൻ ഭാഷ പഠിക്കാൻ ആരംഭിക്കുന്ന വിഷയം ഏത് വിഷയത്തിൽ നിന്നാണ് ആരംഭിക്കേണ്ടത്", "ഏത് ക്രമത്തിലാണ് ഞങ്ങൾ വിഷയങ്ങൾ പാലിക്കേണ്ടത്", "ഏത് വിഷയങ്ങളാണ് നമ്മൾ ആദ്യം പഠിക്കേണ്ടത്" തുടങ്ങിയ ചോദ്യങ്ങൾ ചോദിക്കുന്നത്.\nഅതിനുമുകളിൽ, തുടക്കക്കാർക്കായി ജർമ്മൻ പഠിക്കാൻ ഞങ്ങൾ ഒരു ലിസ്റ്റ് സൃഷ്‌ടിച്ചു. ജർമ്മൻ പഠിക്കാൻ തുടങ്ങുന്നവർക്ക്, ഒരു ജർമ്മൻ സംസാരിക്കാത്തവർ പോലും, അതായത് ആദ്യം മുതൽ ജർമ്മൻ പഠിക്കുന്നവർ, ഈ പട്ടിക ശ്രദ്ധാപൂർവ്വം അവലോകനം ചെയ്യുക.\nഈ പട്ടിക എങ്ങനെ പഠിക്കണം? പ്രിയ സുഹൃത്തുക്കളെ, ജർമ്മൻ ഭാഷ സംസാരിക്കാത്ത സുഹൃത്തുക്കളെക്കുറിച്ച് ചിന്തിച്ചുകൊണ്ട് ഞങ്ങൾ ഇനിപ്പറയുന്ന വിഷയങ്ങൾ പട്ടികപ്പെടുത്തി. നിങ്ങൾ ഈ ഓർഡർ പിന്തുടരുകയാണെങ്കിൽ, നിങ്ങൾ ആദ്യം മുതൽ ജർമ്മൻ പഠിക്കാൻ തുടങ്ങും. വിഷയങ്ങൾ ക്രമത്തിൽ വായിക്കാൻ ഞങ്ങൾ നിങ്ങളോട് ശുപാർശ ചെയ്യുന്നു. വരികൾ ഒഴിവാക്കരുത്. ഒരു വിഷയം ഒരു തവണ മാത്രമല്ല നിരവധി തവണ പഠിക്കുക. നിങ്ങൾ നന്നായി വായിക്കുന്ന വിഷയം നിങ്ങൾ പഠിച്ചുവെന്ന് ഉറപ്പാക്കുക, നിങ്ങൾ നന്നായി പഠിക്കുന്നത് വരെ അടുത്ത വിഷയത്തിലേക്ക് പോകരുത്.\nഒരു സ്കൂളിലോ കോഴ്സിലോ പങ്കെടുക്കാതെ സ്വന്തമായി ജർമ്മൻ പഠിക്കാൻ ആഗ്രഹിക്കുന്നവർക്കാണ് ചുവടെയുള്ള പട്ടിക. സ്കൂളുകൾ അല്ലെങ്കിൽ വിദേശ ഭാഷാ കോഴ്സുകൾ ഇതിനകം തന്നെ അവ നടപ്പിലാക്കിയ ഒരു പ്രോഗ്രാമും കോഴ്‌സ് സീക്വൻസും ഉണ്ട്. തുടക്കക്കാർക്ക് ജർമ്മൻ പഠിക്കാൻ ഇനിപ്പറയുന്ന ഓർഡർ ഞങ്ങൾ ശുപാർശ ചെയ്യുന്നു.\nജർമ്മൻ ഭാഷയിൽ നിർദ്ദിഷ്ട ലേഖനങ്ങൾ\nജർമ്മൻ അവ്യക്തമായ ലേഖനങ്ങൾ\nജർമ്മൻ പദങ്ങളുടെ സവിശേഷതകൾ\nജർമ്മൻ ബഹുവചനം, ജർമ്മൻ ബഹുവചനം\nജർമ്മൻ സ്റ്റേറ്റ്സ് ഓഫ് നെയിം\nജർമ്മൻ നാമം ഹാലി അക്കുസാറ്റിവ്\nജർമ്മൻ ലേഖനങ്ങൾ എങ്ങനെ, എവിടെ ഉപയോഗിക്കണം\nജർമ്മൻ വാസ് ഇസ്റ്റ് ദാസ് ചോദ്യവും ഉത്തരം നൽകാനുള്ള വഴികളും\nഒരു ജർമ്മൻ വാക്യം എങ്ങനെ നിർമ്മിക്കാമെന്ന് പഠിക്കാം\nജർമ്മൻ ലളിതമായ വാക്യങ്ങൾ\nജർമ്മൻ ഭാഷയിൽ ലളിതമായ വാക്യ ഉദാഹരണങ്ങൾ\nജർമ്മൻ ഇപ്പോഴത്തെ സമയം - പ്രസൻസ്\nജർമ്മൻ വർത്തമാനകാല ക്രിയാ സംയോജനം\nജർമ്മൻ വർത്തമാനകാല വാക്യ സജ്ജീകരണം\nജർമ്മൻ വർത്തമാനകാല സാമ്പിൾ കോഡുകൾ\nജർമ്മൻ നാമവിശേഷണങ്ങളും ജർമ്മൻ നാമവിശേഷണങ്ങളും\nജർമ്മൻ സാധാരണ നമ്പറുകൾ\nജർമ്മൻ വാക്കുകളുടെ ജ്ഞാനം\nജർമ്മൻ ഡേറ്റിംഗ് കോഡുകൾ\nപ്രിയ സുഹൃത്തുക്കളേ, ഞങ്ങൾ മുകളിൽ നൽകിയ ക്രമത്തിൽ ഞങ്ങളുടെ ജർമ്മൻ പാഠങ്ങൾ പഠിക്കാൻ തുടങ്ങിയാൽ, ചുരുങ്ങിയ സമയത്തിനുള്ളിൽ നിങ്ങൾ വളരെ ദൂരം സഞ്ചരിക്കുമെന്ന് ഞങ്ങൾ വിശ്വസിക്കുന്നു. നിരവധി വിഷയങ്ങൾ പഠിച്ച ശേഷം, നിങ്ങൾക്ക് ഇപ്പോൾ ഞങ്ങളുടെ സൈറ്റിലെ മറ്റ് പാഠങ്ങൾ നോക്കാം.\nഉദാഹരണത്തിന്, നിങ്ങൾക്ക് ഇന്റർമീഡിയറ്റ്, അഡ്വാൻസ്ഡ് ജർമ്മൻ പാഠങ്ങളുടെ വിഭാഗത്തിൽ നിന്ന് തുടരാം, അല്ലെങ്കിൽ ജർമ്മൻ സംസാരത്തിന്റെ കാര്യത്തിൽ നിങ്ങൾക്ക് പുരോഗതി നേടണമെങ്കിൽ, ദൈനംദിന ജീവിതത്തിൽ ഉപയോഗിക്കുന്ന ജർമ്മൻ സംഭാഷണ പാറ്റേണുകളുടെ വിഭാഗത്തിൽ നിന്ന് നിങ്ങൾക്ക് മുന്നോട്ട് പോകാം, നിങ്ങൾക്ക് വിവിധ ഡയലോഗ് ഉദാഹരണങ്ങൾ നോക്കാം .\nനിങ്ങൾ ആഗ്രഹിക്കുന്നുവെങ്കിൽ, ഞങ്ങളുടെ വെബ്‌സൈറ്റിൽ ഓഡിയോ, ജർമ്മൻ സ്റ്റോറികൾ വായിക്കുന്നു. തുടക്കക്കാർ‌ക്ക് ജർമ്മൻ ഭാഷ പഠിക്കുന്നതിന് ഈ സ്റ്റോറികൾ പ്രത്യേകം ശബ്ദം നൽകുന്നു. വായനാ വേഗത വാക്കുകൾ മനസിലാക്കാൻ വളരെ മന്ദഗതിയിലാണ്, കൂടാതെ ഒരു നിശ്ചിത തലത്തിൽ ജർമ്മൻ പഠിക്കുന്ന സുഹൃത്തുക്കൾക്ക് നിരവധി വാക്കുകൾ മനസ്സിലാക്കാൻ കഴിയുമെന്ന് ഞങ്ങൾ വിശ്വസിക്കുന്നു. ഇത്തരത്തിലുള്ള ഓഡിയോ സ്റ്റോറികൾ ശ്രവിക്കുന്നതും അവ കേൾക്കുമ്പോൾ തന്നെ അവ വായിക്കുന്നതും നിങ്ങളുടെ ജർമ്മൻ മെച്ചപ്പെടുത്തുന്നതിന് വളരെയധികം ഉപയോഗപ്രദമാണ്.\nകൂടാതെ, ജർമ്മൻ പഠന ആപ്ലിക്കേഷൻ, ജർമ്മൻ ടെസ്റ്റുകൾ, വ്യായാമങ്ങൾ, ജർമ്മൻ ഓഡിയോ പാഠങ്ങൾ, വീഡിയോ ജർമ്മൻ പാഠങ്ങൾ എന്നിങ്ങനെ നിരവധി വിഭാഗങ്ങൾ ഞങ്ങളുടെ സൈറ്റിൽ ഉണ്ട്.\nഞങ്ങൾക്ക് ഇവിടെ ലിസ്റ്റുചെയ്യാൻ കഴിയാത്ത നിരവധി വ്യത്യസ്ത ജർമ്മൻ പാഠങ്ങൾ ഉള്ളതിനാൽ, മുകളിലുള്ള പട്ടിക പൂർത്തിയാക്കിയ ശേഷം നിങ്ങൾക്ക് ഏത് വിഭാഗത്തിൽ നിന്നും ജർമ്മൻ പഠിക്കുന്നത് തുടരാം.\nടാഗുകൾ: ജർമൻ ഭാഷ പഠിക്കുക, സ്വയം ജർമ്മൻ പാഠങ്ങൾ, ജർമ്മൻ സ്വയം പഠിക്കുക, ആദ്യം മുതൽ ജർമ്മൻ പാഠങ്ങൾ, അടിസ്ഥാന ജർമൻ പാഠങ്ങൾ, തുടക്കക്കാർക്കുള്ള ജർമ്മൻ പാഠങ്ങൾ


ജൂലൈയിലും രാജ്യാന്തര വിമാന സർവീസുകളും സ്കൂളുകളും ഇല്ല, രണ്ടാംഘട്ട അൺലോക്‌ഡൗൺ മാർഗനിർദേശങ്ങൾ ഇങ്ങനെ - themediasyndicate\nന്യൂഡൽഹി: ജൂലൈയിലും രാജ്യാന്തര വിമാന സർവീസുകൾ പുനഃരാരംഭിക്കില്ല എന്ന നിര്‍ണായക പ്രഖ്യാപനത്തോടെ രണ്ടാംഘട്ട അൺലോക്‌ഡൗൺ മാർഗനിർദേശങ്ങൾ കേന്ദ്ര ആഭ്യന്തര മന്ത്രാലയം പുറത്തിറക്കി. വിദ്യഭ്യാസ സ്ഥാപനങ്ങൾ ജൂലൈ 31 വരെ തുറക്കില്ല. സിനിമാ തിയേറ്ററുകൾ, ജിംനേഷ്യങ്ങൾ, പാർക്കുകൾ, സ്വിമ്മിങ്പൂളുകൾ, ബാറുകൾ, ഓഡിറ്റോറിയം എന്നിവ തുറക്കില്ല. മെട്രോ സർവീസുകൾ ആരംഭിക്കില്ല.\nആഭ്യന്തര വിമാന സർവീസുകളും ട്രെയിനുകളും കൂടും. ആൾക്കൂട്ടമുള്ള സാമൂഹിക, രാഷ്ട്രീയ, സാംസ്കാരിക പരിപാടികൾക്ക് വിലക്ക് തുടരും. കേന്ദ്ര– സംസ്ഥാന സർക്കാരുകളുടെ പരിശീലന കേന്ദ്രങ്ങൾ ജൂലൈ 15 മുതൽ തുറക്കും. കണ്ടെയ്ൻമെന്റ് സോണുകളിൽ സമ്പൂർണ ലോക്ഡൗൺ തുടരും. ബാറുകളിൽ ഇരുന്ന് മദ്യപാനം അനുവദിക്കില്ല. കടകളിൽ സ്ഥലസൗകര്യമനുസരിച്ച് അഞ്ചിൽ കൂടുതൽ ആളുകൾക്ക് പ്രവേശിക്കാം.രാത്രി കർഫ്യൂവിൽ ചെറിയ ഇളവോടെ അൺലോക്–2ന്റെ മാർഗ നിർദേശം കേന്ദ്ര ആഭ്യന്തര മന്ത്രാലയം പുറത്തിറക്കി. രാത്രി 10 മുതൽ പുലർച്ചെ അഞ്ച് വരെയാകും കർഫ്യൂ.\nജൂലൈ ഒന്ന് മുതൽ 31 വരെയാണ് അൺലോക് രണ്ടാം ഘട്ടം. വിനോദപാർക്കുകൾ, തിയറ്ററുകൾ, ഓഡിറ്റോറിയങ്ങൾ, അസംബ്ലി ഹാളുകൾ, സമാനമായ മറ്റ് സ്ഥലങ്ങൾ എന്നിവ അടഞ്ഞുകിടക്കും. സാമൂഹ്യ,- രാഷ്ട്രീയ,- കായിക, വിനോദ, അക്കാദമിക,- സാംസ്‌കാരിക,- മത ചടങ്ങുകൾക്കും ഒത്തുചേരലുകൾക്കും വിലക്ക് തുടരും. കേന്ദ്ര–- സംസ്ഥാന സർക്കാരുകളുടെ പരിശീലന ഇൻസ്‌റ്റിറ്റ്യൂട്ടുകൾ 15 മുതൽ പ്രവർത്തിക്കും. കൺടെയ്‌ൻമെന്റ് സോണുകളിൽ അടച്ചിടൽ കർശനമായി തുടരും. ആരോഗ്യമന്ത്രാലയവും മറ്റും പുറപ്പെടുവിക്കുന്ന മാനദണ്ഡ പ്രകാരം കൺടെയ്‌ൻമെന്റ് സോണുകൾ സംസ്ഥാനങ്ങൾ തീരുമാനിക്കും. ഇവിടെ അവശ്യസേവനങ്ങൾ മാത്രമേ പാടുള്ളൂ. കൺടെയ്‌ൻമെന്റ് സോണുകൾക്ക് പുറത്ത് യുക്തമായ നിയന്ത്രണങ്ങൾ സംസ്ഥാനങ്ങൾക്ക് ഏർപ്പെടുത്താം.\nകടകളിൽ ശാരീരികാകലം പാലിച്ച് അഞ്ചിൽ കൂടുതൽ പേരെ അനുവദിക്കാം. ആഭ്യന്തര വിമാനസർവീസുകളും പ്രത്യേക ട്രെയിൻ സർവീസുകളും വിപുലപ്പെടുത്തും. വിവാഹം, മരണാനന്തര ചടങ്ങുകൾ എന്നിവയിൽ നിയന്ത്രണം തുടരും. പൊതുഇടങ്ങളിലെയും ഓഫീസുകളിലെയും നിയന്ത്രണങ്ങൾക്കും ജാഗ്രതാ നടപടികൾക്കും മാറ്റമില്ല. ‘വർക്ക് ഫ്രം ഹോം’ സമ്പ്രദായത്തിന് പ്രോത്സാഹനം നൽകും. തൊഴിൽ–- ബിസിനസ് സമയ വിഭജനം, തെർമൽ പരിശോധന, ഹാൻഷ് വാഷ് , മാസ്‌ക്, സാമൂഹ്യാകലം എന്നിവ തുടരും.\nകൈയില് ഏക് താരയുമായി പാട്ടുപാടി മമതാ ബാനര്‍ജി- വീഡിയോ\nയു.ഡി.എഫ് ഉന്നതന്‍റെ മകന് ട്രെയിനില് വെച്ച് അപമാനിച്ചുവെന്ന് ജോസ് കെ.മാണിയുടെ ഭാര്യ


പഞ്ചാബ് നിയമസഭാ തിരഞ്ഞെടുപ്പ്; കര്‍ഷക സംഘടനകള്‍ക്കിടയില് സീറ്റ് വിഭജന തര്‍ക്കം; സമവായത്തിലെത്തിയില്ല\nWed Jan 19 2022 21:56:04 GMT+0530 (India Standard Time)\nBY BRJ14 Jan 2022 3:32 AM GMT\nBRJ14 Jan 2022 3:32 AM GMT\nഛണ്ഡീഗഢ്: പഞ്ചാബ് നിയമസഭാ തിരഞ്ഞെുപ്പില് സഖ്യം രൂപീകരിച്ച് മല്‍സരിക്കുന്ന കര്‍ഷക സംഘടനകള്‍ക്കിടയില് സീറ്റ് വിഭജന തര്‍ക്കം രൂക്ഷമായി. ഗുരുനാം സിങ് ഛദുനിയുടെ സംയുക്ത സംഘര്‍ഷ് പാര്‍ട്ടിയും(എസ്എസ്പി) ബല്‍ബീര് സിങ് രജേവാളിന്റെ സംയുക്ത സമാജ് മോര്‍ച്ച(എസ്എസ്എം)യും തമ്മിലാണ് തര്‍ക്കം നടക്കുന്നത്. ഛദുനിയുടെ സംഘടന 25 സീറ്റാണ് ആവശ്യപ്പെട്ടതെങ്കിലും എസ്എസ്എം ഒമ്പത് സീറ്റ് മാത്രമേ നല്‍കാന് തയ്യാറുള്ളൂ. അതാകട്ടെ എസ്എസ്പിയും മറ്റ് കര്‍ഷകസംഘടനകളും വീതംവച്ചെടുക്കുകയും വേണം.\n'അവര് ഞങ്ങള്‍ക്ക് ഒമ്പത് സീറ്റുകള് മാത്രമാണ് വാഗ്ദാനം ചെയ്യുന്നത്. 25 സീറ്റെങ്കിലും തരണമെന്ന് ഞാന് രാജേവാളിനോട് ആവശ്യപ്പെട്ടു. അവര് ഞങ്ങള്‍ക്ക് അര്‍ഹമായ വിഹിതം നല്‍കാന് തയ്യാറായില്ലെങ്കില് സ്വന്തം സ്ഥാനാര്‍ത്ഥികളെ മത്സരിപ്പിക്കാന് ഞങ്ങള് നിര്‍ബന്ധിതരാകും'- ഛദുനി പറഞ്ഞു.\nഎസ്എസ്എം നേരത്തെ സീറ്റ് ചര്‍ച്ചയ്ക്കുവേണ്ടി ഒരു കമ്മിറ്റി രൂപീകരിച്ചിരുന്നു. ജനുവരി 9ാം തിയ്യതി എസ്എസ്എമ്മുമായി ചര്‍ച്ചയും നടന്നു. പക്ഷേ, സമവായത്തിലെത്താനായില്ല.\nഹരിയാന ഭാരതീയ കിസാന് യൂനിയന്റെ നേതാവാണ് ഛദുനി.\n25 സീറ്റ് ആവശ്യപ്പെട്ട ഞങ്ങള്‍ക്ക് അഞ്ച് സീറ്റ് നല്‍കുമെന്നാണ് ആദ്യം പറഞ്ഞത്. പിന്നീടത്9ആയി വര്‍ധിപ്പിച്ചു. പക്ഷേ, എസ്എസ്പിയില് അംഗങ്ങളായ വിവിധ സംഘടനകള്‍ക്ക് കൊടുക്കാന് ഇത് മതിയാവില്ല- പുറത്തുവന്ന ഒരു വീഡിയോ സന്ദേശത്തില് ഛദുനി പറയുന്നു.\nസഞ്ജ സുനെഹ്‌റ പഞ്ചാബ്, പഞ്ചാബ് കിസാന് ദള്, യുണൈറ്റഡ് റിപബ്ലിക് പാര്‍ട്ടി, ടാക്‌സി യൂണിയന് പഞ്ചാബ്, ഭാരതി റിപബ്ലിക് പാര്‍ട്ടി എന്നീ സംഘടനകള് അടങ്ങുന്ന മുന്നണിയാണ് സംയുക്ത സംഘര്‍ഷ് പാര്‍ട്ടി.\nPunjab Assembly elections farmers' organizations BKU Gurnam Singh Chaduni Samyukt Sangharsh Party (SSP) Balbir Singh Rajewal Sanyukt Samaj Morcha (SSM)


parvathi v nair | അരമണി കിലുക്കി തൃശൂരിന്റെ ഹൃദയം കയ്യിലെടുത്ത സുന്ദരി ഇവിടെയുണ്ട്; പെൺ പുലികളിൽ വൈറലായ പാർവ്വതി അറിയപ്പെടുന്ന മോഡലും നർത്തകിയും; ചെറുപ്പം മുതലുള്ള ആഗ്രഹ സഫലീകരണത്തിന് പിന്തുണ നൽകിയത് വിയ്യൂർ ദേശത്തിന്റെ പുലിക്കളി സംഘം; മൂന്ന് ദിവസത്തെ പരിശീലനം കൊണ്ട് തൃശിവപേരുറിന്റെ മനസുകീഴടക്കിയ പാർവ്വതി വി നായരുടെ കഥ - MarunadanMalayali.com\nSeptember 17, 2019 | 12:51 PM IST | Permalink\nതൃശൂർ: തൃശൂരിൽ നടന്ന പുലിക്കളിയായിരുന്നു രണ്ടുനാളായി സോഷ്യൽ മീഡിയയിലെ ചർച്ച. അയ്യന്തോൾ ദേശത്തിന്റേയും വീയയ്യൂർ ദേശത്തിന്റേയും പുലികൾ നഗരത്തിലിറങ്ങിയപ്പോൾ കാണികളുടെ ശ്രദ്ധ ഏറെയും പിടിച്ചുപറ്റിയത് വിയ്യൂർ ദേശത്തിന്റെ പെൺപുലികളിലേക്കായിരുന്നു. ഉറിയടിക്കണ്ണനായി വേഷം കെട്ടിയ വൈഷ്ണവ എന്ന പെൺകുട്ടി വൈറലാതിന്റെ സമാനരീതിയിലാണ് പുലിവേഷം കെട്ടിയ പാർവതി എന്ന പെൺകുട്ടിയും വൈറലായി മാറിയത്. പെൺപുലി ആരാണെന്ന് അറിയാനുള്ള ആകാംഷയിലായിരുന്നു പ്രേക്ഷകരും ഇപ്പോഴിതാ ആ പെൺകുട്ടിയെ മറുനാടൻ മലയാളി കണ്ടെത്തിയിരിക്കുകയാണ്.\nമെയ് വഴക്കവും കായികശേഷിയുമാണ് പുലികളിക്ക് വേണ്ട പ്രധാന സവിശേഷതകൾ. പുരുഷന്മാരുടെ മാത്രം കുത്തകയായിരുന്ന പുലിക്കളി എന്ന കലാരൂപത്തിന് സ്ത്രീ സാന്നിധ്യം അറിയിച്ചത്. 2016ലാണ് ആദ്യമായി വീയൂർദേശം പെൺകുപുലികളെ അരങ്ങിലെത്തിച്ചത്. അരമണി കിലുക്കിയുള്ള ആൺസാന്നിധ്യത്തിൽ അന്ന് ആദ്യമായിട്ടാണ് പെൺപുലികളും പുലിവേഷത്തിലെത്തിയത്. വന്യതാളവും, താളത്തിനു വഴങ്ങാത്ത ചുവടുകളും, കോമാളി വേഷങ്ങളും, ആക്ഷേപഹാസ്യ ദൃശ്യങ്ങളുമെല്ലാം പുലിക്കളിയുടെ പ്രത്യേകതകളാണ്. ഈ ഭാവങ്ങൾ ആണുങ്ങൾക്ക് മാത്രം പകർന്നാടാൻ കഴിയു എന്ന് വിശ്വസിച്ചിരുന്ന കാലത്താണ് പെൺസാന്നിധ്യം ആദ്യമായി എത്തിയത്. 51 പുലികൾക്കൊപ്പം വീയർദേശത്തിന്റെ മൂന്ന് പെൺപുലികളിൽ രഹ്നാ ഫാത്തിമ, പൊലീസ് അക്കാദമിയിലെ അന്നത്തെ എഎസ്ഐ എൻ.എ വിനയ ഫാഷൻ ഡിസൈനറായ സഖീന, നിലമ്പൂർ പുല്ലംങ്കോട് സ്‌കൂൾ അദ്യാപിക കൂടിയായ ദിവ്യ എന്നിവർ വേഷമിട്ടത്.\nമൂന്ന് വർഷത്തിന് ശേഷം ഇത്തവണത്തെ പൂലിക്കളിയിൽ പെൺപുലികളുടെ സാന്നിധ്യം തന്നെ മറ്റൊരു ആകർഷണമായി മാറുകയും ചെയ്തു. വിയ്യൂർദേശത്തിന്റെ പുലിക്കളിയിലാണ് സുന്ദരിയായ ഒരു പെൺപുലി പ്രത്യക്ഷപ്പെട്ടത്. അരമണി കിലുക്കിയുള്ള ഇരുപത്തി രണ്ടുകാരിയുടെ പുലിവേഷ ചുവടുകൾ സോഷ്യൽ മീഡിയ ആഘോഷമാക്കുകയും ചെയ്തു. എന്നാൽ ഈ പെൺകുട്ടി ആരാണെന്ന് അറിയാനുള്ള കാത്തിരപ്പിലായിരുന്നു ആരാധകർ ഏറെയും. സോഷ്യൽ മീഡിയ ഏറെ പരതിയതിനൊടുവിലാണ് ഇപ്പോൾ ഈ പെൺകുട്ടിയെ പലരും തിരിച്ചറിഞ്ഞിരിക്കുന്നത്. എറണാകുളം സ്വദേശിയായ 22കാരിയായ പാർവതിയാണ് പുലിവേഷത്തിൽ തൃശൂരിന്റെ ഹൃദയം കീഴടക്കിയത്.\nപാർവതിയുടെ അമ്മവീട് തൃശൂർ ആയതിനാൽ തന്നെ പുലിവേഷം കെട്ടണമെന്നത് അടങ്ങാത്ത ആഗ്രഹമായിരുന്നു. ഇതോടെയാണ് പാർവതി വീയ്യൂർദേശത്തിന്റെ സംഘാടകാര കിഷോർ(പ്രസിഡന്റ്) മണി (സെക്രട്ടറി) പൂർണചുമതല വഹിക്കുന്ന ഉണ്ണിക്കൃഷ്ണൻ എന്നിവരെ സമീപിക്കുന്നത്. പാർവതിയെ കൂടാതെ മറ്റ് രണ്ട് സ്ത്രീകളും പുലിവേഷം കെട്ടിയിരുന്നു. ാർവ്വതി ആഗ്രഹം അറിയിച്ചപ്പോൾ ചുവടുകൾ പരിശീലിപ്പിക്കാൻ സംഘാടകർ തന്നെ തയ്യാറാകുകയായിരുന്നു.\nചിട്ടയായ വൃതം എടുത്താണ് മോഡലും നർത്തകിയും കൂടിയായ പാർവ്വതി മൂന്ന് ദിവസത്തെ പുലിക്കളി ചുവടുകൾ മനപ്പാടമാക്കിയത്. കളിയാശാന്മാരുടെ ശിഷ്യണത്തിനൊപ്പം തന്നെ യൂട്യൂബിൽ നിന്ന് താളവും കളിയുടെ ചുവടുകളും പാർവ്വതി മനപ്പാടമാക്കി. പിന്നീട് ആദ്യമായി പുലിവേഷം കെട്ടിയതും വിയ്യൂർ ദേശത്തിന്റെ കളിസംഘത്തിനൊപ്പം. ക്ലാസിക്കൽ ഡാൻസർ കൂടിയായ പാർവ്വതി പ്രശസ്തയായ മോഡൽ കൂടിയാണ്. പുലിവേഷം കെട്ടുന്ന കെ.ജി ഉ്ണി കൃഷ്ണൻ, സുരേഷ്, രാമചന്ദ്രൻ എന്നിവരാണ് പാർവ്വതിക്ക് പരിശീലനം നൽകിയത്.


പിൻവലിക്കൽ വാദികൾ അറിയാൻ | From the Net | Deshabhimani | Sunday Nov 13, 2016\nപിൻവലിക്കൽ വാദികൾ അറിയാൻ\nവെബ് ഡെസ്‌ക്Updated: Sunday Nov 13, 2016\nനോട്ട് പിന്‍വലിച്ചതിലെ അപാകതകളും മുന്നൊരുക്കമില്ലായ്മയും ജനത്തെ വലയ്ക്കുമ്പോഴും നടപടിയെ അന്ധമായി ന്യായീകരിക്കുന്ന ഒരു ചെറുവിഭാഗം ശക്തമായി രംഗത്തുണ്ട്. അത്തരക്കാരെ പരിഹസിച്ചും വിമര്‍ശിച്ചും അവരോട് ചോദ്യങ്ങള് ഉന്നയിച്ചും നിരവധി പേരാണ് സോഷ്യല്‍മീഡിയയില് പ്രതികരിക്കുന്നത്. ന്യായീകരണവാദികളോട് ഗൌരവമുള്ള ഒരു ചോദ്യം ഉന്നയിക്കുന്ന എ കെ രമേഷിന്റെ ഫേസ്ബുക്ക് പോസ്റ്റ്:\nതികഞ്ഞ നിഷ്പക്ഷരെന്ന് സ്വയം കരുതി മറ്റുള്ളവരെയും തെറ്റിദ്ധരിപ്പിക്കാന് പണിപ്പെടുന്ന കടുത്ത പിന്‍വലിക്കല് വാദികളായ സുഹൃത്തുക്കളുടെ ശ്രദ്ധക്ക്.\nഇന്നത്തെ ചരിത്ര സന്ദര്‍ഭത്തില് ഒരാള് നോട്ടുപിന്‍വലിക്കല് വാദിയായി തുടരുന്നുണ്ടെങ്കില്, അത് അയാളില് ലീനമായ പിന്തിരിപ്പന് നിലപാടു കാരണമാണെന്ന് മറ്റുള്ളവര് തിരിച്ചറിയുക തന്നെ ചെയ്യും.\nഒരു കാര്യം അവരെ ഓര്‍മ്മിപ്പിക്കുകയാണ്.നടപടിയെ സ്തുതിച്ചവരില് മിക്കവരുടെയും സാമ്പത്തിക സ്ഥിതി മോശമല്ല. മക്കള് വിദേശത്താണ്. ചിലരുടെയെങ്കിലും മക്കള് വിദേശത്ത് പഠിക്കുന്നുമുണ്ട്. ആ കുട്ടികളുടെ സ്ഥിതി യെന്താണ്? ഒരു നിമിഷം ഒന്നാലോചിക്കുമോ?\n2000 രൂപക്ക് തുല്യമായ സംഖ്യ മാത്രമേ അവര്‍ക്ക് പിന്‍വലിക്കാനാവൂ. മക്കളെ അമേരിക്കയില് അയച്ചവര് നിര്‍ഭാഗ്യവാന്മാര് ,ചൈനയിലയച്ചവര് മിടുക്കര് എന്നു വന്നാലോ? നോക്കൂ, 100 ഡോളര് ആണത്രെ അമേരിക്കന് എ ടി എമ്മില് നിന്ന് പിന്‍വലിക്കാനാവുന്ന മിനിമം തുക.(ഇത് തെറ്റാണെങ്കില് തിരുത്താം ഉറപ്പില്ല.) പക്ഷേ നമ്മുടെ കുട്ടി 100 ഡോളര് പിന്‍വലിക്കാന് ശ്രമിച്ചാല് കിട്ടില്ല. രണ്ടായിരം രൂപക്ക് കണക്കാക്കി 34 ഡോളര് പിന്‍വലിക്കാനാവില്ലല്ലോ. ട്രമ്പിനോട് പറഞ്ഞ് ഒന്നുടനെ ശരിയാക്കാന് മോഡി വിചാരിച്ചാലും അത് നടക്കില്ലല്ലോ.\nചൈനയിലാണ് വിദ്യാര്‍ത്ഥിയെങ്കില് 100 യുവാന് കിട്ടും. ഏതാണ്ട് ആയിരം രൂപയേ ആവൂ.എന്നാല് 200 യുവാന് കിട്ടുകയുമില്ല. കാരണമെന്തെന്നല്ലേ? ഓരോ പിന്‍വലിക്കലിനും സര്‍വീസ് ചാര്‍ജ് ഈടാക്കും. കനറാ ബാങ്ക് 125 രൂപയാണ് ചാര്‍ജ് ചെയ്യുന്നത്. ഫെഡറല് ബാങ്ക് 250 രൂപയാണെന്നു തോന്നുന്നു.\nനമ്മുടെ മക്കളെയോര്‍ത്ത് എന്തെങ്കിലും ചെയ്യണ്ടേ? മക്കളുടെ കഞ്ഞികുടിയോ വലതുപക്ഷ രാഷ്ട്രീയമോ നിങ്ങള്‍ക്ക് പ്രധാനം? ഇത്തരമൊരവസരത്തില്


സൈനിക ആസ്ഥാനത്തിന് സമീപം ഡ്രോണ് പറത്തി; ചൈനീസ് യുവാവ് അറസ്റ്റില്\nJanam TV Web Desk Mar 18, 2019, 11:09 am IST\nകൊല്‍ക്കത്ത: ഇന്ത്യന് സൈന്യത്തിന്റെ കിഴക്കന് പ്രവിശ്യയിലൂടെ ഡ്രോണ് പറത്തിയതിന് ചൈനീസ് യുവാവ് അറസ്റ്റില്. 34കാരനായ ലി ഷിവെയ് ആണ് അറസ്റ്റിലായത്. കിഴക്കന് കമാന്‍ഡിന്റെ സൈനിക ആസ്ഥാനമായ ഫോര്‍ട്ട് വില്ല്യമിന് 1.5 കിലോമീറ്റര് അകലെയായി ഇയാള് ഡ്രോണ് പറത്തുകയായിരുന്നു. ഡ്രോണ് പറത്തുന്നതിനും ചിത്രങ്ങളെടുക്കുന്നതിനും കര്‍ശന നിരോധനം ഉള്ള പ്രദേശമാണിവിടം.\nസംശയാസ്പദമായ സാഹചര്യത്തില് കണ്ടതോടെ സിഐഎസ്എഫ് അധികൃതര് ഇയാളെ പിടികൂടി പൊലീസിന് കൈമാറുകയായിരുന്നു. ഞായറാഴ്ച പൊലീസ് സ്റ്റേഷനില് ഹാജരാക്കിയ ഇയാളെ മാര്‍ച്ച് 25 വരെ പൊലീസ് കസ്റ്റഡിയില് വിട്ടയച്ചിരിക്കുകയാണ്. ടൂറിസ്റ്റ് വിസയില് മലേഷ്യയില് നിന്നും കഴിഞ്ഞ വെള്ളിയാഴ്ചയാണ് ഇയാള് ഇന്ത്യയിലെത്തിയത്.\n‘അദ്ദേഹത്തിന്റെ സൗഖ്യത്തിനായി പ്രാര്‍ത്ഥിക്കുന്നു’ അരുണ് ഷൂരിയെ ആശുപത്രിയില് സന്ദര്‍ശിച്ച് പ്രധാനമന്ത്രി\nDec 8, 2019, 10:28 pm IST\nഡല്‍ഹി ഫാക്ടറി ദുരന്തം; കേന്ദ്രമന്ത്രി അശ്വനി ചൗബ പരിക്കേറ്റവരെ ആശുപത്രിയിലെത്തി സന്ദര്‍ശിച്ചു\nDec 8, 2019, 10:22 pm IST\nകര്‍ണാടക ഉപതെരഞ്ഞെടുപ്പ്; ഫലപ്രഖ്യാപനം നാളെ\nDec 8, 2019, 09:25 pm IST


സുധീർദാസ്: ബ്ലാക്ക് ബലൂണ്\nവിനോദസഞ്ചാരികള് വലിച്ചെറിയുന്ന പ്ലാസ്റ്റിക് കുപ്പികളും കപ്പുകളും പെറുക്കി നടക്കുമ്പോഴും അവന്റെ കണ്ണുകള് തനിക്കു ചുറ്റും ഉല്ലസിച്ചു കൊണ്ടിരിക്കുന്ന നിറങ്ങളിലായിരുന്നു. തിരമാലകളില് ആറാടുന്ന കുട്ടികളുടെ നിറപകിട്ടാര്‍ന്ന ഉടുപ്പുകള്. മുതിര്‍ന്നവരുടെ വസ്ത്രങ്ങളിലും മനോഹരമായ വര്‍ണ്ണക്കൂട്ടുകള്. ബാഗുകള്, തൊപ്പികള്, പാദരക്ഷകള്, ആഭരണങ്ങള്, മിഠായികള്, ഐസ്‌ക്രീമുകള്, അവന്റെ കണ്ണുകള് കണ്ടതെല്ലാം, മനോഹരമായ നിറങ്ങളാല് പൊതിഞ്ഞിരുന്നു. ചുറ്റും ആഹ്ലാദത്തിന്റെ എണ്ണിയാലൊടുങ്ങാത്ത മോഹിപ്പിക്കുന്ന നിറങ്ങള്. ആകാശത്തിന്റെ നീലിമയില് പാറിനടക്കുന്ന ബലൂണുകള്‍ക്കും പല നിറങ്ങളായിരുന്നു. ആകര്‍ഷകമായ വൈവിധ്യമാര്‍ന്ന നിറങ്ങള്.\nകുട്ടികള് ബലൂണ് വില്‍പ്പനക്കാരനു ചുറ്റും ബഹളം വെക്കുന്നുണ്ടായിരുന്നു. അവര് പച്ച, മഞ്ഞ, ഓറഞ്ച്, വയലറ്റ്, ചുവപ്പ്, പിങ്ക്, എന്നിങ്ങനെ പല നിറങ്ങളിലുള്ള ബലൂണുകള് ഉച്ചത്തില് ആവശ്യപ്പെട്ടു കൊണ്ടേയിരുന്നു. ഓരോരുത്തര്‍ക്കും അവര് ആവശ്യപ്പെട്ട നിറങ്ങളിലുള്ള ബലൂണുകള് അയാള് നല്‍കി. ബലൂണുകള് കെട്ടിയിട്ട നൂലുകളില് മുറുകെ പിടിച്ചവര് ഓടിക്കളിച്ചു. കൈവിട്ടു പറന്നുയരുന്ന ബലൂണുകളിലായിരുന്നു പാഴ്‌വസ്തുക്കള് പെറുക്കിനടക്കുന്ന കറുത്ത ബാലന്റെ കണ്ണുകള് ഏറെനേരം ഉടക്കിനിന്നത്. നിറങ്ങളോടൊപ്പം കുട്ടികളുടെ പൊട്ടിച്ചിരികളും ആര്‍പ്പുവിളികളും ഉയരുന്നുണ്ടായിരുന്നു.\nതിരക്കൊഴിഞ്ഞപ്പോള് ആ ബാലന് ബലൂണ്‍കാരന്റെ സമീപത്തേക്ക് ചെന്നു. ആരോ എറിഞ്ഞുകൊടുത്ത ഒരു നാണയത്തുട്ട് അവന്റെ കയ്യിലുണ്ടായിരുന്നു. ആ നാണയതുട്ട് അയാള്‍ക്കുനേരെ നീട്ടുമ്പോള്, അയാള് അത് വാങ്ങുമോ എന്നവന് സംശയിച്ചു. നാണയം സ്വീകരിക്കുമ്പോള് വൃദ്ധനായ ആ ബലൂണ് വില്‍പ്പനക്കാരന് പുഞ്ചിരിച്ചുകൊണ്ടു ചോദിച്ചു.\n"ഏതു നിറമുള്ള ബലൂണാണ് നിനക്കിഷ്ടം.?"\nവ്യത്യസ്തനിറങ്ങളുള്ള ബലൂണുകളിലേക്ക് മാറി മാറി നോക്കി ഏതു നിറം തിരഞ്ഞെടുക്കണമന്നറിയാതെ കുറച്ചുനേരം അവന് മിണ്ടാതെ നിന്നു. പിന്നെ ചെമ്പന്‍തല ചൊറിഞ്ഞുകൊണ്ടു സംശയത്തോടെ പതുക്കെ പറഞ്ഞു.\n"ഒരു കറുത്ത ബലൂണ് തരുമോ.?"\nഅയാള് ആ കുട്ടിയെ ആശ്ചര്യത്തോടെ നോക്കി. തന്റെ സഞ്ചിയില് കുറച്ചുനേരം തിരഞ്ഞുനോക്കിയിട്ട് നിരാശയോടെ അയാള് പറഞ്ഞു.\n"ഇല്ലല്ലോ കുഞ്ഞെ. കറുപ്പു നിറമുള്ള ബലൂണ് എന്റെ കൈവശമില്ലല്ലോ. എന്നോട് ഇതുവരെ കുട്ടികളാരും തന്നെ കറുത്ത ബലൂണ് ആവശ്യപ്പെട്ടിട്ടില്ല."\nഅപ്പോള് ആ ബാലന് ആത്മഗതംപോലെ പറഞ്ഞു.\n"എനിക്കറിയാം അവര്‍ക്ക് കറുപ്പ് ഇഷ്ടമല്ലെന്ന്. അവര്‍ക്ക് എന്നെയും ഇഷ്ടമല്ല. ഞാനും കറുപ്പാണല്ലോ."\nഅവന്റെ കണ്ണുകള് നിറയുന്നതയാള് ശ്രദ്ധിച്ചു.\n"എന്തിനാണ് നീ കറുത്ത ബലൂണ് മാത്രം ആവശ്യപ്പെട്ടത്. ?"\n"ഒരുപാട് നിറങ്ങളിലുള്ള ബലൂണുകള് പറന്നുയരുന്നത് ഞാന് കണ്ടിട്ടുണ്ട്. പക്ഷെ കറുത്ത ബലൂണ് മാത്രം ഉയരുന്നത് ഞാന് കണ്ടിട്ടില്ല. ഇതുവരെയും."\n"കുഞ്ഞേ. ബലൂണിനെ വലുതാക്കുന്നതും ഉയരുവാന് സഹായിക്കുന്നതും നിറങ്ങളല്ല. നിറങ്ങളെല്ലാം പുറമേ കാണുന്ന വെറും ഭംഗികള് മാത്രമാണ്. ബലൂണുകള് ഉയരുന്നതിനു പിന്നിലെ യഥാര്‍ത്ഥ ശക്തി അതിനുള്ളില് നിറഞ്ഞുനില്‍ക്കുന്ന വാതകമാണ്."\nഅവന് അയാളെ അത്ഭുതത്തോടെ നോക്കി.\n"ഉള്ളില് ആത്മവിശ്വാസത്തിന്റെ ശക്തിയുണ്ടെങ്കില് നിനക്കും ഉയരുവാനാകും. നിറം വെളുപ്പായാലും കറുപ്പായാലും ഉള്ളില് ആത്മവിശ്വാസമുള്ളവര്‍ക്കു മാത്രമേ ഉയരുവാന് കഴിയൂ."\nഅയാളുടെ വാക്കുകള് അവനില് ഒരു പുതിയ ഊര്‍ജ്ജം നിറച്ചു. അവന് അവിടെനിന്നും ഉത്സാഹത്തോടെ ഓടിപ്പോയി. പിന്നെ ഒരിക്കലും അയാള് ആ ബാലനെ കണ്ടുമുട്ടിയില്ല. വളര്‍ന്നു വലുതായ ആ ബാലന്, വര്‍ഷങ്ങള്‍ക്കു ശേഷം, കടല്‍തീരത്തെ വൃദ്ധനായ ബലൂണ്‍കാരനെ തേടി വീണ്ടും വന്നു. പക്ഷെ അയാളുടെ സ്ഥാനത്ത് അപ്പോള് ചെറുപ്പകാരനായ പുതിയൊരു ബലൂണ്‍കാരനായിരുന്നു. എങ്കിലും യുവാവായി മാറിയ പഴയ ബാലന് തമാശരൂപേണ ചോദിച്ചു.\n"ബലൂണ്‍കാരാ എനിക്കൊരു കറുത്ത ബലൂണില് വാതകം നിറച്ചു തരുമോ.?"\nപുതിയ ബലൂണ്‍കാരന് ആ യുവാവിനെ സംശയത്തോടെ നോക്കി. ശേഷം തുകല് ബാഗില്‍നിന്നും ഒരു കറുത്ത ബലൂണ് എടുത്തു വാതകം നിറച്ചു. അത് ആ യുവാവിന് കൊടുക്കുമ്പോള് ബലൂണ്‍കാരന് പറഞ്ഞു.\n"എന്നെങ്കിലും ഒരു കുട്ടി കറുത്ത ബലൂണ് ചോദിക്കുകയാണെങ്കില്, ഇല്ലെന്നു പറയുവാന് ഇട വരുത്തരുതെന്ന് അച്ഛന് എപ്പോഴും ഓര്‍മ്മിപ്പിക്കുമായിരുന്നു. അതുകൊണ്ടായിരിക്കണം അദ്ദേഹം എപ്പോഴും സഞ്ചിയില് ഒരു കറുത്ത ബലൂണ് കരുതിയിരുന്നത്. ഞാനും ആ ശീലം തുടരുന്നു. പഴകുമ്പോള് അതു മാറ്റി പുതിയതൊന്നു വെക്കും. പക്ഷെ ഇന്നുവരെ എന്നോടാരും കറുത്ത ബലൂണ് ആവശ്യപ്പെട്ടില്ല. ഏതായാലും ഇത് നിങ്ങള്‍ക്കിരിക്കട്ടെ."\nയുവാവ് കറുത്ത ബലൂണ് വാങ്ങി തന്റെ മകന് കൊടുത്തു.\n"വേന്റ... വേന്റ... എനിച്ച് ഇത് വേന്റ.... എനിച്ച് വേറെ നല്ല ഭംഗീള്ള ബലൂന് മതി."\nചിരിച്ചുകൊണ്ട് യുവാവ് ആ കറുത്ത ബലൂണില് ഇങ്ങനെ എഴുതിവെച്ചു.\nഞാന് നിങ്ങളോടു കടപ്പെട്ടിരിക്കുന്നു."\nഎന്നിട്ടയാള് കറുത്ത ബലൂണിനെ സ്വതന്ത്രമാക്കി. അത് ഉയരങ്ങളിലേക്കു പറന്നുയര്‍ന്ന് അകന്നകന്ന് ഒടുവില് ഒരു പൊട്ടുപോലെ അനന്തതയില് അലിഞ്ഞുചേരുന്നതും നോക്കി ആ യുവാവ് നില്‍ക്കുമ്പോള്, അയാളുടെ കുഞ്ഞിന്റെ കൈകകളില് നിന്നും പലനിറങ്ങളിലുള്ള ബലൂണുകള് പറന്നുയരുന്നുണ്ടായിരുന്നു.\nLabels: കഥ, ചെറുകഥ, പാഠങ്ങള്\najith 13 ഏപ്രിൽ, 2014\nസുധീര്‍ദാസ് 13 ഏപ്രിൽ, 2014\nഅജിത് ഭായ്. നല്ല വാക്കുകള്‍ക്ക് വളരെ വളരെ നന്ദി.\nJoselet Mamprayil 14 ഏപ്രിൽ, 2014\nറെഡ് ബലൂണ് എന്നൊരു ഫ്രഞ്ച് സിനിമയുണ്ട്.\nഅവിടെ നിറമല്ല സന്തോഷമാണ് വിഷയം.\nസുധീര്‍ദാസ് 14 ഏപ്രിൽ, 2014\nവായനക്കും അഭിപ്രായത്തിനും ഹൃദ.ം നിറഞ്ഞ നന്ദി.\nvayola Elson 14 ഏപ്രിൽ, 2014\nOru ormapeduthal pole\nവയോല എല്‍സണ്, സന്ദര്‍ശനത്തിനും വായനക്കും അഭിപ്രായം രേഖപ്പെടുത്തിയതിനും വളരെയധികം നന്ദി.\nCv Thankappan 14 ഏപ്രിൽ, 2014\nനല്ലൊരു സന്ദേശം മികവോടെ അവതരിപ്പിക്കാന് കഴിഞ്ഞിരിക്കുന്നു.\nഐശ്വര്യവും സമൃദ്ധിയും നിറഞ്ഞ വിഷുആശംസകള്\nതങ്കപ്പന്‍സാര് നല്ല വാക്കുകള്‍ക്ക് നന്ദി. താങ്കള്‍ക്കും എന്റെ ആത്മാര്‍ത്ഥമായ വിഷു ആശംസകള്.\nമുഹമ്മദ് ആറങ്ങോട്ടുകര 14 ഏപ്രിൽ, 2014\nസന്ദര്‍ശനത്തിനും വായനക്കും നല്ല വാക്കുകള്‍ക്കും നന്ദി മുഹമ്മദ് ആറങ്ങോട്ടുകര.\nMini andrews thekkath 14 ഏപ്രിൽ, 2014\nഓ൪മ്മപെടുത്തൽ നന്നായി...എല്ലാ നിറങളു൦ പറന്നുയരട്ടെ.\nമിനി ആന്‍ഡ്രൂസ് തെക്കത്ത്, നല്ല വാക്കുകള്‍ക്ക് ഹൃദയം നിറഞ്ഞ നന്ദി.\nvettathan g 14 ഏപ്രിൽ, 2014\nവേട്ടത്താന് ജി. അഭിനന്ദനങ്ങള്‍ക്ക് വളരെയധികം നന്ദി.\nസിയാഫ് അബ്ദുള്‍ഖാദര് 14 ഏപ്രിൽ, 2014\nകറുപ്പിന്‍റെ അഴക്!എഴുത്തിലും !\nസിയാഫ് അബ്ദുള് ഖാദര്. താങ്കളുടെ പ്രോത്സാഹനത്തിനു വളരെയധികം നന്ദി.\nviddiman 14 ഏപ്രിൽ, 2014\nനല്ല സന്ദേശം..നല്ല കഥ\nആദ്യത്തെ രണ്ട് ഖണ്ഡികകൾ ഒഴിവാക്കിയിരുന്നെങ്കിൽ കഥയുടെ ഒതുക്കവും ഭംഗിയും ഇനിയും വർദ്ധിപ്പിക്കാമായിരുന്നു.\nവളരെ നന്ദി. വിഡ്ഢിമാന്.\nAnu Raj 17 ഏപ്രിൽ, 2014\nനല്ല ജീവിത സന്ദേശം...\nസുധീര്‍ദാസ് 17 ഏപ്രിൽ, 2014\nAnu Raj.സന്ദര്‍ശനത്തിനും വായനക്കും അഭിപ്രായം രേഖപ്പെടുത്തിയതിനും വളരെയധികം നന്ദി.\nപട്ടേപ്പാടം റാംജി 17 ഏപ്രിൽ, 2014\nശരിയാണ്. എന്തൊക്കെ പറഞ്ഞാലും ഇപ്പോളും വേണ്ട എന്ന് തന്നെയാണ് എല്ലാരും...\nപ്രോത്സാഹനത്തിന് വളരെയധികം നന്ദി റാംജി സാര്.\nസുധീർ ഭായിക്ക് എഴുത്തിന്റെ വരമുണ്ട്\nഅതും ഇത്ര ചിട്ടയായി ഖണ്ഡിക തിരിച്ച് വിന്യസിക്കാനുള്ള കഴിവും\nഒപ്പം ഒരു കലക്കൻ സന്ദേശവും കൂടിയായപ്പോൾ ഇക്കഥയും ഗംഭീരായിട്ടാ‍ാ‍ാ‍ാ‍ാ\nസുധീര്‍ദാസ് 14 മേയ്, 2014\nഇത്രയും നല്ല ഒരു കമന്റ് എനിക്കു സമ്മാനിച്ച മുരളി മുകുന്ദന് ചേട്ടന്റെ വലിയ മനസ്സിന് ഒരുപാട് ഒരുപാട് നന്ദി.\nഅന്നൂസ് 25 ജൂലൈ, 2014\nനല്ല എഴുത്തുകളിലെല്ലാം നല്ല സന്ദേശങ്ങള് ഉണ്ടെന്നാണ് എനിക്ക് തോന്നുന്നത്, ഇവിടെയും...! ആശംസകള്...സുധീര് ബായ്\nസുധീര്‍ദാസ് 25 ജൂലൈ, 2014\nഅന്നൂസ് ഭായ്... പ്രോത്സാഹനത്തിന് വളരെയധികം നന്ദി.\nNavazmannani Kudavoor 01 മേയ്, 2016\nഇഷ്ടപ്പെട്ടു ഇനിയും എഴുതുക\nസുധീര്‍ദാസ് 09 ഒക്‌ടോബർ, 2016


CSK vs KXIP Highlights: വാട്സണും ഡുപ്ലെസിയും നിറഞ്ഞാടി: പഞ്ചാബിനോട് കലിപ്പടക്കി ചെന്നൈ - kings xi punjab vs chennai super kings ipl live cricket score updates from dubai international cricket stadium | Samayam Malayalam\nkings xi punjab vs chennai super kings ipl live cricket score updates from dubai international cricket stadium\nവാട്സണും ഡുപ്ലെസിയും നിറഞ്ഞാടി: പഞ്ചാബിനോട് കലിപ്പടക്കി ചെന്നൈ\nSreejith T | Samayam Malayalam | Updated: 04 Oct 2020, 11:24:00 PM\nഇന്ത്യൻ പ്രീമിയ‍ർ ലീഗിൽ ചെന്നൈ സൂപ്പ‍ർ കിങ്സിന് പഞ്ചാബിനെതിരെ 10 വിക്കറ്റ് വിജയം. തുടർച്ചയായ മൂന്ന് തോൽവികൾക്ക് ശേഷമാണ് ധോണിയുടെയും കൂട്ടരുടെയും തിരിച്ചുവരവ്.\nചെന്നൈക്ക് 10 വിക്കറ്റ് ജയം (BCCI/IPL)\nഡുപ്ലെസിയും വാട്സണും ചേർന്നാണ് ടീമിനെ വിജയിപ്പിച്ചത്\n10 വിക്കറ്റിൻെറ തകർപ്പൻ വിജയം\nഎല്ലാ മേഖലകളിലും പരാജയപ്പെട്ട് പഞ്ചാബ്\nകിങ്സ് ഇലവൻ പഞ്ചാബിനെ 10 വിക്കറ്റിന് പരാജയപ്പെടുത്തി ചെന്നൈ സൂപ്പർ കിങ്സ്. ഐപിഎൽ 2020ൽ ചെന്നൈയുടെ തകർപ്പൻ തിരിച്ചുവരവ്. ലീഗിൽ ഇത് വരെ തിളങ്ങാതിരുന്ന ഷെയ്ൻ വാട്സൺ തൻെറ പ്രതാപകാലത്തെ ഓർമ്മിപ്പിക്കുന്ന ബാറ്റിങ് പ്രകടനമാണ് കാഴ്ചവെച്ചത്. പഞ്ചാബ് ബോളർമാരെല്ലാം വാട്സൻെറ ബാറ്റിൻെറ ചൂടറിഞ്ഞു. മികച്ച ഫോമിലുള്ള ഫാഫ് ഡുപ്ലെസിയും തിളങ്ങിയപ്പോൾ പഞ്ചാബ് ശരിക്കും വിയർത്തു.\nവാട്സൺ 53 പന്തിൽ നിന്ന് 83ഉും ഡുപ്ലെസി 53 പന്തിൽ നിന്ന് 87 റൺസുമായി പുറത്താവാതെ നിന്നു. 17.4 ഓവറിൽ ചെന്നൈ വിക്കറ്റ് നഷ്ടപ്പെടാതെ 181 റൺസാണ് നേടിയത്. പോയിൻറ് പട്ടികയിൽ എട്ടാം സ്ഥാനത്തായിരുന്ന ചെന്നൈ പഞ്ചാബിനോടുള്ള വിജയത്തോടെ ആറാം സ്ഥാനത്തെത്തി. ഐപിഎൽ ചരിത്രത്തിലെ തന്നെ സിഎസ്കെയുടെ രണ്ടാം പത്ത് വിക്കറ്റ് വിജയമാണിത്.\nപഞ്ചാബിന് മികച്ച സ്കോർ\nചെന്നൈക്കെതിരെ ആദ്യം ബാറ്റ് ചെയ്ത കിങ്സ് ഇലവൻ പഞ്ചാബ്4വിക്കറ്റ് നഷ്ടത്തിൽ 178 റൺസെടുത്തു. 52 പന്തിൽ നിന്ന് 63 റൺസെടുത്ത നായകൻ കെഎൽ രാഹുലാണ് ടോപ് സ്കോറർ. നിക്കോളാസ് പൂരൻ 17 പന്തിൽ നിന്ന് 33 റൺസെടുത്തു. മൻദീപ് സിങ് 27ഉും മായങ്ക് 26ഉും റൺസെടുത്തു. ചെന്നൈക്കായി ശാർദൂൽ താക്കൂർ2വിക്കറ്റെടുത്തു.\nആദ്യ5ഓവറിൽ പഞ്ചാബ് വിക്കറ്റ് നഷ്ടപ്പെടാതെ 38 റൺസെടുത്തു.\nടോസ് നേടിയ കിങ്സ് ഇലവൻ പഞ്ചാബ് ആദ്യം ബാറ്റ് ചെയ്യാൻ തീരുമാനിച്ചു. ഇരുടീമിലും മാറ്റങ്ങളുണ്ട്. മൂന്ന് മാറ്റങ്ങളുമായാണ് പഞ്ചാബ് ഇറങ്ങിയിരിക്കുന്നത്. കരുൺ നായർ, കൃഷ്ണപ്പ ഗൌതം, ജിമ്മി നീഷാം എന്നിവരെ ഒഴിവാക്കി. മൻദീപ് സിങ്, ഹർപ്രീത് ബ്രാർ, ക്രിസ് ജോർദാൻ എന്നിവർ പകരം കളിക്കും. ചെന്നൈ ടീമിൽ മാറ്റങ്ങളൊന്നുമില്ല.\nപരാജയങ്ങളിൽ നിന്ന് കരയകയറാൻ ചെന്നൈയും പഞ്ചാബും തമ്മിൽ പരസ്പരം ഏറ്റുമുട്ടുന്നു. തുട‍ർച്ചയായ മൂന്ന് തോൽവിയേറ്റ് വാങ്ങിയ ചെന്നൈക്ക് മത്സരം വളരെ നി‍ർണായകമാണ്. ചെന്നൈ നായകൻ എംഎസ് ധോണിക്കെതിരെയും ടീമിലെ പ്രധാന താരങ്ങൾക്കെതിരെയും രൂക്ഷവിമ‍ർശനം ഉയർന്നിരുന്നു. മറുഭാഗത്ത് പഞ്ചാബിൻെറ സ്ഥിതിയും വ്യത്യസ്തമല്ല. കെഎൽ രാഹുലും കോച്ച് അനിൽ കുംബ്ലെയും വിജയത്തിനായി കിണഞ്ഞ് പരിശ്രമിക്കും. ഐപിഎല്ലിൽ ഇത് വരെ ഇരുടീമുകളും കളിച്ചപ്പോൾ 12 മത്സരങ്ങളിൽ ചെന്നൈയും9മത്സരങ്ങളിൽ പഞ്ചാബും ജയിച്ചിട്ടുണ്ട്.\nവാർണർ പൊരുതിയിട്ടും രക്ഷയില്ല; ഹൈദരാബാദിനെ തകർത്ത് മുംബൈ ഇന്ത്യൻസ് ആര്‍ട്ടിക്കിള് ഷോ\nചെന്നൈ സൂപ്പ‍ർ കിങ്സ് കിങ്സ് ഇലവൻ പഞ്ചാബ് ഐപിഎൽ kxip vs csk live score updates Kings XI Punjab vs Chennai Super Kings ipl 2020 CSK vs KXIP Highlights Chennai vs Punjab\nWeb Title : kings xi punjab vs chennai super kings ipl live cricket score updates from dubai international cricket stadium


Kalki Koechlin About Post Pregnancy Struggles Of A Working Mom, ചിത്രീകരണത്തിനിടെ കുഞ്ഞിന് പാലുകൊടുക്കാൻ വാനിലേയ്ക്ക് ഓടും, വെളിപ്പെടുത്തലുമായി നടി - Malayalam Filmibeat\n| Updated: Friday, February 12, 2021, 17:19 [IST]\nനടിമാർ അമ്മയാകുന്നത് സിനിമാ കോളങ്ങളിലും സോഷ്യൽ മീഡിയയിലും വലിയ വാർത്തയാകാറുണ്ട്. പോയ വർഷം തുടക്കത്തിൽ ബോളിവുഡ് കോളങ്ങളിലും സിനിമാ പേജുകളിലും ഏറെ ചർച്ചയായ പേരായിരുന്നു നടി കൽക്കി കൊച്ലീന്റേത്. വിവാഹത്തിന് മുൻപ് അമ്മയായതിന്റെ പേരിൽ നിരവധി വിമർശനങ്ങൾ നടിയ്ക്ക് കേൾക്കേണ്ടി വന്നിരുന്നു.\nവ്യത്യസ്ത ലുക്കിൽ താരപുത്രൻ, ലേറ്റസ്റ്റ് ചിത്രം വൈറലാകുന്നു\n2020 ഫെബ്രുവരി7നാണ് കൽക്കി അമ്മയായത്. ഇപ്പോൾ കുഞ്ഞിനോടൊപ്പം ജീവിതം ആഘോഷമാക്കുകയാണ് താരം. അമ്മയായതിന് ശേഷം കൽക്കിയുടെ ജീവിതം ആകെ മാറിയിരിക്കുകയാണ്. ഇപ്പോഴിതാ കുഞ്ഞിനോടൊപ്പം ആദ്യമായി ഷൂട്ടിങ്ങിന് പോയ അനുഭവം പങ്കുവെയ്ക്കുകയാണ് താരം. ഇൻസ്റ്റഗ്രാം പേജിലൂടെയാണ് താരം ഇക്കാര്യം പങ്കുവെച്ചത്. നടിയുടെ വാക്കുകൾ ഇങ്ങനെ...\nമാര്‍ച്ച് 2020 ലെ ഷൂട്ട്, പ്രസവിച്ച് മൂന്ന് ആഴ്ചയ്ക്ക് ശേഷം, ലോക്ക് ഡൗണിന് ഒരാഴ്ച മുന്‍പ്. ഞാന് വളരെ കുറച്ചാണ് ഉറങ്ങിയിരുന്നത്, വളരെ ക്ഷീണിതയും ആശങ്കാകുലയും ആന്റി സോഷ്യലുമായിരുന്നു. അങ്ങനെയുള്ള എനിക്ക് ഷൂട്ടിന് ഇടയില് മകള്‍ക്ക് പാലുകൊടുക്കാനായി വാനിലേക്ക് ഓടേണ്ടതായി വന്നു. ജോലിയിലേക്ക് തിരിച്ചെത്തുക എന്നു പറയുന്നത് എന്റെ ശരീരത്തിന് വളരെ ബുദ്ധിമുട്ടേറിയതായിരുന്നു. ആ വര്‍ഷം മുഴുവന് നാലു ചുമരുകള്‍ക്കുള്ളില് ഇരിക്കുമെന്ന് അറിഞ്ഞിരുന്നെങ്കില് ഇതില് ഞാന് കുടുതല് ചിരിക്കുമായിരുന്നു. എന്നാല് ഒരു സ്ത്രീ കടന്നു പോകുന്ന വലിയ വിപ്ലവം ഇതില് വ്യക്തമാണ്. ഇതില് ഞാന് അഭിമാനിക്കുന്നുണ്ട്. കാലം കടന്നുപോകുമ്പോഴുള്ള ചിന്തകള് കല്‍ക്കി ചിത്രത്തിനൊടൊപ്പം കുറിച്ചു\nഫെബ്രുവരി7ന് ആയിരുന്നു കുഞ്ഞിന്‌റെ ഒന്നാം പിറന്നാൾ. അവൾക്ക് ഒന്ന് എന്ന് കുറിച്ച്കൊണ്ടാണ് മകൾക്ക് കൽക്കി പിറന്നാൾ ആശംസ നേർന്നത്. അതേസമയം കുഞ്ഞിൻറെ ചിത്രമോ പിറന്നാൾ ആഘോഷത്തിന്റെ ചിത്രങ്ങളൊ നടി പങ്കുവെച്ചിരുന്നില്ല. കുഞ്ഞിന് പിറന്നാൾ ആശംസയുമായി ആരാധകരും സുഹൃത്തുക്കളും രംഗത്തെത്തിയിരുന്നു. അധികം സോഷ്യൽ മീഡിയയി കൽക്കി കുഞ്ഞിന്റെ ചിത്രം പങ്കുവെയ്ക്കാറില്ല. സാഫോ എന്നാണ് കൽക്കിയുടെ കുഞ്ഞ് മാലാഖയുടെ പേര്. ലോക്ക് ഡൗൺ പ്രഖ്യാപിക്കുന്നതിന് തൊട്ട് മുമ്പായിരുന്നു കൽക്കി കുഞ്ഞിന് ജന്മം നൽകിയത്.\nലോക്ക് ഡൗൺ കാലം കഞ്ഞിനോടൊപ്പം ആഘോഷമാക്കുകയായിരുന്നു നടി. മകൾക്കൊപ്പമുള്ള നിമിഷങ്ങൾ നടി സോഷ്യൽ മീഡിയയിലൂടെ പങ്കുവെയ്ക്കുകയും ചെയ്തിരുന്നു. മനോഹരമായിരുന്ന തന്റെ ലോക്ക് ഡൗൺ ജീവിതമെന്നായിരുന്നു താരം പറ‍ഞ്ഞത്. കൈ കുഞ്ഞായ മകളുടെ ചിത്രം പങ്കുവെച്ച് കൊണ്ടാണ് കൊവിഡ് കാലത്തെ കുറിച്ച് നടി വാചാലയായത്. കൊവിഡ് കാലം എന്ന് കുറിച്ചു കൊണ്ടായിരുന്നു നടിയുടെ വാക്കുകൾ. അടച്ചു പൂട്ടിയ മുറിക്കുള്ളിൽ കുഞ്ഞിനോടൊപ്പം ഇരുന്ന് അവളുടെ കളി ചിരികൾ രസിക്കുകയാണ് താരം. ആദ്യ ചിരിയിലെ പ്രണയം എന്നാണ് മകളുടെ ചിരിയെ കുറിച്ച് താരം പറയുന്നത്.\nസംവിധായകൻ അനുരാഗ് കശ്യപുമായുള്ള വിവാഹ ബന്ധം നിയമപരമായി വേർപിരിഞ്ഞതിന് ശേഷമായിരുന്നു പിയാനോയിസ്റ്റായ ഗൈഹര്‍ഷ്ബഗിനൊപ്പം ഒരുമിച്ച് ജീവിച്ചിക്കാൻ തുടങ്ങിയത്. വിവാഹത്തിന് മുൻപ് അമ്മയായതിൽ ആരാധകർക്കിടയിൽ മാത്രമല്ല കൽകിയുടെ വീട്ടുകാർക്കിടയിലും എതിർപ്പുണ്ടായിരുന്നു. ഇതിനെ കുറിച്ച് താരം വെളിപ്പെടുത്തുകയും ചെയ്തിരുന്നു. വിവാഹത്തിനോട് തനിയ്ക്ക് എതിർപ്പൊന്നുമില്ലെന്നും എന്നാൽ അമ്മയാകുന്നതിന്റെ പേരിൽ വിവാഹം കഴിക്കുന്നതിനോട് തനിയ്ക്ക് യോജിപ്പില്ലെന്നും താരം പറഞ്ഞിരുന്നു. വിവാഹത്തിന് എതിരല്ല ഞങ്ങള്. ഒരിക്കല് അതിന്റെ സമയം വരുമ്പോള് അത് നടക്കും. ഞങ്ങള് രണ്ട് പേരും ഇപ്പോള് സന്തുഷ്ടരാണ്. അമ്മയാകാൻ പോകുന്നു എന്ന് അറിഞ്ഞപ്പോൾ അമ്മ പറഞ്ഞത് ഇത്രമായിരിന്നു. ജീവിക്കാൻ വേണ്ടിയാണ് വിവാഹം കഴിക്കുന്നതെന്നും അന്ന കൽക്കി പറഞ്ഞിരുന്നു\nKalki Koechlin About Post Pregnancy Struggles Of A Working Mom


വീണ്ടും ബെൻ സ്‌റ്റോക്‌സ്; മൂന്നാം ടെസ്‌റ്റിൽ ഇംഗ്ലണ്ടിന് നാടകീയ ജയം | Sports | Deshabhimani | Sunday Aug 25, 2019\nലീഡ്‌സ് > ലോകകപ്പ് ഫൈനൽ പോരാട്ടത്തെ വെല്ലുന്ന ബാറ്റിങ്ങുമായി ബെൻ സ്‌റ്റോക്‌സ് വീണ്ടും അവതരിച്ചപ്പോൾ ആഷസ് ക്രിക്കറ്റിലെ മൂന്നാം ടെസ്‌റ്റിൽ ഇംഗ്ലണ്ടിന് നാടകീയ ജയം. ഇംഗ്ലീഷ് നിരയിലെ അവസാനക്കാരൻ ജാക്ക് ലീഷുമൊത്ത് പത്താം വിക്കറ്റിൽ 76 റൺ കൂട്ടിച്ചേർത്താണ് ഒരു വിക്കറ്റ് ജയം സമ്മാനിച്ചത്. സ്‌റ്റോക്‌സ് 219 പന്തിൽ 135 റണ്ണുമായി പുറത്താകാതെ നിന്നു.\nസ്‌കോർ: ഓസ്‌ട്രേലിയ 179, 246. ഇംഗ്ലണ്ട് 67, 9–-362. ഇതോടെ അഞ്ചുമത്സര പരമ്പരയിൽ ഇംഗ്ലണ്ട് ഒപ്പമെത്തി (1–-1). രണ്ടാം ടെസ്‌റ്റ് സമനിലയായിരുന്നു.\n359 റൺ പിന്തുടർന്ന് ബാറ്റേന്തിയ ഇംഗ്ലണ്ടിന് സ്‌റ്റുവർട്ട് ബ്രോഡ് മടങ്ങുമ്പോൾ സ്‌കോർ 9–-286. അതുവരെ പതിയെ ബാറ്റ് വീശിയ സ്‌റ്റോക്‌സ് ഉഗ്രരൂപം പൂണ്ടു. ഇംഗ്ലീഷ് വൈസ് ക്യാപ്‌റ്റന്റെ ബാറ്റ് ഗർജിച്ചു. മൈതാനത്തിന്റെ എല്ലാ വശങ്ങളിലേക്കും പന്തുകൾ പറന്നു. ലീഷുമൊത്തുള്ള 76 കൂട്ടുകെട്ടിൽ 74ഉം നേടിയത് സ്‌റ്റോക്‌സ്.\nഅതാകട്ടെ 44 പന്തിലും. 11 ബൗണ്ടറികളും എട്ട് സിക്‌സറുകളും അടങ്ങിയതാണ് ആ ഇന്നിങ്‌സ്. അഞ്ചാമനായി ഇറങ്ങിയ ഇടംകൈയൻ അഞ്ചര മണിക്കൂർ ക്രീസിൽ ഉറച്ചു. കളിജീവിതത്തിലെ ഏറ്റവും മികച്ച ഇന്നിങ്‌സുമായി ഇംഗ്ലണ്ടിന് ചരിത്ര ജയവുമായി മടങ്ങി. ലീഷ് 17 പന്തിൽ ഒരു റണ്ണുമായി ഉറച്ച പിന്തുണ നൽകി.\nആഷസ് ചരിത്രത്തിലെ ഏറ്റവും മികച്ച തിരിച്ചുവരവിനാണ് ലീഡ്‌സ് സാക്ഷ്യം വഹിച്ചത്. ഒന്നാം ഇന്നിങ്‌സിൽ ഇംഗ്ലണ്ട് നേടിയ 67 റൺ എഴുപത്തൊന്നു വർഷത്തിനിടയിലെ ആഷസിലെ അവരുടെ ഏറ്റവും ചെറിയ സ്‌കോർ. ഒന്നാം ഇന്നിങ്‌സിൽ 112 റൺ ലീഡ് വഴങ്ങി.\nഓസ്‌ട്രേലിയയാകട്ടെ രണ്ടാം ഇന്നിങ്‌സിൽ മികച്ച കളി പുറത്തെടുത്തു. മാർണസ് ലബുഷെയ്‌ന്റെ (80) മികവിൽ അവർ ഉയർത്തിയത് 359 എന്ന വലിയ ടോട്ടൽ. രണ്ടരദിനം അവശേഷിക്കേ ഇംഗ്ലണ്ട് ബാറ്റിങ്ങിനിറങ്ങി. 15 റണ്ണെടുക്കുമ്പോഴേക്കും ഓപ്പണർമാർ മടങ്ങി. നായകൻ ജോ റൂട്ട് (77), ജോ ഡെൻലി (50) എന്നിവർ പൊരുതാൻ ശ്രമിച്ചു. പരാജയപ്പെട്ടു. സ്‌റ്റോക്‌സെത്തി. മറുവശം വിക്കറ്റുകൾ വീണുകൊണ്ടിരുന്നു. ഇടംകൈയൻ പതറിയില്ല. ജയത്തിന് തൊട്ടുമുമ്പ് സ്‌റ്റോക്‌സിന്റെ ക്യാച്ചും ലീഷിന്റെ റണ്ണൗട്ടും ഓസീസ് പാഴാക്കി. ഒടുവിൽ സ്‌റ്റോക്‌സ് വിക്കറ്റിന് മുന്നിൽ കുരുങ്ങിയത് അമ്പയർ അംഗീകരിച്ചില്ല. റിവ്യൂ ഇല്ലാതിരുന്നത് ഓസീസ് തിരിച്ചടിയായി. അവസാനം പാറ്റ് കമ്മിൻസിനെ കവറിനിടയിലൂടെ ബൗണ്ടറി പായിച്ച് ഏകദിന ലോകകപ്പ് ഫൈനലിലെ ആഘോഷം ഇരുപത്തെട്ടുകാരൻ ആവർത്തിച്ചു.


വരുമാനമില്ല, ഇടവേള ബാബുവിന് കാറുകളില് ഒന്ന് വില്‍ക്കേണ്ടി വരെ വന്നു, മറ്റുള്ളവരെ സഹായിക്കാന് തനിക്ക് നിവൃത്തിയില്ലെന്ന് നന്ദു - BIGNEWSLIVE | Latest Malayalam News\nകോവിഡിന്റെ സാഹചര്യത്തില് ഷൂട്ടിങ് നിര്‍ത്തിവച്ചതോടെ സിനിമയിലെ ഭൂരിപക്ഷം പേരും ബുദ്ധിമുട്ടിലാണ്. ആറേഴു മാസമായി വരുമാനമൊന്നുമില്ലാതായതോടെ പലരും ജീവിക്കാന് പല വഴികളും തേടിപ്പോകുകയാണ്. അത്തരത്തില് കോവിഡ് കാരണം ജീവിതം പ്രതിസന്ധിയിലായ കലാകാരന്മാരുടെ കൂട്ടത്തില് പ്രിയനടന് നന്ദുവുമുണ്ട്.\nമറ്റെല്ലാ മേഖലയിലുമുള്ളവര് ക്രമേണ ജോലിയില് മടങ്ങിയെത്തിയെങ്കിലും ചലച്ചിത്രരംഗത്തുള്ളവര്‍ക്ക് അതിനു സാധിക്കുന്നില്ലെന്ന് നന്ദു പറയുന്നു. വായ്പ തിരിച്ചടയ്‌ക്കേണ്ടവര് അടച്ചേ പറ്റൂ. മലയാളത്തിലെ ഒരു നടി ലോക്ഡൗണിനു തൊട്ടു മുന്‍പു കാര് വാങ്ങാനുറച്ചു.\nമാസം 35,000 രൂപ വീതം വായ്പ അടയ്ക്കണം. സിനിമയില്ലാത്തതിനാല് വരുമാനമില്ല. ലോക്ഡൗണ് സൂചന ലഭിച്ചപ്പോള് ബാങ്കുകാരെ സമീപിച്ച് ഇപ്പോള് വണ്ടി വേണ്ടെന്നു പറഞ്ഞു. എന്നാല്, അവര് കാര് ഡീലര്‍ക്കു പണം കൈമാറിക്കഴിഞ്ഞിരുന്നുവെന്ന് നന്ദു കൂട്ടിച്ചേര്‍ത്തു.\nസിനിമയിലെ 2% പേര്‍ക്കു മാത്രമാണ് നല്ല സാമ്പത്തിക ശേഷിയുള്ളത്. വരുമാനം മുടങ്ങിയാലും 20% പേര്‍ക്കു കൂടി ജീവിക്കാം. സാധാരണ നടീനടന്മാര്, സാങ്കേതിക വിദഗ്ധര്, അസിസ്റ്റന്റുമാര്, ലൈറ്റ് ബോയ്‌സ്, മെസ് ജോലിക്കാര്, ഡ്രൈവര്‍മാര്, ജൂനിയര് ആര്‍ട്ടിസ്റ്റുകള് തുടങ്ങിയവര് കഷ്ടത്തിലാണ്.\nപലരെയും വ്യക്തിപരമായി സഹായിച്ചു. കൂടുതല് സഹായിക്കാനാവാത്ത സ്ഥിതിയാണിപ്പോള്. സെറ്റില് നമുക്കു ഭക്ഷണം വിളമ്പിയിരുന്നവര് പട്ടിണി കിടക്കുന്നതായി കേള്‍ക്കുമ്പോള് ദുഃഖമുണ്ട്. താരസംഘടനയായ അമ്മ, സാമ്പത്തികശേഷിയുള്ളവരില്‍നിന്നു പണം സമാഹരിച്ചു രണ്ടുതവണ സഹായം നല്‍കിയെന്നും നന്ദു പറയുന്നു.\nഏറ്റവുമൊടുവില് ധനസമാഹരണം നടത്തിയപ്പോള് പിരിവു നല്‍കാന് നിവൃത്തിയില്ലെന്നു ഞാന് ഇടവേള ബാബുവിനെ വിളിച്ചു പറഞ്ഞു. ലോക്ഡൗണ് മൂലം സ്വന്തം കാറുകളിലൊന്നു വില്‍ക്കേണ്ടി വന്നുവെന്നാണ് അപ്പോള് ബാബു എന്നോടു പറഞ്ഞതെന്നും നന്ദു ഓര്‍ക്കുന്നു.\nകോവിഡ് ആണെങ്കിലും ഒട്ടേറെ സംഘടനകള്‍ക്കും സ്ഥാപനങ്ങള്‍ക്കും വിഡിയോയില് ആശംസകള് ചിത്രീകരിച്ചു നല്‍കുന്നുണ്ട്. സ്വയം മേക്കപ്പിട്ടു സ്വന്തം മൊബൈലില് ചിത്രീകരിച്ച് അയച്ചുകൊടുക്കുകയാണു പതിവ്. മെസേജ് വേണ്ടവരുടെ തിരക്കു കൂടിയപ്പോള് ഇനി 2500 രൂപ തന്നാലേ നല്‍കൂ എന്നു തമാശയായി സുഹൃത്തിനോടു പറഞ്ഞു.\nഅക്കൗണ്ട് നമ്പര് കൊടുത്താല് 2500 രൂപ ഇട്ടേക്കാമെന്ന് അയാള് പറഞ്ഞതോടെ തമാശയാണെന്നു പറഞ്ഞു തലയൂരിയെന്നും നന്ദു വ്യക്തമാക്കി. കോവിഡ്കാലത്തു പാചകപരീക്ഷണമാണു പ്രധാന ജോലി. യുട്യൂബ് നോക്കി ചൈനീസ്, ഇറ്റാലിയന് ഭക്ഷണമെല്ലാം ഉണ്ടാക്കും. വീടിനു പുറത്തിറങ്ങാനാകാതെ മാനസികപ്രശ്‌നത്തിലായ മുതിര്‍ന്ന പൗരന്മാരെ ഫോണിലൂടെ ആശ്വസിപ്പിക്കാറുണ്ടെന്നും നന്ദു കൂട്ടിച്ചേര്‍ത്തു.\nTags: actor nanducovidfilmKerala\nമറച്ചുവെക്കേണ്ടത് മറച്ചു വെച്ചും പറയേണ്ടത് പറയേണ്ടവരോട് പറഞ്ഞുമാണ് എല്ലാ ധർമ്മയുദ്ധങ്ങളും വിജയിച്ചിട്ടുള്ളത്; മന്ത്രി കെടി ജലീൽ\nകൊവിഡ് 19; മഹാരാഷ്ട്രയില് രോഗസ്ഥിരീകരണ നിരക്ക് 20 ശതമാനത്തിന് മുകളില്, രോഗ വ്യാപനം രൂക്ഷമാകുന്നതിന്റെ സൂചന


ഐപിഎല് താരലേലം; ബെന് സ്റ്റോക്ക്സിന്റെ വില 14.5 കോടി രൂപ\nMon Dec 17 2018 02:31:27 GMT+0530 (IST)\nNarada Desk| Updated On: 2017-02-21 09:53:50.0 | Location :\nഇന്ത്യൻ താരങ്ങളായ ഇര്‍ഫാന് പഠാന്, ഇഷാന്ത് ശർമ, പ്രഗ്യാൻ ഓജ എന്നിവരെ ആദ്യഘട്ടത്തിൽ ആരും വാങ്ങിയില്ല.\nഐ.പി.എല് പത്താം പതിപ്പിനായുള്ള താരലേലം അവസാനിച്ചു. ലേലത്തിൽ താരമായിരുന്നത് ഇംഗ്ലീഷ് ഓൾറൗണ്ടർ ബെൻ സ്റ്റോക്സ് ആയിരുന്നു. 14.5 കോടി രൂപക്ക് പുണെ സൂപ്പർ ജയന്‍റ്സ് സ്റൊക്ക്സിനെ സ്വന്തമാക്കി. ഇതുവരെയുള്ളതിൽ ഏറ്റവും ഉയർന്ന ലേലത്തുകയാണിത്.\nരണ്ടുകോടി രൂപയായിരുന്നു സ്റ്റോക്സിന് ഇതുവരെ ഉയര്‍ന്ന ലേലത്തുകയായി ഉണ്ടായിരുന്നത്.\n50 ലക്ഷം രൂപ മാത്രം അടിസ്ഥാന വിലയുണ്ടായിരുന്ന ടൈമൽ മിൽസിന് ലഭിച്ചത് 12 കോടി രൂപയാണ്. ഐപിഎൽ ചരിത്രത്തിൽ ഒരു ബോളർക്കു ലഭിക്കുന്ന റെക്കോർഡ് തുകയ്ക്ക് മിൽസിനെ സ്വന്തമാക്കിയത് റോയൽ ചലഞ്ചേഴ്സ് ബാംഗ്ലൂരാണ്\nഐ.പി.എല് പത്താം പതിപ്പിനായുള്ള താരലേലം അവസാനിച്ചു. ലേലത്തിൽ താരമായിരുന്നത് ഇംഗ്ലീഷ് ഓൾറൗണ്ടർ ബെൻ സ്റ്റോക്സ് ആയിരുന്നു. 14.5 കോടി രൂപക്ക് പുണെ സൂപ്പർ ജയന്‍റ്സ് സ്റൊക്ക്സിനെ സ്വന്തമാക്കി. ഇതുവരെയുള്ളതിൽ ഏറ്റവും ഉയർന്ന ലേലത്തുകയാണിത്. രണ്ടുകോടി രൂപയായിരുന്നു സ്റ്റോക്സിന് ഇതുവരെ ഉയര്‍ന്ന ലേലത്തുകയായി ഉണ്ടായിരുന്നത്.\nഎട്ട് ടീമുകളാണ് ഇത്തവണ ലേലത്തില് പങ്കെടുക്കുന്നത്. 351 താരങ്ങള്‍ക്കു വേണ്ടിയാണ് ഇവര് ലേലം വിളിക്കുന്നത്. ഡല്‍ഹി ഡെയര്‍ഡെവിള്‍സ് (23കോടി10 ലക്ഷം), റോയല് ചലഞ്ചേഴ്‌സ് ബംഗലൂരു (16കോടി 82.5 ലക്ഷം), കിംഗ്‌സ് ഇലവന് പഞ്ചാബ് (21 കോടി 35 ലക്ഷം), കൊല്‍ക്കൊത്ത നൈറ്റ് റൈഡേഴ്‌സ് (19 കോടി 75 ലക്ഷം), മുംബൈ ഇന്ത്യന്‍സ് (11 കോടി 55.5 ലക്ഷം), സണ്‍റൈസസ് ഹൈദരാബാദ് (20 കോടി 90 ലക്ഷം), റൈസിംഗ് പൂനെ സൂപ്പര്‍ജയിന്റ്‌സ് (17 കോടി. 50 ലക്ഷം), ഗുജറാത്ത് ലയണ്‍സ് (14 കോടി 35 ലക്ഷം) എന്നിങ്ങനെയാണ് ഓരോ ടീമിന്റെയും കൈവശമുണ്ടായിരുന്ന ലേലത്തുക.\nമലയാളി താരം ബേസിൽ തമ്പി(അടിസ്ഥാന വില 10 ലക്ഷം)യെ 85 ലക്ഷം രൂപയ്ക്ക് ഗുജറാത്ത് ലയൺസ് സ്വന്തമാക്കി.\nമലയാളി താരം ബേസിൽ തമ്പിയെ 85 ലക്ഷം രൂപയ്ക്ക് ഗുജറാത്ത് ലയൺസ് സ്വന്തമാക്കി.


അമേരിക്കൻ തിരഞ്ഞെടുപ്പ്; വിജയമുറപ്പിച്ച് ബൈഡൻ, നിയമ വഴിയിൽ ട്രംപ്: തെരുവുകൾ പോർക്കളം - IBC Live\nഅമേരിക്കൻ തിരഞ്ഞെടുപ്പ്; വിജയമുറപ്പിച്ച് ബൈഡൻ, നിയമ വഴിയിൽ ട്രംപ്: തെരുവുകൾ പോർക്കളം\nPosted By: Editoron: November 05, 2020 In: ELECTION, KERALA, LATEST, NEWS, POLITICAL, TOP NEWS, WORLD\nവാഷിങ്ടണ്: അമേരിക്കന് പ്രസിഡന്റ് തെരഞ്ഞെടുപ്പില് 264 ഇലക്ടറല് വോട്ട് സ്വന്തമാക്കി ജോ ബൈഡന് മുന്നേറുകയാണ്. എന്നാല് ട്രംപിന്റെ പ്രതീക്ഷകള് അവസാനിച്ചുവെന്ന് പറയാറായിട്ടില്ല. വിജയത്തിന് വേണ്ടത് 270 ഇലക്ടറല് വോട്ടാണ്. നിലവില് ഫലം വരാനുള്ള സംസ്ഥാനങ്ങളിലെ ലീഡ് നില കൂടി വെച്ച് നോക്കുമ്ബോള് ട്രംപിന് 268 ഇലക്ടറല് വോട്ടുണ്ട്. നെവാദ സ്റ്റേറ്റാണ് പ്രസിഡന്റ് തെരഞ്ഞെടുപ്പിനെ മുള്‍മുനയില് നിര്‍ത്തിയിരിക്കുന്നത്. ഇവിടെ ആറ് ഇലക്ടറല് വോട്ടുകളാണ് ഉള്ളത്. നിലവില് എട്ടായിരം വോട്ടുകള്‍ക്കാണ് ബൈഡന് ലീഡ് ചെയ്യുന്നത്.\nസ്വിങ് സ്റ്റേറ്റുകളില് ഇനി ഫലം വരാനിരിക്കുന്ന സംസ്ഥാനങ്ങള് ജോര്‍ജിയ, നെവാദ, അരിസോണ, പെന്‍സില്‍വാനിയ, നോര്‍ത്ത് കരോലിന എന്നിവയാണ്. ജോര്‍ജിയയില് ട്രംപ് 20000ത്തിലേറെ വോട്ടുകള്‍ക്ക് മുന്നിലാണ്. ഇന്ന് തന്നെ ഇവിടെ നിന്ന് ഫലം വരും. നെവാദയില് രണ്ട് ലക്ഷത്തോളം വോട്ട് ഇനിയും എണ്ണാനുണ്ട്. അരിസോണയില് ഈയാഴ്ച അവസാനമേ ഫലം പുറത്തുവരൂ. ഇവിടെ ബൈഡന്റെ ലീഡ് കുറഞ്ഞിട്ടുണ്ട്. 16 ഇലക്ടറല് വോട്ടുള്ള പെന്‍സില്‍വാനിയയില് ഇനിയും പത്ത് ലക്ഷത്തോളം വോട്ട് എണ്ണാനുണ്ട്.\nഫലം പ്രഖ്യാപിക്കാന് ദിവസങ്ങള് വേണ്ടി വരുമെന്നാണ് സ്റ്റേറ്റ് സെക്രട്ടറി കാത്തി ബൂക്ക്‌വര് പറഞ്ഞത്. നോര്‍ത്ത് കരോലിനയിലെ ഫലം നവംബര് 12 നോ 13 നോ പുറത്തുവരുമെന്നാണ് കരുതുന്നത്. ഇവിടെ ട്രംപിനാണ് നിലവില് ലീഡ്. അതേസമയം വിജയം ഉറപ്പിച്ചിരിക്കുകയാണ് ബൈഡന്. ട്രംപിന്‍റെ തെറ്റായ നയങ്ങള് തിരുത്തുമെന്നും പാരീസ് ഉടമ്ബടിയില് നിന്ന് പിന്‍മാറിയ നടപടി റദ്ദാക്കുമെന്ന് ബൈഡന് പ്രഖ്യാപിച്ചു. കാലാവസ്ഥ വ്യതിയാനം തടയാന് ലഭ്യമിടുന്ന ഉടമ്ബടിയാണിത്. പ്രസിഡന്റ് പദവിയിലേക്ക് വിജയിക്കുന്ന സ്ഥാനാര്‍ത്ഥി ഒരു ട്രാന്‍സിഷന് സംഘത്തെ തയ്യാറാക്കി നിര്‍ത്താറുണ്ട്. ജനുവരിയില് ഓഫീസ് ചുമതല ഏല്‍ക്കുന്നതിനെ സഹായിക്കുന്നതിനാണ് ഈ സംഘം. ബൈഡന് ബില്‍ഡ് ബാക്ക് ബെറ്റര് എന്ന പേരില് ഇതിന് വേണ്ടി ട്രാന്‍സിഷന് വെബ്സൈറ്റും ലോഞ്ച് ചെയ്തു.\nതെരഞ്ഞെടുപ്പ് ഫലം അനിശ്ചിതത്വത്തില് ആയതോടെ അമേരിക്കയുടെ നിരത്തുകള് കലാപകലുഷിതമായി മാറിയിരിക്കുകയാണ്. ‘വോട്ടുകള് എണ്ണൂ’ എന്ന മുദ്രാവാക്യവുമായാണ് ബൈഡന് അനുകൂലികള് തെരുവുകളില് പ്രതിഷേധിക്കുന്നത്. ‘വോട്ടെണ്ണല് നിര്‍ത്തൂ’ എന്ന് മുദ്രാവാക്യം മുഴക്കി റിപബ്ലിക്കന്‍സും തെരുവിലുണ്ട്. പോളിംഗ് സമയത്തിനു ശേഷമുള്ള വോട്ടുകള് എണ്ണരുതെന്നാണ് റിപ്പബ്ലിക്കന് അനുകൂലികളുടെ ആവശ്യം. അവസാന വോട്ടും എണ്ണണമെന്നാണ് ഡെമോക്രാറ്റുകളുടെ ആവശ്യം. ബോസ്റ്റണിലും മിനിയാപൊളിസിലും ഡെമോക്രാറ്റുകളുടെ പ്രതിഷേധ പ്രകടനങ്ങള് നടന്നു. ഡെട്രോയിട്ടില് റിപ്പബ്ലിക്കന് അനുകൂലികളാണ് പ്രതിഷേധിച്ചത്. ലാസ്‍വേഗസില് ട്രംപ്-ബൈഡന് അനുകൂലികള് ഏറ്റുമുട്ടി. വോട്ടെണ്ണല് തുടരുന്ന അരിസോണയിലും റിപ്പബ്ലിക്കന് അനുകൂലികള് പ്രതിഷേധത്തിനിറങ്ങി.\nഅതിനിടെ ട്രംപിന്റെ ട്വീറ്റുകളെല്ലാം ഒന്നിന് പുറകെ ഒന്നായി മറച്ചുവെക്കുകയാണ് ട്വിറ്റര് ചെയ്യുന്നത്. ജനാധിപത്യ പ്രക്രിയയെ തടസപ്പെടുത്തുന്നതാണ് ട്രംപിന്റെ ട്വീറ്റുകളെന്നാണ് ട്വിറ്ററിന്റെ വിശദീകരണം. ട്വീറ്റുകള് ജനങ്ങളെ തെറ്റിദ്ധരിപ്പിക്കുന്നതെന്നും ട്വിറ്റര് കുറ്റപ്പെടുത്തി. വോട്ടെണ്ണല് നിര്‍ത്തണമെന്ന് ആവശ്യപ്പെട്ട് ഡോണാള്‍ഡ് ട്രംപ് രംഗത്ത് വന്നിട്ടുണ്ട്. മിഷിഗണ് കോടതിയിലും സുപ്രീംകോടതിയിലും ഹര്‍ജികള് നല്‍കി. ഡെമോക്രാറ്റുകള് ജനാധിപത്യ പ്രക്രിയ തകര്‍ത്തെന്നും ട്രംപ് ആരോപിക്കുന്നു.\nഓണ്‍ലൈന് മാദ്ധ്യമങ്ങളിലൂടെയും സമൂഹമാദ്ധ്യമങ്ങളിലൂടെയും തന്നെയും പിതാവിനെയും അപകീര്‍ത്തിപ്പെടുത്തിയെന്ന നടന് ദിലീപിന്റെ മകള് മീനാക്ഷിയുടെ പരാതി\nഅമേരിക്കയിൽ റിപ്പബ്ലിക് പാർട്ടിയും ഡെമോക്രാറ്റിക് പാർട്ടിയും തമ്മിൽ സംഘർഷംഅമേരിക്കയിൽ റിപ്പബ്ലിക് പാർട്ടിയും ഡെമോക്രാറ്റിക് പാർട്ടിയും തമ്മിൽ സംഘർഷം


മാണി സി കാപ്പൻ്റെ കരുതലിൽ പാലാ ബൈപാസിന് ശാപമോക്ഷം – Pala Vartha: Pala News, Kottayam News, Kerala and Local Stories and Updates\nമാണി സി കാപ്പൻ്റെ കരുതലിൽ പാലാ ബൈപാസിന് ശാപമോക്ഷം\nAugust 12, 2020 August 12, 2020 Maxin Francis\t0 Comments\nപാലാ: വർഷങ്ങളായി നടപടി ഇല്ലാതെ കിടന്ന പാലാ ബൈപ്പാസിൻ്റെ അപാകതയ്ക്കു ശ്വാശത പരിഹാരമാകുന്നു. മാണി സി കാപ്പൻ എം എൽ എ യുടെ ശ്രമഫലമായി റോഡിൻ്റെ പണി പൂർത്തീകരിക്കുന്നതിനും ഭൂമി ഏറ്റെടുക്കുന്നതിനും സർക്കാർ അനുമതി നൽകി. ഇതിനായി പത്തുകോടി പത്തുലക്ഷം രൂപ അനുവദിച്ചതായി മാണി സി കാപ്പൻ എം എൽ എ പത്രസമ്മേളനത്തിൽ അറിയിച്ചു.\nസിവിൽ സ്റ്റേഷൻ മുതൽ വൈക്കം റോഡ് വരെയുള്ള ഒന്നാം റീച്ചിൽ ഭൂമി ഏറ്റെടുക്കുന്നതിന് ഏഴരക്കോടി രൂപയും റോഡ് നിർമ്മാണത്തിന് ഒരു കോടി പത്തുലക്ഷം രൂപയാണ് സർക്കാർ അനുവദിച്ചത്.\nരണ്ടാം റീച്ചിൽ പ്പെടുന്നത് മരിയൻ ജംഗ്ഷനിലെ കെട്ടിടമുൾപ്പെട്ട ഭാഗമാണ്. കെട്ടിടമുൾപ്പെടെ സ്ഥലം ഏറ്റെടുക്കുന്നതിന് 65 ലക്ഷം രൂപയും റോഡ് നിർമ്മാണത്തിന് 32 ലക്ഷം രൂപയും അനുവദിച്ചു. സെപ്റ്റംബർ അവസാനത്തോടെ നടപടികൾ പൂർത്തീകരിച്ചു റോഡ് പൂർത്തിയാക്കാമെന്നു പ്രതീക്ഷിക്കുന്നതായി എം എൽ എ അറിയിച്ചു.\nമാണി സി കാപ്പൻ എം എൽ എ പ്രത്യേക താത്പര്യമെടുത്തതോടെയാണ് സർക്കാർ നടപടികൾക്കു വേഗം കൂടിയത്. മുഖ്യമന്ത്രി പിണറായി വിജയൻ ഇക്കാര്യത്തിൽ പ്രത്യേക താത്പര്യം എടുക്കുകയും മന്ത്രി ജി സുധാകരനും നടപടികളിൽ പങ്കാളിയായി.\nമുൻ മന്ത്രി കെ എം മാണിയുടെ കാലത്താണ് പാലായിൽ ബൈപാസ് ആരംഭിച്ചത്. എന്നാൽ സിവിൽ സ്റ്റേഷൻ ഭാഗത്തു നിന്നും ആരംഭിക്കുന്ന ഭാഗത്ത് ഉള്ള സ്ഥലമുടമകൾ സ്ഥലം വിട്ടു നൽകാതെ വന്നതോടെ ഈ ഭാഗത്തെ ഗതാഗതം ദുസ്സഹമായി.\nടൗണിൻ്റെ ഹൃദയഭാഗമായ ഈ ഭാഗത്തെ സ്ഥലമുടമകൾക്കു സ്ഥലമെടുക്കുമ്പോൾ കുറഞ്ഞ തുകയേ അന്ന് സർക്കാർ അനുവദിച്ചിരുന്നുള്ളൂ. ഇവിടെ ഉൾപ്പെടെ 13 കുടുംബങ്ങൾക്കു കുറഞ്ഞ തുക അനുവദിച്ചപ്പോൾ മറ്റു സ്ഥലങ്ങളിൽ ഉയർന്ന തുക നൽകിയാണ് സ്ഥലം ഏറ്റെടുത്തത്.\nഇതോടെ സ്ഥലമുടമകൾ ഏറ്റെടുക്കലിലെ അപാകത ചൂണ്ടിക്കാട്ടി കോടതിയെ സമീപിക്കുകയായിരുന്നു. ഇതോടെ സ്ഥലമേറ്റെടുക്കുന്ന കാര്യത്തിൽ നിന്നും പിന്നോട്ടു പോയി. ഇതോടെ ഈ ഭാഗത്തെ ഗതാഗതം ദുസ്സഹമായി. വ്യാപക പ്രതിഷേധം ഉയർന്നുവെങ്കിലും യാതൊരു നടപടിയുമുണ്ടായില്ല.\nഇത്തവണ മാണി സി കാപ്പൻ എം എൽ എ ആയതോടെ അദ്ദേഹം മുൻകൈയ്യെടുത്തതോടെയാണ് നടപടികൾ ആരംഭിച്ചത്. കളരിയാമ്മാക്കൽ കടവ് റോഡ്, രാമപുരം കുടിവെള്ളപദ്ധതി, മീനച്ചിൽ സൊസൈറ്റി പുനരുദ്ധാരണം ഉൾപ്പെടെ നിരവധി പദ്ധതികൾ നടപ്പാകുവാനുള്ള നടപടിക്രമങ്ങൾ അവസാന ഘട്ടത്തിലാണെന്ന് മാണി സി കാപ്പൻ പറഞ്ഞു.\nമറ്റൊരാള് ചെയ്ത വികസനത്തിന്റെ പിതൃത്വം ഏറ്റെടുക്കാനുള്ള ശ്രമം അപഹാസ്യമാണ്. കെ എം മാണി ധനകാര്യ വകുപ്പ് അടക്കം കൈകാര്യം ചെയ്തിരുന്ന കാലത്ത് കത്ത് കൊടുത്തു ചെയ്യാത്തതെന്താണെന്ന് മനസിലാക്കാന് പാലാക്കാര്‍ക്ക് കഴിഞ്ഞിട്ടുണ്ട് മാണി സി കാപ്പൻ വ്യക്തമാക്കി.\nലാലിച്ചൻ ജോർജ്, പി എം ജോസഫ്, ബാബു കെ ജോർജ്, കുര്യാക്കോസ് ജോസഫ്, സണ്ണി ഡേവിഡ്, ഔസേപ്പച്ചൻ തകിടിയേൽ, ജോഷി പുതുമന, ജെറി തുമ്പമറ്റം, ഡോ തോമസ് കാപ്പൻ, പീറ്റർ പന്തലാനി, സിബി തോട്ടുപുറം, ഔസേപ്പച്ചൻ ഓടയ്ക്കൽ, ബിനു പുളിയ്ക്കക്കണ്ടം, ജെയിസൺ പുത്തൻകണ്ടം, കെ ആർ സുദർശനൻ, ക്ലീറ്റസ് ഇഞ്ചിപ്പറമ്പിൽ, വിനോദ് വേരനാനി, എബി ജെ ജോസ് എന്നിവർ പങ്കെടുത്തു.\n← തെള്ളകം ബൈക്ക് അപകടം: പരിക്കേറ്റ യുവാവ് മരിച്ചു\nരാഷ്ട്രീയ ദുരാരോപണത്തിന് വികസനമെത്തിച്ച് മാണി സി കാപ്പൻ്റെ മറുപടി →\nകരൂരിന് ആശ്വാസം; ആന്റിജന് പരിശോധനയില് എല്ലാം നെഗറ്റീവ്\nമുഴുവൻ വിദ്യാർത്ഥികൾക്കും വെബ്സൈറ്റ് ഡെവലപ്മെന്റ് സൗജന്യമായി പഠിക്കാൻ അവസരമൊരുക്കി സെൻറ് മേരീസ് എൽ പി എസ് അരുവിത്തുറ


സിപിഎമ്മിന്റെ കൊടിമരത്തിലും ആര്‍എസ്എസ് പ്രവര്‍ത്തകന്റെ വീട്ടിലും റീത്ത്; ഭീഷണിയും | cpm| rss| panoor\nMar 8, 2021, 11:04 AM IST\nസി.പി.എം. കൊടിമരത്തില് റീത്തുവെച്ചനിലയില്(ഇടത്ത്) ആര്.എസ്.എസ്. ശാഖാ ശിക്ഷകിന്റെ വീടിന്റെ മുന്നില്‍റീത്തുവെച്ചനിലയില്(വലത്ത്)\nപാനൂര്: കല്ലായി അനീഷിന്റെ രക്തസാക്ഷി ദിനാചരണവുമായി ബന്ധപ്പെട്ടു സ്ഥാപിച്ച സി.പി.എം. കൊടിമരത്തില് റീത്തുവെച്ചതായി പരാതി. ആര്.എസ്.എസ്. ആണ് പിന്നിലെന്ന് സി.പി.എം. ആരോപിച്ചു.\nദിനാചരണത്തിന്റെ ഭാഗമായി പുത്തൂര് ലോക്കലിലെ പുത്തൂര് ബ്രാഞ്ച് സദ്ദാം മുക്കില് ഉയര്‍ത്തിയ കൊടിമരത്തിലാണ് ഞായറാഴ്ച രാവിലെ ഒന്‍പതുമണിയോടെ റീത്ത് പ്രത്യക്ഷപ്പെട്ടത്.\nഅനീഷിന്റെ പടത്തിന്റെ മുകളില് കെട്ടിത്തൂക്കിയ റീത്തില് അടുത്തത് തയ്യാറായിക്കോ എന്നെഴുതിയ കടലാസും പതിച്ചിട്ടുണ്ട്. ഒരു സംഘര്‍ഷവുമില്ലാതെ മേഖലയില് പ്രകോപനമുണ്ടാക്കി ബോധപൂര്‍വം കലാപം സൃഷ്ടിക്കാനുള്ള ആര്.എസ്.എസ്. ശ്രമം തിരിച്ചറിയണമെന്നും ഇത്തരം പ്രവര്‍ത്തനങ്ങളില്‍നിന്ന് ആര്.എസ്.എസ്. പിന്തിരിയണമെന്നും സി.പി.എം. പുത്തൂര് ലോക്കല് സെക്രട്ടറി ടി.വി.കുഞ്ഞിക്കണ്ണന് പ്രസ്താവനയില് അറിയിച്ചു.\nആര്.എസ്.എസ്. പുത്തൂര് ശാഖാ ശിക്ഷക് കുറുക്കൂണ്ടാങ്കണ്ടിയില് സായന്തിന്റെ വീടിന്റെ ഉമ്മറപ്പടിയില് റീത്തുവെച്ചതായാണ് പരാതി. ഞായറാഴ്ച രാവിലെയാണ് റീത്ത് ശ്രദ്ധയില്‍പ്പെട്ടത്. കരുതിയിരുന്നോ എന്ന ഭീഷണിക്കുറിപ്പും ഇതോടൊപ്പമുണ്ട്.\nസായന്തിന്റെ ജ്യേഷ്ഠന് സന്ദീപ് കഴിഞ്ഞ പഞ്ചായത്ത് തിരഞ്ഞെടുപ്പില് 13-ാം വാര്‍ഡില് ബി.ജെ.പി. സ്ഥാനാര്‍ഥിയായി മത്സരിച്ചിരുന്നു. ബി.ജെ.പി. മണ്ഡലം പ്രസിഡന്റ് അഡ്വ. ഷിജിലാല്, വി.പി.ഷാജി, കെ.സി.ജിയേഷ്, കെ.സുവീണ്, കെ.സി.വിഷ്ണു, രജിലേഷ്, മിഥുന് ലാല്, സുഭാഷ് എന്നിവര് വീട് സന്ദര്‍ശിച്ചു.\nവ്യാജ പരാതി നല്‍കി സംഘര്‍ഷമുണ്ടാക്കാന് സി.പി.എം. ശ്രമമെന്ന് ബി.ജെ.പി.\nന്യൂമാഹി: പെരിങ്ങാടി മങ്ങാട്ടെ സി.പി.എം. പ്രവര്‍ത്തകന് സ്വന്തം വീടിന്റെ ജനല്‍ച്ചില്ല് തകര്‍ത്തും സ്വന്തം ഇരുചക്ര വാഹനം മുറ്റത്ത് മറിച്ചിട്ടും ബി.ജെ.പി.ക്കാര് വീട് അക്രമിച്ചു എന്ന നിലയില് വ്യാജ പരാതി നല്‍കി പ്രദേശത്ത് സംഘര്‍ഷം. ഉണ്ടാക്കാന് സി.പി.എം. ശ്രമിക്കുകയാണെന്ന് ബി.ജെ.പി ന്യൂമാഹി പഞ്ചായത്ത് കമ്മിറ്റി ആരോപിച്ചു. ന്യൂമാഹി മങ്ങാട് പ്രദേശത്ത് സംഘപരിവാര് പ്രസ്ഥാനങ്ങളുടെ കൊടികളും പ്രചാരണ സാമഗ്രികളും നിരന്തരം നശിപ്പിക്കുകയാണെന്ന് ഭാരവാഹികള് പരാതിപ്പെട്ടു. ആഴ്ചകള്‍ക്ക് മുമ്പ് മങ്ങാട്ടെ ബി.ജെ.പി. ബൂത്ത് പ്രസിഡന്റ് സുനില്‍കുമാറിന്റെയും യുവമോര്‍ച്ച പ്രവര്‍ത്തകരുടെയും വീട്ടിന് നേരെ ബോംബെറിയുകയും വീടിന് നാശനഷ്ടം വരുത്തുകയും സംഘപരിവാര് പ്രവര്‍ത്തകരെ അക്രമിക്കുകയും ചെയ്ത സി.പി.എം. പ്രവര്‍ത്തകരെ പോലീസ് രക്ഷപ്പെടാന് സഹായിക്കുകയാണെന്നും കുറ്റപ്പെടുത്തി.\nപോലീസ് സ്വതന്ത്രമായി പ്രവര്‍ത്തിക്കണമെന്നും അല്ലാത്തപക്ഷം സംഘപരിവാര് പ്രസ്ഥാനങ്ങള് പോലീസ് സ്റ്റേഷന് മാര്‍ച്ച് അടക്കമുള്ള സമരപരിപാടികള്‍ക്ക് നേതൃത്വം നല്‍കുമെന്നും ബി.ജെ.പി. ന്യൂമാഹി പഞ്ചായത്ത് കമ്മിറ്റി പ്രസിഡന്റ്് പ്രേംനാഥ് ചേലോട്ട്, ജനറല് സെക്രട്ടറി ഷെറിന് പുന്നോല് എന്നിവര് മുന്നറിയിപ്പ് നല്‍കി.\nപാനൂര്: ആര്.എസ്.എസ്. പുത്തൂര് ശാഖാ ശിക്ഷക്കിന്റെ വീട്ടുപടിക്കല് റീത്ത് വെച്ച സി.പി.എമ്മിന്റെ പ്രവൃത്തി നീചവും അപലപനീയവുമാണെന്ന് ബി.ജെ.പി. കുന്നോത്തുപറമ്പ് പഞ്ചായത്ത് കമ്മിറ്റി കുറ്റപ്പെടുത്തി. പുത്തൂരില് സമാധാനം ഇല്ലാതാക്കാന് ശ്രമിച്ചവരെ നിയമത്തിനു മുന്നില് കൊണ്ടുവരണമെന്നും സാമൂഹികദ്രോഹികളെ നിലയ്ക്കുനിര്‍ത്തണമെന്നും അധികൃതരോടാവശ്യപ്പെട്ടു. കെ. സുവീണ് അധ്യക്ഷത വഹിച്ചു.


13 December, 2021 09:08:45 AM\nതിരുവനന്തപുരം: തിരുവനന്തപുരം പോത്തന്‍കോട് പട്ടാപ്പകൽ യുവാവിന്‍റെ കാല് വെട്ടിയെടുത്ത് കൊലപ്പെടുത്തിയ സംഭവത്തിലേക്ക് നയിച്ചത് കഞ്ചാവ് വിൽപ്പനയെ ചൊല്ലിയുളള തർക്കം. കഞ്ചാവ് വിൽപ്പന സംബന്ധിച്ചുണ്ടായ തർക്കത്തെ തുടർന്ന് പ്രതികളിലൊരാളായ ഉണ്ണിയെയും രണ്ടു സുഹൃത്തുക്കളെയും കൊല്ലപ്പെട്ട സുധീഷ് നേരത്തെ ആക്രമിച്ചിരുന്നു. ഇതിന് 'പ്രതികാരം' തീർക്കാനായിരുന്നു സുധീഷിനെ ആക്രമിച്ചത്. കൊലയാളി സംഘത്തിൽ സുധീഷിന്റെ സഹോദരി ഭർത്താവും ഉൾപ്പെടുന്നുണ്ട്.\nമംഗലപുരം ചെമ്പകമംഗലം സ്വദേശിയായ സുധീഷിനെ പോത്തൻകോട് കല്ലൂരിലെ വീട്ടില്‍വച്ചാണ് പ്രതികള്‍ആക്രമിച്ചത്. ഓട്ടോയിലും രണ്ട് ബൈക്കിലുമായി എത്തിയ പത്തംഗ സംഘത്തെ കണ്ട സുധീഷ് വീട്ടിനുള്ളിലേക്ക് ഓടിക്കയറി. ബോംബ് എറിഞ്ഞ് ഭീതിയുണ്ടാക്കിയ സംഘം വീടിന്റെ ജനലുകളും വാതിലുകളും അടിച്ച് തകർത്തശേഷം അകത്ത് കയറി സുധീഷിനെ തുടരേ വെട്ടുകയായിരുന്നു. തടയാനെത്തിയ വീട്ടിലുണ്ടായിരുന്ന കുഞ്ഞിനെയടക്കം ആക്രമിച്ചു.\nസുധീഷിന്‍റെ ഒരുകാൽ വെട്ടിയെടുത്ത് 500 മീറ്ററിനപ്പുറം റോഡിലേക്കെറിഞ്ഞു.കല്ലൂരിലെ വീട്ടില് സുധീഷ് ഒളിച്ച് താമസിക്കുകയായിരുന്നുവെന്ന റിപ്പോർട്ടുകൾ പുറത്ത് വന്നിരുന്നു. എന്നാൽ നാല് ദിവസം മുൻപ് സുധീഷ് ഇവിടെ പണിക്ക് വന്നിരുന്നുവെന്നും അതിന് ശേഷം തിരിച്ച് പോയിരുന്നുവെന്നും ഇന്നലെ പ്രതികള് ആക്രമിച്ചപ്പോള് സുധീഷ് ഓടിക്കയറി വരികയായിരുന്നെന്നാണ് വീട്ടുമസ്ഥന് സജീവ് പറഞ്ഞത്.